KIRKE  OG  FOLK. 


„DANNEVIRKE“S  TKYKKERI,  CEDAR  FALLS,  IOWA, 


Frederik  Lange  Grundtvig. 

Efter  Skovgaards  Maleri  i  Festsalen  i  ,,Den  danske  Kirke  's  Skole,  i  Des  Moines,  la. 


KIRKE  OG  FOLK. 


DIGTE 

AF 

FREDERIK  LANGE  GRUNDTVIG. 


Samlet  og  udgivet  af 

aug. 


DANSK  BOGHANDELS  FORLAG, 
Gedar  Falis,  lowa, 

1909. 


Library  of  Congress 


Hvad  er  Livet? 

Hvad  er  Livet?  tit  der  spørges, 
som  om  intet  kunde  svares, 
som  om  først  paa  andre  Kloder 
det  maaske  vil  aabenbares; 
men  naar  der  i  Alvor  spørges, 
skal  i  Alvor  siges  ud: 

Livet  er  —  sig  selv  at  ofre, 

Livet  er  —  at  tjene  Gud! 

F.  L.  Grundtvig, 


31te  Januar  1890. 


Frederik  Lange  Grundtvig. 


Livet  er  sig  selv  at  ofre, 

Livet  er  —  at  tjene  Gud! 

Den  24de  Oktober  1851  ægtede  Pastor  N.  F.  S. 
Grundtvig  Fru  Ane  Marie  Elisa  Toft,  født  Carlsen.  Hen¬ 
des  Fader  hed  Kristen  Carlsen  og  ejede  Gammel-Køge- 
gaard.  I  Aaret  1840  var  hun  bleven  gift  med  Hofjæger¬ 
mester  Harald  Toft,  ved  hvis  Død  1841  hun  blev  Ejerinde 
af  Rønnebæksholm.  Grundtvig  og  hun  havde  deres  første 
Møde  i  1845,  da  Fru  Toft  kom  for  at  tale  med  Grundtvig 
om  de  gudelige  Forsamlinger,  idet  hun  fra  Rønnebæks¬ 
holm  af  var  Leder  af  de  gudelige  Forsamlinger  i  Syd¬ 
sjælland. 

Den  15de  Maj  1854  fødte  Fru  Marie  en  Søn,  og  ual¬ 
mindelig  kort  Tid  efter  bar  den  stærke  Kvinde  sin  Søn 
til  Daaben.  Han  fik  i  Daaben  Navnet  Frederik  Lange 
Grundtvig.  Det  var  sidste  Gang,  at  Fru  Marie  var  i  Kirke; 
thi  straks  efter  blev  hun  syg.  Søndag  den  9de  Juli  var 
Tilstanden  næsten  haabløs,  men  dog  forrettede  Grundtvig 
sin  Gerning  i  Kirken,  idet  han  bad  for  hende  i  Menighe¬ 
dens  Forsamling.  Syv  Læger  havde  været  tilkaldt  om 
Dagen,  men  om  Aftenen  udaandede  hun  næsten  umærke¬ 
ligt.  Grundtvig  vilde  trods  Lægernes  Forsikring  ikke 
tro,  at  hun  var  død,  men  maatte  jo  tilsidst  sande  den  sør¬ 
gelige  Virkelighed,  og  han  blev  da  for  et  Øjeblik  helt 
overvældet.  Han  skriver  selv  derom  i  sit  Digt:  Hun  er 
ej  død,  hun  sover  kun. 

Saaledes  mistede  Sønnen  tidlig  sin  Moder.  Da  han 
voksede  til,  kaldte  Faderen  ham  aldrig  Frederik  eller  min 

Søn,  men  han  sagde  altid  ,, Søn“ ,  for  derved  at  opelske 
den  sønlige  Følelse  hos  Barnet.  Det  eneste  Træk  jeg 
kender  fra  Grundtvigs  Barndom,  har  han  selv  fortalt  mig. 
Det  var  en  Gang,  at  de  kongelige  Børn,  Prinsesse  Thyra 
og  Prins  Valdemar,  vist  sammen  med  Enkedronningen, 
var  i  Besøg  hos  Biskop  Grundtvig.  Børnene  legede  sam¬ 
men,  men  Frederik  blev  vred,  og  saa  sagde  han  til  Prins 
Valdemar:  Kom,  Valdemar,  vi  vil  ikke  lege  med  de  Tøse. 
Prins  Valdemar  saa’  med  store  Øjne  paa  Frederik;  kunde 
det  ogsaa  gaa  at  kalde  Pigerne  for  Tøse,  tilmed  naar  der 
var  en  kongelig  Prinsesse  imellem  dem. 

Frederik  Grundtvig  har  aldrig  gaaet  i  nogen  Skole, 
men  fik  sin  Undervisning  i  Hjemmet.  Han  blev  Student 
1876,  altsaa  4  Aar  efter  Faderens  Død.  Det  havde  været 
hans  gamle  Faders  inderlige  Ønske,  at  han  skulde  blive 
Præst,  men  han  studerede  Statsvidenskab  og  tog  1881 
statsvidenskabelig  Eksamen. 

Der  fortælles,  at  man  paa  den  Tid  i  politiske  Kredse 
skulde  have  tænkt  paa  at  opstille  Fr.  Grundtvig  som  Fol¬ 
ketingskandidat  mod  Hørup  i  Køgekredsen.  Det  blev 
imidlertid  ikke  til  noget;  thi  straks  efter  at  have  taget 
sin  Eksamen,  giftede  Fr.  Grundtvig  sig  med  Christina 
Nilsson  fra  Tyllinge  i  Sverige.  Sammen  med  sin  Hustru 
rejste  Grundtvig  til  Amerika,  „nærmest  for  i  Ro  at  blive 
klar  over  mig  selv  og  min  Vej“,  som  han  selv  skriver. 

Ved  den  første  danske  Gudstjeneste,  som  Grundtvig 
overværede  i  Amerika,  harmedes  han  over,  hvorledes  Guds¬ 
tjenesten  blev  ledet  og  Ordet  blev  forkyndt.  Men  han 
glædedes,  da  han  besøgte  Past.  Th.  Helveg  og  Menigheden 
i  Neenah,  Wis.;  thi  der  fandt  han  dansk  Gudstjeneste  med 
fuldtonig  Forkyndelse  og  Salmesang. 

Pastor  Grundtvig  og  Hustru  købte  en  lille  Ejendom 
i  Shiocton,  Wis.,  og  der  blev  deres  eneste  Barn  født  den 
1ste  Juli  1883.  Pastor  Helveg  døbte  Barnet,  og  det  fik 
i  Daaben  Navnet:  Marie  Margrethe  Grundtvig. 

Grundtvig  var  rejst  til  Amerika  for  at  blive  klar  over 
sig  selv  og  sin  Vej  Det,  der  hjalp  ham,  saa  han  blev 
klar  over  sig  selv  og  sin  Vej,  var  et  Drømmesyn,  som  han 

havde.  Han  drømte,  at  han  saa’  en  rivende  Bjærgstrøm 
med  Fald  og  Skær,  og  ned  ad  den  Bjærgstrøm  kom  en 
Baad,  hvori  der  sad  en  Mand,  og  i  denne  genkendte  han 
sin  Oldefader.  Han  sad  saa  sikkert  og  roligt,  trods  Fald 
og  Skær,  cg  Baaden  gled  ogsaa  roligt  ned  ad  Bjærgstrøm- 
men  uden  at  støde  an  et  eneste  Sted.  Men  hans  Olde¬ 
fader  saa’  alligevel  saa  alvorlig  og  bedrøvet  ud.  Derefter 
saa’  han  sin  Bedstefaders  Livsbaad  og  derpaa  sin  Faders. 
Begge  gled  sikkert  og  støt  ned  ad  Bjærgstrømmen,  men 
i  begges  Ansigter  var  der  det  samme  alvorlige  og  bedrø¬ 
vede  Blik.  Og  hans  Fader  pegede  bag  ud  og  han  sagde: 
„Det  er  din“.  Og  han  saa’  en  ganske  lille  Baad,  som  blev 
skrækkelig  omtumlet  af  Bjærgstrømmen,  og  som  stødte 
an  mod  Klipper  og  Skær,  Og  han  vidste  jo,  at  det  var 
hans  Livsbaad;  thi  det  havde  Faderen  sagt.  Denne  Drøm 
lærte  ham,  at  han,  hvis  hans  Livsbaad  ikke  skulde  gaa 
under,  maatte  ind  i  sine  Fædres  Livsgerning,  Præsteger¬ 
ningen.  Og  han  kom  nu,  gennem  Pastor  Helveg,  i  For¬ 
bindelse  med  „Den  danske  Kirke  i  Amerika"  og  derved 
ogsaa  i  Forbindelse  med  gamle  Pastor  A.  S.  Nielsen. 

I  Clinton,  la.,  var  Menigheden  uden  Præst,  og  dertil 
sendte  Pastor  Nielsen  ham.  Første  Gang  i  sit  Liv  stod 
Grundtvig  paa  en  Prædikestol,  og  det  var  i  den  danske 
Kirke  i  Clinton,  la.  Han  prædikede  over  Ordene:  „Hvo 
sig  selv  ophøjer,  skal  fornedres,  og  hvo  sig  selv  fornedrer, 
skal  ophøjes".  Grundtvig  følte  sig  da  saa  lille  selv,  at 
han  mente,  at  Gerningen  som  Ordets  Forkynder  laa  over 
han3  Kræfter,  og  han  meddelte  Menigheden  for  sin  Af¬ 
rejse,  at  han  ikke  vilde  modtage  Kald  fra  Menigheden. 
Men  denne  kaldte  ham  alligevel  ved  et  Menighedsmøde, 
•den  14de  September  1883  Og  vist  hjulpen  ved  Pastor 
Helvegs  Ord  modtog  Grundtvig  Kaldsbrevet. 

•  Ved  „Den  danske  Kirkens  6te  Aarsmøde  i  Chicago 
i  Slutningen  af  September  1883  aflagde  Grundtvig  den 
Prøve,  som  Samfundet  fordrede.  Pastor  Helveg  var  da 
Formand  for  Eksamenskomitéen.  Søndagen  den  23de 
September  1883  —  18de  Søndag  efter  Hellig  Trefoldig¬ 
hed  —  ordineredes  han  af  Pastor  A.  S.  Nielsen,  assisteret 

af  de  tilstedeværende  Præster.  Efter  Ordinationen  præ¬ 
dikede  Pastor  Grundtvig.  Grundtvig  meddelte  selv  et 
kort  Udtog  af  sin  Livsførelse. 

Jeg,  Frederik  Lange  Grundtvig,  Søn  af  Nikolai 
Frederik  Severin  Grundtvig  og  Hustru,  Marie,  f.  Carlsen, 
er  født  i  København  den  15de  Maj  1854.  Min  Under¬ 
visning  fik  jeg  i  Hjemmet  og  Jiar  aldrig  gaaet  i  nogen 
Skole,  1876  blev  jeg  Student,  Aaret  efter  tog  jeg  filoso¬ 
fisk  og  1881  statsvidenskabelig  Eksamen.  Mine  Interes¬ 
ser  og  Studier  gik  imidlertid  i  mange  forskellige  Retnin¬ 
ger.  Jeg  vidste  vel,  at  det  var  min  gamle  Faders  inderlige 
Ønske,  at  jeg  skulde  blive  Præst;  men  dertil  følte  jeg  dog 
hverken  Kald  eller  Lyst.  Da  jeg  havde  endt  min  Eks¬ 
amen,  rejste  jeg  til  Amerika  i  Efteraaret  1881,  nærmest 
for  i  Ro  at  søge  at  blive  klar  over  mig  selv  og  min  Vej. 
Da  dukkede  Tanken  om  at  blive  Præst  herovre  op  i  mit 
Sind,  og  den  kom  atter  ogatter,  saa  jeg  tilsidst  ikke  mere 
kunde  vise  den  tilbage,  og  nu  er  det,  Gud  ske  Lov,  min 
Lyst  og  min  Glæde  at  tænke  mig  et  lille  Arbejde  her  i 
den  danske  Menighed.  —  F.L  Grundtvig . 

Saaledes,  om  end  ad  Omveje,  blev  hans  gamle  Faders 
inderlige  Ønske  opfyldt  i  samme  Maaned,  som  det  var  Fa¬ 
derens  Hundredeaars-Fødselsdag. 

Søndagen  den  Ilte  November  1883  —  25de  Søndag 
efter  Hellig  Trefoldighed,  holdt  Grundtvig  sin  Tiltræ¬ 
delsesprædiken  i  St.  Johannes  dansk  ev.Juth,  Menighed  i 
Clinton,  la.  Og  her  udøvede  han  hele  sin  Præstegerning, 
indtil  han,  Søndag  den  17de  Juni  1900  —  1ste  Søndag 
efter  Hellig  Trefoldighed,  holdt  sin  Afskedsprædiken. 

Da  Pastor  Grundtvig  som  Præst  i  Clinton  en  Gang  i 
sine  første  Præsteaar  stod  ved  et  kristent  Menneskes 
Dødsleje,  sagde  han  til  den  døende:  „Naar  Du  nu  møder 
min  Fader  i  Paradis,  saa  hils  ham  og  sig,  at  hans  inder¬ 
lige  Ønske  er  opfyldt;  nu  er  hans  Søn  Præst“. 

Mange  vil  maaske  synes,  at  det  var  underligt,  at 
Grundtvig  kunde  gøre  det.  Men  vi  kan  være  vis  paa,  at 
det  blev  gjort  i  dybeste  Alvor,  og  vi  kan  ogsaa  heri  se  et 
stærkt  Bevis  paa  Grundtvigs  Tro  paa,  at  vi  kristne  Men- 

nesker  skal  i  Paradis  tale  med  „Venner  i  Lys  og  om  det 
Liv,  der  som  en  Drøm  forsvandt". 

I  sin  Gerning  i  Amerika  har  Pastor  Grundtvig  ind¬ 
skreven  sit  Navn  med  stor  Skrift  baade  i  kirkelig  og  i  fol¬ 
kelig  Betydning.  Vi  vil  imidlertid  ikke  gaa  nærmere  ind 
herpaa;  thi  da  maatte  vi  skrive  den  danske  Kirkes  og  det 
danske  Folks  Historie  i  Amerika  fra  1883—1900.  Kun 
dette:  Vi  véd  allesammen,  at  Grundtvig  kunde  slaa  haardt 
og  ramme  føleligt,  men  vi  véd  ogsaa,  at  han  var  en  Hader 
af  al  Løgn,  List  og  Underfundighed,  og  det  var  kun,  naar 
han  mødte  det,  at  han  slog  haardt  til.  Men  paa  den  an¬ 
den  Side  er  det  sjældent  at  møde  et  saa  kærligt  og  elsk¬ 
værdigt  og  imødekommende  Menneske  som  Pastor  Grundt¬ 
vig.  Og  mange  er  de,  baade  her  og  i  Danmark,  som  har 
nydt  Gæstfrihed  og  Gæstevenlighed  i  Pastor  Grundtvigs 
Hjem.  Hvor  følte  man  sig  ikke  i  Vennevold  i  det  Hjem. 

Der  fortælles  fra  Pastor  Grundtvigs  tidligste  Ung¬ 
dom  af,  at  der  en  Gang  var  to  Nordmænd  i  Besøg  hos 
Biskop  Grundtvig.  Og  da  de  to  Gæster  var  komne  hjem, 
kunde  de  blive  ved  med  at  rose  og  omtale  den  unge  Fre¬ 
derik  Grundtvig  for  den  Opmærksomhed,  som  han  havde 
udvist  overfor  dem,  hvorledes  han  havde  været  utrættelig 
i  at  vise  dem  rundt,  for  at  de  skulde  faa  saa  stort  et  Ud¬ 
bytte  som  muligt  af  deres  Besøg  i  København.  Og  dette 
kender  vi  saa  godt  fra  Pastor  Grundtvigs  Hjem  i  Clinton, 
hvorledes  baade  han  og  hans  Hustru  var  utrættelige, 
hvorledes  de  gjorde  alt,  for  at  deres  Gæster  skulde  be¬ 
finde  sig  godt  hos  dem  og  faa  det  størst  mulige  Udbytte 
af  deres  Besøg  i  Clinton. 

Naar  vi  skulde  sige  lidt  om  Pastor  Grundtvigs  Ger¬ 
ning  som  Præst  i  Menigheden,  vil  vi  omtale  to  Træk  fra 
hans  Moders  Sygeleje. 

Biskop  Grundtvig  siger  i  sin  Tale  ved  Fru  Maries 
Bisættelse  i  Vartou:  Det  var  paa  hendes  sidste  Sygeleje, 
da  hun  kæmpede  for  at  løsrive  sig  fra  alt,  hvad  der  var 
hende  kært  i  denne  Verden  —  og  det  var  meget,  og  det 
var  haardt,  thi  alt,  hvad  hun  elskede,  det  elskede  hun 
med  sin  stærke  Sjæls  hele  Kraft,  da  kaldte  hun  paa  mig 

og  hviskede:  „Jeg  har  lidt  meget  og  haft  en  haard  Kamp, 
og  jeg  har  fundet,  at  Troen  og  Daaben  staar  fast,  det  er 
Klippen4*.  Og  hun  kaldte  mig  en  anden  Gang  og  hviskede: 
„Jeg  laa  længe  og  sagde  ved  mig  selv:  i  Jesu  Navn!  men 
immer  var  det  mig,  som  der  fattedes  noget,  jeg  ikke  kunde 
huske;  men  da  faldt  det  mig  paa  én  Gang  ind:  i  vor  Her¬ 
res  Jesu  Navn!  og  saa  var  det  godt**. 

Pastor  Grundtvig  var  sin  Moders  ægte  Søn;  thi  og - 
saa  hvad  han  elskede ,  elskede  han  med  sin  stærke  Sjæls  hele 
Kraft.  Og  i  hele  sin  Gerning  og  i  sit  Liv  havde  han  fun¬ 
det  ud,  at  Troen  og  Daaben  staar  fast ;  det  er  Klippen ,  lige¬ 
som  han  levede  sit  Liv  og  øvede  sin  Gerning  i  vor  Herres 
Jesu  Navn.  Og  det  var  hans  Hjærtes  Ønske  at  fortsætte 
sin  Faders  Gerning,  saa  Mennesker  kunde  hjælpes  til  at 
bekende  deres  Daabspagt  som  Herrens  Mundsord  til  den 
enkelte.  Han  var  altsaa  sin  Faders  og  Moders  ægte  Søn 
og  fortsatte  deres  Gerning  i  den  samme  Aands  Kraft,  nem¬ 
lig  vor  Herre  Jesu  Aands  Kraft. 

Der  kan  maaske  peges  paa  Hø  og  Straa  i  Pastor 
Grundtvigs  Gerning,  men  der  kan,  Gud  ske  Lov,  peges 
paa  meget  Aandens  Guld  og  mange  kostelige  Stene,  hvor¬ 
med  han  byggede  op  paa  Klippen,  som  er  Troen  og 
Daaben. 

Det  blev  ved  Pastor  Grundtvigs  Afrejse  fra  Clinton 
sagt:  Som  et  Eksempel  for  unge,  vordende  Præster  kan 
det  nævnes,  at  Pastor  Grundtvig  var  sin  Menigheds  Tje¬ 
ner  i  Ordets  fulde  Betydning,  idet  han  røgtede  det  store 
Menighedsarbejde  med  ligefrem  ængstelig  Paapassenhed 
og  Pligtopfyldelse. 

I  folkelig  Henseende  øvede  Grundtvig  en  mægtig 
Indflydelse  iblandt  sit  Folk  i  Amerika.  Han  var  Medind¬ 
byder  til  Dannelsen  af  „Dansk  Folkesamfund**,  en  For¬ 
ening,  som  prøvede  paa  at  samle  alle  dem,  som  vilde  kæmpe 
for  Bevarelsen  af  dansk  Aandsliv  blandt  Udvandrerne  og 
deres  Børn.  Denne  Forening  var  Grundtvig  en  Aar- 
række  Formand  for,  og  han  gav  den  sine  bedste  Mand¬ 
domskræfter. 

Under  Striden  i  „Den  danske  Kirke  i  Amerika**  kom 

Grundtvig  ind  paa  Studiet  af  Kirkefædrene,  for  ud  fra 
deres  Skrifter  at  paavise,  at  den  kirkelige  eller  grundt¬ 
vigske  Anskuelse  om  Troens  Ord  som  Herrens  Munds-Ord 
var  apostolisk  Overlevering.  Dette  Arbejde  fortsatte  han 
efter  sin  Hjemkomst  til  Danmark.  Grundtvig  rejste  nem¬ 
lig  i  Sommeren  1900,  sammen  med  sin  Hustru  og  Datter, 
til  Danmark.  Det  var  en  Tid  hans  Mening  at  rejse  til¬ 
bage  til  Amerika  for  at  fortsætte  Gerningen  her;  men  da 
„Kirkelig  Samfund  af  1898‘*  tilbød  ham  en  Gerning  som 
Rejsepræst,  modtog  han  denne. 

Imidlertid  kom  Grundtvig  ikke  til  at  virke  lang  Tid 
i  denne  Gerning,  idet  Sygdom  kastede  den  før  saa  stærke 
Mand  paa  et  langvarigt  Sygeleje,  som  førte  til  Døden. 

F.  L.  Grundtvig  døde,  kun  48  Aar  gammel,  den  21de 
Marts  1903. 

Den  rigeste  og  daadskraftigste  Tid  af  Grundtvigs 
Liv  falder  under  hans  Gerning  blandt  Danske  i  Amerika. 
Det  var  blandt  os,  at  han  kæmpede  for  Sandhed  og  Ret 
og  for  dansk  Aandslivs  Bevarelse  blandt  Danske  i  Ame¬ 
rika.  Det  var  vist  Grundtvigs  Tanke,  at  hans  Arbejde 
med  Kirkefædrenes  Skrifter  skulde  blive  hans  Livs  egent¬ 
lige  Gerning.  Men  saaledes  blev  det  ikke  Nej,  Grundt¬ 
vigs  Livsgerning  faldt  ikke  i  Studerekamret,  men  „midt 
iblandt  sit  Folk“.  Og  man  kan  egentlig  ikke  sige  om 
Grundtvig,  at  han  var  mest  for  sit  Folk  som  Præst  eller 
som  Folkeleder  eller  som  Skjald.  Han  virkede  gennem 
hele  sin  Personlighed  baade  som  Præst,  som  Folkeleder 
og  som  Skjald.  Hans  Livsgerning  blev  Kampen  for  den 
danske  Kirkesag  og  den  danske  Folkesag  i  Amerika. 
Hans  Bøn  for  hans  eget  Liv  blev  opfyldt: 

„O,  maatte  mit  Liv  kun  vorde  til  Gavn 
for  Kirke  og  Folk  —  i  Jesu  Navn!“ 


Idet  jeg  nu  udgiver  et  Udvalg  af  Grundtvigs  Digte, 
har  jeg  ment,  at  det  var  bedst  at  give  et  lille  Omrids  af 
Grundtvigs  Liv.  Jeg  véd  nok,  at  det  ikke  er  en  udtøm¬ 
mende  Skildring;  men  jeg  haaber  dog,  at  baade  hans  Ven- 

ner  og  Mennesker,  som  ikke  har  kendt  ham,  gennem  hans 
Digte  og  min  lille  Levnedstegning  maa  faa  det  Indtryk, 
at  Grundtvig  var  en  Mand,  for  hvem  det  var  Sandhed: 

„Livet  er  —  sig  selv  at  ofre, 

Livet  er  —  at  tjene  Gudl“ 


Clinton,  Iowa. 


Aug.  Faber. 


UNGDOMSDIGTE. 


AFTENVERS. 

1869. 

^OLEN  nu  i  Vester  daler 
^  ned  bag  den  kulsorte  Sky, 
men  hvert  Hjærte  det  husvaler, 
at  den  snart  staar  op  paany; 
var,  da  Jesus  for  os  døde, 
Sorgen  hos  hans  Venner  stor, 
herlig  var  den  Morgenrøde, 
da  han  rejste  sig  af  Jord. 

Om  Guds  Fjende  vil  os  true 
med  sin  arge  Troldehær, 
ej  for  Mørket  vi  skal  grue, 
naar  vi  Troen  har  til  Sværd. 
Naar  vi  lægger  os  til  Hvile 
bedende  vort  Fadervor, 

Herrens  Engle  til  os  smile, 
nær  hos  os  paa  Vagt  de  staar. 

2* 


BEKRÆFTELSESDAGEN. 

den  iste  Oktober  1871. 

I  Dag  har  det  store  Ja  Du  sagt 
*  til  Fader  vor,  den  hulde, 
bekræftet  Du  har  vor  Daabes  Pagt, 
som  staar  trods  Bølger  rulle, 
det  Frø,  som  ved  Daaben  ned  blev  lagt, 
er  vokset  op  af  Mulde. 

Ja  Ordet  af  Herrens  egen  Mund 
vi  tog  i  voie  Arme, 
vi  holde  det  fast  i  allen  Stund, 
hvor  højt  end  Bølgei  larme, 
og  siger  vi  Ja  af  Hjærtens  Grund 
det  blomstre  skal  og  varme. 

Og  kommer  den  store  Dommens  Dag, 
hvorfor  Alverden  skrækkes, 
ej  frygte  vi  kan  Basunens  Brag, 
naar  vi  af  Graven  vækkes, 
men  fryde  os  ved,  at  med  et  Slag 
al  Dødens  Magt  skal  knækkes. 

Da  svæver  vi  frit  mod  Sky  herfra 
paa  Glædens  Englevinge, 
med  Herren  i  Følge  let  vi  da 
os  kan  til  Himlen  svinge, 


20 


hvor  Evighedens  Halleluja 
fra  vore  Læber  klinge. 


Der  findes  paa  Jord 

tre  Perler,  hvori  al  Lyksalighed  bor; 

den  ene  er  hvid  og  den  anden  er  grøn, 

den  tredje  er  blaa  og  som  Himmelen  skøn; 

fra  Paradis  daled  til  Jorden  de  ned 

og  skænker  Guds  Fred. 

Den  hvide  er  Tro, 

som  Blomsten,  der  op  tør  om  Vinteren  gro, 
den  fødes  ved  Daaben  og  spirer  i  Muld, 
den  vokser  i  Hjærtet  trods  Vinterens  Kuld, 
og  vinder  i  Kræfter,  mens  Tiderne  gaar, 
hvert  eneste  Aar. 

Den  grønne  er  Haab, 

det  fødtes  jo  og  i  den  hellige  Daab, 

som  Skoven,  der  springer  om  Foraaret  ud 

og  venter  paa  Sommer  trods  Regn  og  trods  Slud 

ved  Troen  det  vokser  og  varsler  forvist 

om  Sommeren  hist. 

Men  Perlen  den  blaa 

er  Kærlighed  selv,  som  skal  aldrig  forgaa, 
men  gribe  Gudsordet  i  Faderens  Navn, 
som  Bølgen,  naar  den  tager  Himlen  i  Favn; 
naar  Ordet  sig  spejler  i  Hjærtet  af  Muld, 
vor  Lykke  er  fuld. 

Det  være  dit  Maal: 

at  søge  de  Perler  med  Længsel  og  Taal, 
da  skal  Du  dem  finde,  og  har  Du  dem  kun, 
lad  Bølgerne  rase  paa  Havdybets  Bund, 
de  naar  Dig  dog  ikke,  thi  dem  følger  med 
den  evige  Fred. 

SOMMERSPIRET. 

1871. 


MØRKE  trindt  om  Klinten  ruger, 
***  Bølgen  bruser  høj  og  vild, 
Skyen  sort  paa  Himlen  truer, 
spruder  som  en  Drage  Ild; 
men  al  Verdens  Mulm  og  Støj 
ej  formørker  Klinten  høj; 
Sommerspiret,  Kærligheden, 
lyser  end  i  Pagt  med  Freden. 


Bøgen  sig  omkring  det  slynger, 
vokser  fro  paa  Klinteryg, 
Fuglen  let  i  Grenen  gynger, 
Droslen  fløjter  glad  og  tryg; 
dér,  som  under  Husets  Tag, 
bygged  Svaler  Nat  og  Dag, 
fandt  med  Glæde  Livets  Lykke; 
Fred  i  Kærlighedens  Skygge. 

Det  er  sagtens  hvad  vi  alle 
søger  om  paa  denne  Jord, 
hvad  vi  ogsaa  godt  kan  kalde 
Danmarks  Maal  i  Højenord; 
hvad  dog  ej,  mens  Tider  gaa, 
her  vi  kan  tilfulde  naa, 
hvad  kun  findes,  naar  vi  stige 
med  Guds  Søn  til  Himmerige. 

FURESØEN. 

1871. 

pJ  som  Vesterhav,  hvis  Bølger 
storme  vildt  mod  sandet  Klit, 
og  i  Favnen  Døden  dølger 
under  Lagen  koldt  og  hvidt, 
ej  som  Øresund,  der  ruller 
let  mod  Sjællands  skønne  0, 
snart  med  Leg  og  snart  med  Bulder 
er  Du  skønne  Furesø. 

Nu  din  Vove  venlig  nynner 
en  vemodig  Vuggesang, 
naar  at  rulle  den  begynder 
efter  Vintersøvnen  lang, 

Blomsten  sig  blandt  Græsset  gynger, 
spirer  paa  din  grønne  Bred; 

Fuglen  sødt  i  Busken  synger, 
elskende  din  stille  Fred. 

Mange  priser  kun  det  vilde, 
det  er,  hvad  de  kalder  stort, 
størst  er  dog  saa  tit  det  milde, 
underfuldt  af  Herren  gjort; 
flere  priser  vel  den  glade 
overgivne  Lystighed, 
som  dog  ej  har  varigt  Stade, 
men  kan  dø,  før  Sol  gaar  ned. 

Jeg  vil  prise  Vemods  Glæde, 
ene  den  paa  Jord  kan  staa, 
den  faar  Kilden  til  at  græde, 
Nattergalen  til  at  slaa. 

Furesø!  hos  Dig,  fra  Vrimlen, 
findes  kan  vemodig  Fred; 
det  er  Trøsten  som  fra  Himlen 
til  Guds  Skabning  daler  ned. 

Jeget  svinder  i  vort  Hjærte, 

Herren  holder  Indtog  dér, 
saa  vi  skuer  uden  Smærte 
Solens  sidste  Straaleskær, 
thi  vi  føler  Sjælens  Længsel 
stilles  skal  til  Herrens  Pris, 
naar  vor  Aand  fra  Støvets  Fængsel 
svinger  sig  mod  Paradis. 

TRØST  I  TRÆNGSEL. 

1873. 

l^AAR  Vejen  syntes  alt  for  trang 
1  ^  og  Kræfterne  for  svage, 
i  høje  Toner  tit  man  sang 
om  Barndoms  gyldne  Dage; 
men  Barndomsmindet  i  din  Barm 
Dig  trøster  ej  i  Kampens  Larm! 
Kun  Sejren  kan  Dig  trøste. 

Saa  stands  da  aldrig  paa  din  Vej 
og  se  Dig  ej  tilbage; 
thi  om  igen  Du  lever  ej 
din  Barndoms  gyldne  Dage, 
og  Vejen  til  den  lyse  Sal 
gaar  kun  igennem  Dødens  Dal 
og  Livets  Kamp  og  Møje. 

En  føje  Tid  Du  kan  maaske 
din  Kamp  i  Verden  glemme; 
men  ej  for  Døden  med  sin  Le 
Du  mægter  Dig  at  gemme. 

Saa  følg  i  Tide  Herrens  Kald, 
at  ej  ved  Dommens  Tordenskrald 
af  Dvale  Du  skal  vækkes. 

Naar  Herren  raaber:  „Kom  til  mig, 
og  Du  skal  finde  Hvile !“ 

da  lad  ej  som  Du  hører  ej, 

og  søg  ej  bort  at  ile; 

men  Svar  et  Ja  af  Hjærtens  Grund, 

da  kan  Du  se  din  Aftenstund 

med  Frejdighed  imøde. 

O,  tænk  ej:  „Tiden  er  saa  lang, 
med  Svaret  kan  jeg  vente !“ 
thi  midt  i  Livets  Blomstervang 
kan  Døden  selv  Dig  hente. 

O,  skynd  Dig  med,  saa  snart  Du  tør, 
at  binde  Dig  til  ham,  der  gør 
Dig  ene  fri  for  evig. 

Du  lever  i  en  Ormegaard, 

tør  ej  paa  Gud  Du  lide; 

dit  Liv  er  kort,  din  Kamp  er  haard, 

en  Gang  Du  skal  den  stride; 

saa  stir  ej  paa  din  Barndomstid, 

men  gaa  med  Gud  i  Kæmpestrid 

for  Livets  Dronningkrone. 

Kom  ej  til  Døden  med  dit  Guld, 

Du  kan  ej  Livet  købe, 
og  fra  din  Grav  i  sorten  Muld 
Du  mægter  ej  at  løbe; 
kun  Gud  kan  rejse  Dig  paany, 
og  føre  Dig  igennem  Sky 
paa  lyse  Englevinger. 

Tro  ej,  Du  selv  kan  finde  Vej 
og  kløve  vrede  Bølger, 
til  Lysets  Strande  naar  Du  ej 
undtagen  Gud  Dig  følger; 
alene  snart  Du  hist  og  her 
vil  snuble  over  blinde  Skær 
og  segne  træt  og  blodig. 

Foran  Dig  dukker  Tvivlen  op 
af  Verdenshavets  Bølger, 
den  viser  ej  sin  Ormekrop, 
i  Edder  den  sig  dølger; 

Du  mærker  snart,  Du  ej  formaar 
at  give  Dragen  Banesaar, 
den  spotter  kun  din  Styrke. 

Men  naar  Du  staar  paa  Gravens  Rand 
og  dine  Hænder  synke, 
da  bed  til  Gud,  og  tro  at  han 
vil  over  Dig  sig  ynke. 

Slet  intet  Verdens  Tvivl  formaar, 
naar  Du  tør  bede  Fadervor, 
og  dine  Hænder  folde. 

O,  søg  ej  Gud  i  Stormens  Sus 
igennem  Jordens  Skove! 

O,  søg  ham  ej  i  Bølgens  Brus 
og  i  den  blande  Vove, 
i  den  sig  spejler  Herrens  Magt, 
men  tro  ham  dog,  naar  han  har  sagt, 
der  er  han  ej  at  finde. 

For  Dig  alene  lavt  han  bor 
i  Menighedens  Klynge, 
hvor  selv  han  taler  Livets  Ord, 
saa  vore  Hjærter  synge! 

Lad  ej  din  Stolthed  sige  nej 
til  Gang  paa  snævre  Kirkevej 
foruden  Æreporte. 

Og  ser  Du  som  en  Synder  ned 

med  taarefyldte  Blikke, 

saa  husk  kun  paa:  Guds  Kærlighed 

Du  her  begriber  ikke; 

men  Dig  han.ogsaa  selv  har  kær, 

og  i  sit  Ord  han  er  os  nær 

i  alle  Øjeblikke. 

Guds  Kærlighed  er  evig  stor, 
den  vil  hver  Sjæl  omfatte, 
der  gribe  tør  det  Guddomsord, 
kun  Tro  formaar  at  skatte; 

Guds  Kærlighed  har  kaldt  os  frem, 
og  vil  sit  evig  glade  Hjem 
i  Himlen  med  os  dele. 

Det  lille  Ord,  Guds  Almagts  Ja, 
paa  Bønnen  fra  vor  Læbe, 
den  store  Fred  os  skænker  da, 
naar  efter  den  vi  stræbe, 
og  selv  i  Dødens  dunkle  Egn 
vi  bærer  Livets  Kongetegn 
paa  vore  Pander  skrevet. 

Se!  derfor  lad  os  stride  kækt 
og  følge  Korsets  Fane, 
vi  staar  i  Herrens  Varetægt, 
og  han  vil  Vejen  bane. 

Vor  Barndorm  svandt,  vi  søger  ej, 
til  Barneglæden  gaar  vor  Vej 
i  Faderhusets  Sale! 

HJÆRTEBÆKKEN. 

1875. 

pRA  den  dunkle  Livets  Kilde 
1  Hjærtets  vævre  Bæk  udrandt, 
glad  i  Solens  Straaler  milde 
over  Engen  den  sig  vandt. 

Blomster  smaa  dens  Bredder  kransed, 
Barndomsmod  den  har  i  Bryst, 
over  Stene  smaa  den  dansed, 
som  var  Livet  blot  til  Lyst. 

Blot  til  Lyst  det  er  dog  ikke, 

Kamp  og  Strid  vil  Bækken  faa, 
skal  den  ej  i  Kæret  ligge, 
skal  en  Gang  den  Maalet  naa. 

Herren  sidder  i  det  høje, 
han  har  Bækken  i  sin  Haand, 

Livets  Bjærge  ser  hans  Øje, 
hvad  han  vil,  det  gør  hans  Aand. 

Gyser  Bækken  end  tilbage, 
naar  den  føler  sig  forladt, 
han  dog  mægter  alle  Dage 
hvert  et  Fjæld  at  jævne  brat. 

Tit  den  tænker:  „Jeg  vil  standse, 
ingen  Udvej  kan  jeg  se!“ 


29 


—  Ak!  nu  har  den  glemt  at  danse, 
ak!  nu  har  den  glemt  at  le. 

Barndomsdrømmene  er  fløjne, 
fløjne  ud  af  Sjælens  Dør, 
nu  den  ser  med  aabne  Øjne, 
ak!  men  ej  saa  klart  som  før. 

Fordum  Bækken  af  Guds  Naade 
nynned:  „Herrens  Vilje  ske!“ 

Nu  vil  selv  den  Vejen  raade, 
nu  vil  selv  den  Udvej  se. 

Atter  Bækken  af  Guds  Naade 
sige  maa:  „ Hans  Vilje  ske!“ 

Den,  der  selv  sin  Vej  vil  raade, 
den  skal  aldrig  Havet  se. 

Havbt  kender  intet  Fængsel, 
Bækkens  Maal  er  Havets  Skød, 
ofte  Toner  som  af  Længsel 
gennem  Bækkens  Vover  lød. 

Men  da  hed  det:  „Du  forsvinder 
i  de  store  Bølgers  Favn, 
tro  kun  ej,  Du  Freden  finder, 
evigt,  evigt  er  dit  Savn“. 

Stemmer  hvisked:  „Hvorfor  ile? 
Bliv  i  Engen,  her  er  smukt, 
her  vil  Lykken  til  Dig  smile, 
Daarskab  er  din  travle  Flugt“. 

O!  at  Bækken  ej  maa  lytte 
til  en  Røst  fra  Dybets  Bred! 

At  den  ej  sin  Længsel  bytte 
maa  for  Døgnets  hule  Fred! 

O!  at  Bækken  ret  maa  lære, 
at  dens  Vej  er  ej  for  lang, 
saa  den  kan  til  Herrens  Ære 
ende  glad  sin  Pilgrimsgang. 

Havet  ligger  i  det  fjærne, 
der  gaar  Solen  aldrig  ned; 
Ordet  er  vor  Ledest jærne, 
Solen  er  Guds  Kærlighed. 

FYRREN  PAA  BJÆRGET. 

1875. 


WINDEN  gaar  over 
*  og  Blade  raaber: 


Bjærg  og  Dal, 
„Det  blæser!" 


Alle  de  visne  er  det  en  Kval, 
de  klamrer  sig  fast  og  hvæser, 
Men  Fyrren  troner  paa  Bjærget. 


Vinden  tumler  et  lille  Frø, 
den  Revnen  i  Bjærget  finder; 
man  skulde  tro,  hvert  Liv  maatte  dø, 
som  dybt  i  dens  Skød  forsvinder. 

Men  Fyrren  troner  paa  Bjærget. 

Vinden  slipper  det  lille  Frø, 
og  ned  det  i  Revnen  falder; 
den  farer  hen  over  Land  og  Sø 
og  suser  i  Skovens  Haller. 

Men  Fyrren  troner  paa  Bjærget. 


Frøet  ligger  i  Revnen  gemt, 
med  Vinden  det  ej  kan  svire, 
først  det  føler  sig  ganske  forstemt, 
men  saa  faar  det  Lyst  at  spire. 

Nu  troner  Fyrren  paa  Bjærget. 

Fuglen  kiger  til  Frøet  ned, 
den  puster  op  sine  Fjere: 

„Sov  Du  kun  sødt  i  al  Evighed, 

Du  bliver  aldrig  til  mere“. 

Men  Fyrren  troner  paa  Bjærget. 

Frøet  sprænger  den  brune  Skal, 
det  strækker  ud  sine  Arme, 
vokser  saa  gennem  den  mørke  Hal 
ved  Tanken  om  Solens  Varme. 

Nu  troner  Fyrren  paa  Bjærget. 

Dagene  gaar  med  sagte  Fjed, 
ej  Lyset  skuer  den  lille, 
drømmer  dog  herligt  om  Liv  og  Fred 
deroppe,  tidlig  og  silde. 

Nu  troner  Fyrren  paa  Bjærget. 

Frøet  fæster  i  Dybet  Rod, 
det  klamrer  sig  fast  dernede, 
Længselen  giver  det  Kraft  og  Mod 
og  mægter  Mulmet  at  sprede. 

Nu  troner  Fyrren  paa  Bjærget. 

Vinden  saa’  sig  forundret  om, 
da  den  over  Bjærget  satte, 
op  der  et  Træ  gennem  Revnen  kom, 
det  kunde  selv  den  ej  fatte. 

Nu  troner  Fyrren  paa  Bjærget. 

TYLLINGEMINDER. 

1875. 

1MAAR  jeg  lægger  mig  træt  til  at  sove, 
*  ^  naar  jeg  plages  af  Sorg  eller  Savn, 
da  oplukker  sig  Tyllinges  Skove, 
med  de  herlige  Søer  i  Favn, 
og  jeg  vanker,  hvor  fordum  jeg  vanked, 
medens  Hjærtet  i  Salighed  banked, 
og  fremjublede  Skaberens  Navn. 

Man  maa  prise  de  herlige  Bøge 
og  de  yndige  Sangfugles  Kor; 
men  til  Fyrren  paa  Bjærg  vil  jeg  søge, 
naar  jeg  trættes  af  Larmen  paa  Jord, 
jeg  vil  hvile  deroppe  i  Skoven, 
og  mit  Blik  vil  jeg  sænke  i  Voven, 
i  det  dybe,  det  dejlige  bor. 

Naar  jeg  lægger  mig  træt  til  at  sove, 
naar  jeg  plages  af  Sorg  eller  Saen, 
da  oplukker  sig  Tyllinges  Skove, 
med  de  herlige  Søer  i  Favn; 
har  jeg  vundet  en  Sangfuglestemme, 
ej  i  Bøgenes  Ly  har  den  hjemme, 
den  er  knyttet  til  Tyllinges  Navn. 

PIGEN  PAA  SØEN. 

Efter  et  svensk  Sagn.  1 875. 


COLEN  sank  i  al  sin  Pragt 
^  Dagens  Fugle  sove; 
men  i  lyse  Foraarsdragt 
staar  de  grønne  Skove, 

Stjærner  holde  Nattevagt, 
Skygger  ene  sig  har  lagt 
over  Søens  Vove. 

Under  Klippens  Mure  graa 
ligger  Baaden  stille, 
i  en  Jomfrus  Øjne  blaa 
Maanens  Straaler  spille, 
med  et  Suk,  vi  ej  forstaa, 
kun  de  blanke  Perler  smaa 
ned  fra  Aaren  trille. 

Blegnet  er  den  Jomfrus  Kindr 
bort  er  Smilet  fløjet, 
hun  i  Bølgen  ser  sig  blind, 
Taaren  staar  i  Øjet, 
svalet  af  den  milde  Vind, 
sidder  hun  i  Maaneskin 
over  Søen  bøjet. 

„Kommer  Du  ikke  snart  igen, 
med  Længsel  her  jeg  Dig  venter, 


vel  jeg  véd  det,  min  Hjærtensven, 
at  Blomster  til  mig  Du  henter; 
men  naar  jeg  Dig  tilbage  faar, 
gærne  jeg  uden  Blomster  gaar 
som  Brud  til  Herrens  Alter. 

Der  er  jo  lyst  for  tredje  Gang, 
saa  Dagen  maa  vi  bestemme, 
længe  min  Brudekjole  hang 
ogvented  paa  Dig  derhjemme; 
kan  Du  ikke  de  Blomster  faa, 
hør  mig,  min  Ven!  saa  lad  dem  staa, 
og  lad  din  Brud  ej  længes. 

Ak!  Du  hører  vist  ej  min  Røst, 
thi  ellers  vilde  Du  svare, 
saa  maa  det  være  al  min  Trøst, 
at  evig  det  ej  kan  vare! 

En  Gang  smykke  Du  vil  mit  Haar, 
saa  jeg  med  Nøkkens  Rose  gaar 
som  Brud  til  Herrens  Alter“. 

Hendes  Stemme  lød  saa  mat, 

—  ej  han  kom  tilbage, 

Livet  havde  han  forladt 
i  de  unge  Dage, 

Søen  gemte  hendes  Skat, 
derfor  maatte  den  hver  Nat 
høre  hendes  Klage. 

Men  naar  Nattens  Taager  veg 
for  den  lyse  Morgen, 
og  naar  Solen  atter  steg 
over  Klippeborgen, 
under  Straalers  viltre  Leg 
hjem  hun  vanked,  tavs  og  bleg, 
bar  i  Stilhed  Sorgen. 

Bejlere  til  hendes  Gaard 
meldte  sig  saa  fage 
men  hun  svared:  „Med  min  Vaar 
kommer  han  tilbage !“ 

Og  i  tyve  lange  Aar 
graaned  hendes  gule  Haar, 
under  Sorg  og  Klage. 

Stille  sov  tilsidst  hun  hen 
i  den  lyse  Sommer, 
og  med  Tanken  hos  sin  Ven  * 
gik  hun  for  sin  Dommer: 

„O !  nu  ser  jeg  Dig  igen, 
er  Du  dér,  min  Hjærtensven, 
med  de  lyse  Blommer!" 

DEN  VILDE  ROSE. 

1876. 


AAR  Vinden  sagte  Rosens  Blad  bsvæger, 

^  og  hvisker:  „Tiden  kom,  Du  længtes  efter!" 
da  rører  mægtig  sig  de  skjulte  Kræfter, 
en  navnløs  Higen  fylder  Rosens  Bæger! 

Den  springer  ud!  —  I  Solens  Favn  den  bæver; 
men  Drømmens  Duft  omkring  dens  Krone  svæver. 


Naar  saa  en  Gang  den  rige  Dag  er  omme, 
med  Solen  den  vemodig  Afsked  tager, 
og  medens  Stormen  gennem  Natten  jager, 
taalmodig  venter  den  paa  Dødens  Komme. 
Naar  Bladet  falder,  maa  dens  Hjærte  briste, 
den  falmer  ej!  den  straaler  til  det  sidste. 

STJÆRNERNE  PAA  SNEEN. 

1877. 

CNEEN  dækker  Mark  og  Vang, 
^  Solen  gaar  sin  stolte  Gang 
over  Himlens  Bue, 
hvor  dens  Straaler  Jorden  naa, 
tusind  klare  Stjærner  smaa, 
røde,  gule,  grønne,  blaa, 
paa  det  hvide  Tæppe  lue, 
blinke,  komme  og  forgaa, 
sælsomt  nok  at  skue. 

Mellem  dem  en  lille  én 
hopper  om  paa  travle  Ben, 
søger  dem  at  fange; 
men  saa  tit  hun  prøver  paa 
én  af  Stjærnerne  at  naa, 
ser  hun  den  med  et  forgaa, 
ryster  sine  Lokker  lange: 

„At  jeg  ikke  én  kan  faa, 
skønt  der  er  saa  mange !“ 

Lille  Pige!  tro  mit  Ord, 
naar  en  Gang  Du  bliver  stor, 
vil  Du  Traaden  finde! 

Glædens  lyse  Stjærner  smaa, 
lad  dem  for  dit  Øje  staa, 

om  Du  søger  dem  at  naa 
i  et  Nu  de  vil  forsvinde, 
og  hvor  nylig  Du  dem  saa’v 
intet  ser  Du  skinne. 

KILDENS  GAADE. 


VED  Skrænten  under  Asken  et  Kildevæld  sig  dølger, 
og  aldrig  Morgensolen  har  danset  paa  det  Bølger, 
mens  Lærkerne  i  Luften  med  Jubeltoner  svømme, 
det  er  saa  mørkt  og  stille,  og  sukker  kun  i  Drømme. 

Men  over  Skræntens  Isse  tilsidst  man  Solen  skimter, 
og  snart  paa  Trær  og  Buske  dens  gyldne  Straaler  glimter, 
til  Vældet  Vej  de  finder  imellem  Askens  Blade, 
og  i  et  Nu  forvandles  den  dybe,  tavse  Flade. 

Opildnet  fra  det  høje,  den  fatter,  hvad  den  savner, 
igennem  Smil  og  Taarer  den  Solens  Billed  favner, 
det  dunkle  Væld  forklares,  thi  Mørket  brat  sig  spreder, 
og  over  Kildens  Vove  en  Mildheds  Glans  sig  breder. 

Saa’  gaar  det  mangt  et  Hjærte,  der  længe  laa  i  Skygge, 
det  er  saa  mørkt  og  stille,  og  drømmer  ej  om  Lykke; 
men  har  sig  Solens  Straaler  en  Vej  til  Vældet  banet, 
da  stiger  fra  det  dybe  en  Glans,  som  ingen  aner. 

Men  ak !  om  nogen  tænker  ved  Synet  sig  at  glæde, 
om  skyggende  for  Solen,  han  vil  til  Vældet  træde, 
da  synker  det  tilbage  i  Mørkets  kolde  Arme; 
thi  Mindet  kan  ej  holde  paa  Solens  Lys  og  Varme. 

Og  saadan  gaar  det  ogsaa  kun  alt  for  tit  et  Hjærte, 
naar  Solen  ej  det  skuer,  det  taber  sig  i  Smærte, 
og  ingen  skulde  ane,  at  Lykkens  Vin  det  smagte, 
den  Mildheds  Glans  er  borte,  som  Solens  Straater  bragte. 

JULEDAG. 

1880. 

44 1  Jesu  Navn,  det  er  Julefest, 

1  læg  Arbejdsdragten  til  Side!“ 
saa’  kimer  det  højt  fra  Øst  til  Vest, 
hvor  Menneskene  slæbe  og  slide. 
„Træd  nu  ind 
med  barnligt  Sind 
og  knæl  ved  Hyrdernes  Side". 

Vel  Hytten  er  lav  og  Døren  smal, 

de  store  ej  der  sig  finde, 

de  holde  en  Jul  i  højen  Hal 

med  tusinde  Lys,  der  skinne; 

vi,  de  smaa, 

til  Hytten  gaa, 

thi  Jesus  er  selv  derinde. 

O,  Gud  ske  Lov!  at  vi  denne  Gang 
alt  lærte  i  Barndoms  Dage, 
og  nemmed  Toner  af  Julesang, 
som  ingen  skal  fra  os  tage. 

Julens  Fryd 
med  Sangens  Lyd 
vil  altid  vende  tilbage. 

Saa  glæde  Jer  Gud  i  Himmerig, 

I  Fædre  og  Mødre  fromme, 

som  sang  for  de  smaa  saa  mindelig 
om  Jesus  og  Julens  Komme. 

Gid  vi  maa 

for  Tronen  staa 

med  Jer,  naar  Timen  er  omme. 

VIDUNDERLIGT. 

1881. 

VIDUNDERLIGT  er  alt  paa  Jord  — 
*  Vidunderligst  er  Sjælens  Gaade. 
Hvo  redte  ud  de  tusind  Traade, 
som  gennem  Sjælens  Væv  sig  snor? 

Hvo  véd,  hvad  Venskabsgnisten  tænder, 
vi  føler  kun,  vort  Hjærte  brænder; 
og  naar  ved  Venskabs  Grav  vi  staar, 
os  Dødens  Blæst  imøde  slaar. 

Vi  se  saa  stort  paa  meget  smaat, 
en  Krusning  bliver  til  en  Bølge; 
men  naar  sig  Kysten  da  vil  dølge, 
et  Venneord  gør  Hjærtet  godt, 
vort  Øje  klarner,  Taagen  letter, 
paany  mod  Kysten  Kurs  vi  sætter, 
ja  vokset  er  i  mangt  et  Bryst 
af  Vennesæd  en  gylden  Høst. 

HJÆRTESORG. 

1881. 

I  INDENS  tætte  Krone  den  løves  vel  paany, 

^  men  mit  Hjærte  det  løves  ej  mer; 

som  Lærken  glad  i  Vaar,  jeg  jubled  højt  i  Sky, 

nu  fældet  jeg  har  mine  Fjer. 

Svalerne  de  sidde  i  Flok  ved  Søens  Bred, 

de  vil  sænke  sig  dybt  i  dens  Favn; 

tag  med  Jer  al  min  Sorg,  og  giv  mit  Hjærte  Fred, 

tag  med  Jer  hans  Billed  og  Navn. 

O,  nej!  jeg  maa  vel  bære  min  Sorg  til  Gravens  Rand, 
jeg  maa  bløde  til  Skaalen  er  fuld; 
mit  Liv  er  i  min  Sorg,  den  før  ej  sænkes  kan, 
end  selv  jeg  skal  sænkes  i  Muld 

Alle  fagre  Blomster  de  visner,  hvor  jeg  gaar, 
det  er  øde  og  tomt  for  min  Fod; 
saa  kom  da  Is  og  Sne  og  læg  Jer  paa  mit  Saar, 
jeg  farve  Jer  skal  med  mit  Blod. 

KIRKE. 


% 

* 


• 

1  WISCONSINS  SKOVE. 

MED  Bøssen  over  Skuldren  slængt 
1T*  jeg  havde  strejfet  vidt  omkring, 
og  gennem  Skov  og  Mose  trængt 
mig  frem  som  ingen  Tmg; 
den  stolte  Hjort,  jeg  havde  fulgt, 
den  laa  nu  fældet,  kold  og  død; 
hvor  den  tilsidst  sig  havde  dulgt, 
var  Sneen  farvet  rød. 

Jeg  havde  ingen  Træthed  kendt, 
men  Jagtens  Ild  i  Blodet  sved, 
mtns  nu,  jeg  saa’,  min  Jagt  var  endt, 
nu  træt  jeg  segned’  ned, 
en  smuldret  Stamme  Sæde  bød, 
og  Støtte  gav  en  gammel  Løn; 
aa.  hvor  jeg  dog  min  Hvile  nød 
i  Skoven  frisk  og  skøn! 

Det  var  en  Vintermorgen  klar, 
nys  faldne  Sne  laa  skær  og  fin, 
og  ej  den  mindste  Kvist  var  bar, 
men  klædt  med  hvide  Lin, 
og  var  det  koldt,  saa  hist  og  her 
det  smælded’  højt  i  Træets  Bark, 
dog  tusind  Blink  fra  Solens  Sværd 
laa  over  Sneens  Mark. 

Det  var  saa  stille,  intet  Pust 
forstyrred’  Skovens  Højtidsdragt, 

den  stod,  som  var  den  selv  berust 
i  al  sin  Vinterpragt. 

Kun  hvor  de  høje  Fyrretræer 
af  røde  Korsnæb  fik  Besøg, 
og  hvor  et  Egern  var  paa  Færd, 
et  lille  Sneskred  føg. 

Min  Tanke  svang  sig  højt  mod  Sky, 
den  fløj  saa  vidt,  men  daled  ned, 
hvor  Vuggen  stod  i  Bøgely, 
hvor  Barndomstiden  skred. 

I  fremmed  Land  som  Hjorten  fri 
jeg  tumled  om,  og  Vej  mig  brød, 

—  snart  laa  maaske  som  den  jeg  Lig 
og  farved  Sneen  rød! 

O,  Danmark,  Du,  mit  Hjærtes  Fryd, 
dit  Billed  tit  er  taageslørt, 
naar  længe  ingen  hjemlig  Lyd 
mit  Øre  her  hai  hørt; 
men  atter  bryder  Længslen  frem 
i  ensom  Stund  med  vældig  Magt, 
da  staar  Du  der,  mit  kære  Hjem! 
i  yndefulde  Dragt. 

Da  staar  Du  der,  og  vinker  mig 
med  Vemod  i  dit  milde  Blik, 
da  higer  Sjælen  frem  til  Dig, 
hos  hvem  den  Lise  fik, 
jeg  hører  Kirkeklokkens  Klang, 
som  taler  højt  om  Fred  paa  Jord, 
jeg  hører  Nattergalens  Sang 
og  Lærkers  Jubelkor. 

Jeg  var  saa  træt,  jeg  slumred  hen 
paa  smuldret  Stamme,  hvor  jeg  sad, 
jeg  drømte,  jeg  var  Barn  igen, 
jeg  baade  græd  og  bad, 

da  vakte  mig  en  Stemme  klar, 
en  Barnerøst,  som  var  mig  nær, 
paa  Dansk  det  lød  forundret:  „Fa’rf 
nej  se,  hvem  sidder  der?“ 

En  Slæde  saa’  jeg,  træge  Dyr 
var  standset,  da  de  blev  mig  va’r, 
i  Sædet  sad  en  lille  Fyr 
imellem  Mo’r  og  Fa’r. 

Sløvt  stirred’  paa  mig  Stude  to; 
jeg  frøs  og  skjalv,  men  raabte  kry: 
„Godmorgen,  Landsmænd!  tør  man  tro, 
I  færdes  alt  til  By?“ 

„Nej!“  svared’  Mand  i  Kappe  graa, 

„til  Kirke  fare  vi  i  Mag, 
maaske  Du  ikke  tænker  paa, 
at  det  er  Juledag ?“ 

„Nej,  Herre  Gud!  det  har  jeg  glemt !“ 
jeg  sukked  stille,  skamfuld,  spag, 

„jeg  var  paa  Jagt!  —  men,  det  var  slemt! 
—  saa  det  er  Juledag?" 

„Du  kom  nok  langt  fra  Hjemmet  bort“, 
han  sagde,  „følg  med  os  i  Ly!“ 

„Nej!“  svared’  jeg,  „jeg  har  en  Hjort, 
jeg  føre  skal  til  By!“ 

„Aa“,  sagde  han,  „læg  Du  den  bag 
i  Slæden  kun,  —  for  vist  jeg  tror, 
det  sinker  ej,  en  Juledag 
at  høre  Herrens  Ord!“ 

Og  jeg  sad  op,  —  han  havde  Ret, 
fra  Hjemmet  var  jeg  kommet  langt, 
men  nu!  —  jeg  følte  mig  saa  træt, , 
mit  Sind  var  tungt  og  trang. 

Jeg  mørkned’  ingen  Kirkedør 
herovre,  hvor  jeg  frit  mig  svang, 

men  det  var  anderledes  før, 
da  jeg  var  Barn  en  Gang! 

Jeg  hørte  fra  det  fjærne  klart 
en  Klang,  der  aanded  Fred  og  Fryd: 
„Hvad  er  det  dog!‘‘  jeg  spurgte  snart, 
„hvad  er  det  for  en  Lyd?“ 

Mig  Drengen  ind  i  Øjet  saa’ 

—  end  mindes  jeg  det  mangen  Gang  — 
saa  sagde  han:  „Du  kende  maa 
vel  Kirkeklokkens  Klang !“ 

Ja,  ej  som  den,  der  tit  i  Løn, 
i  Drømme  lød  fra  Hjemmets  Strand, 
ej  nær  saa  dyb,  ej  nær  saa  skøn, 
dog  jeg  den  kende  kan! 

Frem  Slæden  glider  uden  Larm, 
og  andre  Slæder  øjnes  nu, 
og  Drengen  rører  ved  min  Arm: 

„Se,  der  er  Kirken,  Du!“ 

Saa  det  er  Kirken?  —  lav  og  trang, 
et  lille  Hus,  en  fattig  Bod, 
ak,  ej  som  den,  hvor  jeg  en  Gang 
som  Barn  for  Altret  stod! 

Et  spinkelt  Taarn  dog  prøved  paa 
at  yde  Kirkeklokken  Skjul 
og  pege  op  mod  Himlens  blaa, 
og  saa  —  saa  er  det  Jul! 

Jeg  sad  derinde,  havde  glemt 
den  hele  ydre  Fattigdom, 
til  Højtid  Harpen  snart  blev  stemt 
ved  Salmens  Toneflom. 

O,  hvilken  Jubel  i  mit  Bryst! 
de  gamle  Salmer  bar  den  frem, 
jeg  havde  naaet  min  Barndoms  Kyst 
med  Barn  i  Bethlehem. 

Som  hjemløs  Svend  jeg  gik  min  Gang, 
og  strejfed  om  i  vilden  Skov. 

„Nu  er  Du  hjemme !“  højt  det  klang, 
jeg  hvisked:  „Gud  ske  Lov!“ 

Nu  fik  jeg  først  paa  Livet  Mod 
paa  fremmed  Strand,  i  Dagens  Glød, 
skal  nu  jeg  segne  i  mit  Blod, 
og  farve  Sneen  rød: 

„Saa  rejse  vi  til  vort  Fædreland, 

der  ligger  ej  Dag  i  Dvale, 

der  stander  en  Borg,  saa  prud  og  grand, 

med  Gammen  i  gyldne  Sale; 

saa  frydelig  der  til  evig  Tid 

med  Venner  i  Lys  vi  tale !“ 

SMEDJEN. 

F\ER  er  en  By  herovre,  jeg  var  der  en  Gang, 

jeg  kendte  ingen  Danske  der,  og  Tiden  faldt  mig  lang, 
jeg  drev  omkring  fra  Sted  til  Sted,  —  Humøret  var  slet, 
jeg  stirred  gennem  Ruderne,  til  Synet  blev  træt. 

Ved  Hovedgaden  laa  et  Skur,  derfra  lød  Hamrens  Klang, 
jeg  titted  ind,  og  saa’,  hvor  de  røde  Gnister  sprang, 
det  var  som  Jærnet  vaanded  sig  for  Hammerens  Slag: 
„Tju!“  raabte  Smeden  højt,  og  saa  kom  der  et  Brag. 

Det  gamle  Skur  var  vejrbidt,  lidt  Maling  her  og  hist 
dog  vidned,  det  en  Gang  havde  bedre  Dage  frist, 
en  Indskrift  over  Døren  var  som  malet  med  Blod: 
„Dansk- luthersk  Kirke !“  —  drømte  jeg?  —  nej.  det  var, 

hvad  der  stod. 

Sig  uvilkaarlig  knytted  min  Haand;  thi  jeg  blev  harm, 
jeg  vendte  mig  med  Afsky  fra  Smedjen  og  dens  Larm: 
Det  Hus  en  Gang  var  viet  i  Herrens  høje  Navn, 
der  brænde  skulde  Evighedens  lysende  Bavn 
der  Aanden  fra  det  høje  skulde  lutre  Støvets  Røst, 
og  puste  til  den  svage  Gnist  i  Menneskers  Bryst! 

Og  nu!  Hvad  var  der  blevet  af  det  fredlyste  Tjæld? 

Et  Skur,  hvor  Heste  stamped  fra  Morgen  til  Kvæld, 
hvor  Kulilden  blussed,  til  Jærnet  laa  i  Glød, 
hvor  Blæsebælgen  pusted,  og  Hammerslaget  lød! 

Men  Harmen  svandt,  og  Vemod  holdt  Indtog  i  mit  Hjærte, 
nagende  Spørgsmaal  voldte  stikkende  Smærte: 

Hvor  for  var  Kirken  vel  blevet  det,  den  var? 

Min  Tanke  fo’r  saa  vide,  og  ledte  om  Svar. 

Havde  mon  mit  Folk  i  den  vilde  Verdensstrøm 
druknet  Julest jærnen  som  en  skuffende  Drøm? 
Havde  det  fra  Korset  sig  vendt  med  Foragt, 
havde  det  da  sluttet  med  Mørket  en  Pagt? 

Foran  mig  laa  i  Solglans  en  yndig,  stille  Have 
Fuglene,  de  sang  i  Smaabuskene  lave, 

Roser  og  Liljer,  de  duftede  saa  sødt, 
og  Dugperler  tindrede  paa  Græstæppet  blødt. 

Ak,  lød  det  i  mit  Indre,  saa  Kirken  skulde  være, 
en  fredelig  Have  med  Vækst  til  Herrens  Ære, 

Roser  og  Liljer  skulde  Hovedet  bøje, 

Dugperler  blinke  i  det  funklende  Øje, 

Fugle  skulde  synge  en  jublende  Sang 

med  Tak  for  Liv  og  Lys,  som  er  Hjærterres  Trang! 

Men  Kirken  ligner  ofte  en  Smedje  langt  mer, 
Kærlighedens  Ild  kun  de  færreste  sér, 

Aanden  fra  det  høje  tit  hjemløs  flygte  maa, 

Præsten  raaber:  Tju!  for  des  bedre  at  slaa, 
Hammeren  han  svinger  over  skælvende  Sjæle, 
Gnisterne,  de  fyger,  —  til  Harmen  faar  Mæle. 

Saa  er  det  forbi,  og  som  Fugl  af  Fangebur 

de  Sjæle  flygter  ud  i  den  frie  Natur, 

ingen  vil  paa  Ambolt  og  smage  Præstens  Hammer, 

—  godt,  han  ikke  raader  over  Helvedes  Flammer! 

Du,  som  kærligt  vaager  over  Kirkens  Liv  paa  Jord, 
ak,  se  til  os  i  Naade,  thi  Nøden  er  stor! 

Lad  Kirken  blandt  vort  Folk  i  din  Glæde  blive  ny, 
saa  Lovsang  maa  hæve  sig  med  Jubel  i  Sky! 

VOR  KIRKE. 

1896. 

I  siger,  vor  Kirke  er  én  af  de  smaa, 

*  den  har  ingen  Fremtid  i  Vente! 

Der  sidder  saa  mange  og  hører  derpaa, 
og  Sukkene  stige  fra  Hjærternes  Vraa: 

Ja,  hvor  skal  vor  Kirke,  som  er  af  de  smaa, 
vel  Livsmod  og  Livskraft  sig  hente? 

O,  glemte  I  Ordene  vel  om  de  smaa, 
som  Herren  har  kær  i  sit  Hjærte! 

Husk  paa,  deres  Engle  i  Himmerig  staa, 
og  Sukkene  komme,  og  Englene  gaa 
og  bringe  fra  Faderen  Trøst  til  de  smaa, 
og  Bod  for  den  knugende  Smærte. 

Ja,  hører  vor  Kirke  til  Herrens  de  smaa, 
lad  Verden  kun  varsle  den  ilde, 
da  Livsmod  og  Livskraft  den  sikkert  skal  faa, 
og  Salmen  skal  stige  mod  Hvælvingens  blaa, 
og  Engle  skal  bringe  en  Tak  fra  de  smaa 
til  Børnenes  Fader,  den  milde. 

O,  Kirke,  Du  kære,  er  og  blandt  de  smaa 
i  Verden  Du  regnet  saa  ringe, 
og  rinder  vor  Taare,  naar  Klokkerne  gaa, 
naar  Synden  og  Sorgen  vil  falde  os  paa, 
vi  véd,  at  Du  er  dog  af  Herrens  de  smaa, 
og  derfor  vor  Lovsang  skal  klinge! 


KRISTUS  ER  KLIPPEN. 

1894. 


I^RISTUS  er  Klippen,,  som  bærer  Guds  Kirke, 
bærer  den  sikkert  i  Storm  og  i  Stille, 
bærer  den  trygt  under  skiftende  Kaar; 
Kirkerne  nævnes  med  talrige  Navne, 
én  er  dog  Kirken,  paa  Klippen  opbygget, 
én  er  dog  Klippen,  som  aldrig  forgaar. 


Kristus  er  Klippen,  det  sige  de  alle, 
véd  dog  ej  ret,  hvor  de  Klippen  skal  finde, 
som  har  bestandig  budt  Helvede  Trods; 

Ordet,  der  lyder  ved  Daaben,  er  Klippen, 
det  er  den  Grund,  hvorpaa  Kirken  er  bygget, 
det  er  Immanuel,  Herren  hos  os. 

Alle,  der  hører  til  Kirken  herneden, 
bygger  paa  Klippen,  om  ej  de  det  ane, 
bygger  paa  Herrens  almægtige  Ord; 

Fejlsyn  paa  Klippen  dog  svækker  Guds  Kirke, 
Fjenden  sig  fryder  ved  Blindhedens  Følge, 
haaber  at  sejre  i  Kampen  paa  Jord. 


Herren,  der  sidder  ved  Faderens  højre, 
tændte  da  Lyset  i  Danernes  Vange, 
Lyset,  der  viser  os  Klippen  Guds  Ord, 
ud  han  os  sendte  i  Folkenes  Vrimmel, 
for  at  berede  den  salige  Time, 
da  det  skal  lyse  for  alle,  som  tror. 

Vrager  vi  Lyset,  som  skinner  iblandt  os, 
tier  vi  stille  om  Synet,  vi  skuer, 
svigte  vi  Herren,  os  kaldte  med  Flid. 
Kristne  i  Blindhed  os  haane  og  hade, 
vel  er  det  muligt,  de  bygger  paa  Klippen, 
dog  deres  Blindhed  er  Djævelens  Id. 

Ej  er  det  Hovmod  at  takke  for  Lyset, 
ej  er  det  Hovmod  at  frydes  ved  Glansen, 
som  ved  Guds  Naade  iblandt  os  vi  ser; 
lidet  er  Folket,  som  Herren  besøgte, 
stort  er  det  Lys,  som  han  tændte  iblandt  os. 
Skulde  vi  derfor  ej  juble  desmer? 

Storm  vi  ej  saa’r,  naar  paa  Klippen  vi  pege, 
Kaldet  vi  røgte,  som  Gud  os  har  givet, 

Vind  vi  ej  høste,  men  Himmerigs  Fred. 
Kristus  er  Klippen,  som  bærer  Guds  Kirke, 
Klippen  er  Ordet,  som  lyder  ved  Daaben, 
det  vil  vi  prise  til  Solen  gaar  ned. 

DEN  DANSKE  KIRKE. 

1891. 

p\ER  bankes,  der  bankes  paa  Himmerigs  Dør 
^  med  Bønner  fra  Vest  og  fra  Øst! 

Jeg  kender  de  Bønner,  —  jeg  hørte  dem  før, 
det  tidt  var  mit  Hjærte  til  Trøst. 

Og  Himmerigs  Dør,  den  aabnes  paa  Klem, 
de  Bønner  skride  saa  stille  frem, 
det  gælder  den  danske  Kirke. 

De  rulle,  de  rulle,  de  Bølger  fra  Dyb, 
med  Skumtop  de  vælter  sig  frem, 
alt  jublende  rækker  sig  Tangskovens  Kryb, 
at  gribe  med  Klo  og  med  Klem, 
de  rulle  mod  Kirken  i  trange  Kaar, 
at  knuse  og  splitte,  de  vel  forstaar, 

—  end  stander  den  danske  Kirke. 

Det  klinger,  det  klinger  saa  underligt  mildt 
fra  Sky  over  Bølgernes  Hær: 

„Hvi  bruser  I,  Bølger,  saa  højt  og  vildt, 
vor  Herre  den  Kirke  har  kær!“ 

Hvor  Bønner  gik  ind,  der  gaa  Engle  ud, 
nu  stander  de  her  i  lyse  Skrud 
at  vogte  den  danske  Kirke. 

O,  kan  over  Daabens  den  hellige  Pagt 

hverandre  vi  række  vor  Haand, 

da  tror  jeg  saa  sikkert,  at  Englenes  Vagt 

vil  lægge  de  Bølger  i  Baand. 

I  Frihed  sig  Muren  vil  hæve  mod  Sky, 
og  sødt  vil  der  tone  en  Lovsang  ny 
med  Jubel  fra  danske  Kirke! 

Men  vil  vi  ej  taale  hverandres  Syn, 

—  hos  alle  kun  dunkelt  og  kort,  — 
og  rynke  vi  derfor  i  Vrede  vort  Bryn, 
og  skyde  hverandre  bort, 
da  vige  de  Engle  med  Graad  paa  Kind, 
da  vælte  de  Bølger  mod  Mur  sig  ind, 
da  synker  den  danske  Kirke. 

De  rulle,  de  rulle  fra  Hav  som  før, 
de  Bølger  saa  høje  som  Fjæld! 
de  banke,  de  banke  paa  Himmerigs  Dør, 
de  Bønner  fra  Hjærternes  Væld!  4 
Hvor  Bønner  gik  ind,  der  gaa  Engle  ud, 
os  ventes  der  paa!  —  vilvismærte  Gud 
og  svige  den  danske  Kirke? 

DEN  DANSKE  KIRKE. 

1894. 

P\EN  danske  Kirke  i  Vesterland 
er  rystet  af  hvirvlende  Vinde. 

Saa  falder  et  Spir,  saa  knuses  et  Giar, 
til  Rædsel  for  Skaren  derinde. 

De  Storme  hyle  med  fraadende  Mund: 

„Flyt  Kirken  bort  fra  den  gamle  Grund! 

Hvis  ikke,  vi  jævne  dens  Mure“. 

Og  nogle  af  Skaren  med  haanende  Ord 
forlader  den  rystende  Kirke, 
at  bygge  sig  Hus  paa  et  lavere  Sted, 
hvor  Stormene  ej  monne  virke: 

„Hvi  bliver  I  der,  paa  det  ensomme  Fjæld? 

Kom  hid,  hvor  saa  mange  har  rejst  deres  Tjæld. 
Her  bygger  vi  sikre  for  Storme. 

„Her  bor  vi  ved  Siden  af  Frænder  i  Flok. 
af  svenske  og  norske  og  tyske; 
hvor  tør  I  som  Danske  dog  bo  for  Jer  selv, 
og  være  saa  hovne  og  bryske? 

Kom  ned  fra  det  høje!  Jer  Kirke  er  dømt, 
den  Fremtid,  I  vented,  alene  var  drømt, 
snart  falder  de  rystende  Mure!“ 

Saa  lyder  de  Ord  gennem  Stormenes  Brag 
til  dem,  der  paa  Fjældet  end  dvæle, 

som  ej  vil  forlade  det  Sted,  hvor  de  selv 
fandt  Hvile  for  bævende  Sjæle, 
den  Bygning  paa  Bjærget,  den  fik  de  saa  kær, 
o,  skulde  dens  Undergang  dog  være  nær! 
o,  skulde  da  Stormene  sejre! 

Vær  stille  og  trygge  trods  Stormenes  Brag, 
trods  Frændernes  haanende  Stemme; 
thi  han,  som  har  vist  os  den  Grund,  hvor  vi  bo, 
har  Magt  til  de  Storme  at  tæmme, 
han  prøve  os  vil,  og,  naar  faste  vi  staa, 
skal  sikkert  hans  Sol  over  Kirken  opgaa 
og  varme  de  vejrbidte  Mure. 

Og  er  det  end  mørkt,  medens  Stormene  vildt 
sig  tumle  om  Bjærget  det  høje, 
se  hen  til  vort  Alter,  der  lyser  saa  klart 
de  Kærter  med  Glans  fra  Guds  Øje, 
og  trænge  de  Storme  i  Kirken  sig  ind, 
de  mægter  ej  dæmpe  det  liflige  Skin, 
end  mindre  da  Flammerne  slukke. 

Saa  længe  de  brænder  saa  stille  og  klart, 
de  Lys,  som  fra  Himlen  blev  tændte, 
saa  lad  os  kun  blive,  hvor  Fædrene  var, 
hvor  Freden  og  Glæden  vi  kendte, 
lad  andre  da  bygge,  hvor  helst  de  vil  bo, 
vi  bygge  paa  Klippen,  og  sætte  vor  Tro 
til  Stormenes  mægtige  Herre, 

Og  saa  lad  os  midt  under  Stormenes  Brag 
en  Lovsang  til  Herren  istemme! 

Lad  alle  bekymrede  Sjæle  forstaa, 
de  frit  deres  Sorger  kan  glemme! 

Vor  Kirke,  den  gamle,  har  Herren  til  Vagt, 
vi  bygge  paa  Daabens  den  hellige  Pagt, 
den  Grund  kan  ej  Helvede  rokke. 

BAG  KIRKENS  RUDE. 

1883. 

I  Hornet  tuder  Stormen  hult 
1  alt  under  Skovens  Buer, 
nu  danser  Løvet  brunt  og  gult 
paa  Somrens  Blomstertuer. 

Nu  klager  ensom  Fugl  paa  Kvist: 
Mon  aldrig  Vaaren  kommer? 

Men  ud  fra  Kirkens  Hvælving  hist 
højt  bruser:  det  er  Sommer! 

Dybt  ruged’  Vinteren  en  Gang, 
ej  Solens  Straaler  glitred’, 
kun  Længslens  dybe  Harpe  klang, 
mens  Nordlysflammer  sitred’. 

Dog  Solhverv  kom  i  Julenat, 
da  Verden  saa’  det  kvælde, 
og  under  Paaskesolen  brat 
brød  Somren  frem  med  Vælde. 

Kom,  ensom  Fugl  paa  Lindekvist, 
sæt  Dig  bag  Kirkerude! 

Da  tør  jeg  love  Dig  for  vist, 

Du  Somren  ser  der  ude. 

Du  frygter  for  at  skue  der 
de  snebeklædte  Grave, 

med  Kors  ved  Kors  blandt  nøgne  Trær 
alt  i  de  dødes  Have. 

Men  vær  ej  bange,  kom,  o  kom! 
hvert  Kors  paa  Kristnes  Grave 
bær  Løv  og  Blomster  Aaret  om, 
alt  som  i  Edens  Have. 

Jeg  véd  det  nok,  at  Korset  staar 
til  Skræk  for  Dig  derude; 
men  kun  det  rette  Syn  Du  faar 
igennem  Kirkens  Rude. 

Jeg  véd  det  nok,  end  Verden  ler 
paa  Gravens  Bred  udmarvet, 
og  siger,  det  er  Tant,  Du  ser, 
thi  Kirkens  Glas  er  farvet. 

Og  det  er  sandt,  det  Farve  fik 
af  Paaske-Morgenrøden, 
kun  derfor  straale  kan  vort  Blik, 
ja  straale  selv  i  Døden. 

Men  derfor  ej  vort  Syn  er  Tant, 
lad  Uglerne  kun  tude, 
vort  Hjærte  aldrig  Hvile  fandt 
før  her  bag  Kirkens  Rude. 

Thi  Livets  Gaade,  som  vi  maa 
fortvivle  ved  der  ude, 
den  blev  os  klar,  da  alt  vi  saa’ 
igennem  Kirkens  Rude. 

Saa  lad  da  Fugl  i  bladløst  Træ 
kun  sukke:  Vinteren  kommer! 
vi  tror  det  ej,  i  Kirkens  Læ 
vi  juble:  det  er  Sommer! 

Og  vi  vil  stirre  i  dens  Giar 
til  Aftenklokken  ringer, 
og  Englen  paa  sin  Vinge  klar 
til  Lysets  Land  os  bringer. 

DET  TABTE  FAAR. 

1883. 

DORT  Faaret  gik  i  Verdens  Ørk, 
ej  Hyrdens  Røst  det  hørte, 
men  kun  til  Graven,  dyb  og  mørk, 
de  vilde  Stier  førte, 
det  styrted  ned  fra  bratte  Skrænt, 
der  laa  det  slaget,  dødt  omtrent, 
og  Slangen  om  det  hvisled. 

Men  Hyrden  god  sin  Hjord  forlod, 

det  ene  Faar  at  finde, 

hans  Kærlighed  var  Lys  for  Fod, 

saa  han  gik  ej  i  Blinde; 

skønt  Stormen  gennen  Ørknen  fo’r, 

han  fandt  i  Sandet  Faarets  Spor, 

og  fulgte  det  til  Graven. 

Saa  dyb  og  mørk  den  for  ham  laa, 
men  dog  hans  Øjne  klare 
det  tabte  Faar  dernede  saa’, 
for  Slangens  Bid  i  Fare, 
og  var  end  dyb  den  Grav  saa  led, 
var  dybere  hans  Kærlighed, 
hans  Mod  ej  rokkes  kunde. 

En  hellig  Sabbatsdag  op  randt, 
mens  endnu  Stormen  bruste; 


den  dybe  Grav  sin  Mester  fandt, 
som  Slangens  Hoved  knuste, 
og  bar  fra  Gravens  Ormegaard 
paa  Skuldren  op  det  tabte  Faar 
til  Lys  og  Liv  med  Glæde. 

O,  tal  til  os  vor  Hyrde  god, 

det  er  vor  Lyst  at  høre, 

nu  vandre  vi  med  frejdigt  Mod, 

hvorhen  Du  os  vil  føre; 

lad  dømme  hvo,  som  tør,  din  Id, 

vi  prise  højt  til  evig  Tid 

dit  Værk  paa  Sabbatsdagen. 

ALVORSORD  TIL  KRISTNE 
I  HJEMLIGE  SAMFUND. 

1885. 

pND  drager  Guds  Kirkesnekke 
^  i  Verdenshavet  sin  Fure, 
og  altid  for  Stavnen  nejer 
Bølgernes  høje  Mure; 
den  Haand,  der  holder  paa  Roret, 
har  aldrig  sluppet  sit  Tag, 
det  Øje,  der  vogter  paa  Søen, 
ej  hviler  Nat  eller  Dag. 

Det  er  velsignet  at  rejse 
paa  Snekken,  i  Stormet  prøvet, 
og  sidde  ved  Styrmandens  Fødder, 
naar  Hjærtet  er  mest  bedrøvet; 
han  kender  de  Ord  saa  milde, 
der  læger  vort  Hjærtes  Brøst, 
han  taler  om  saligt  Samfund 
paa  evige  Palmers  Kyst. 

Jo  vildei  e  Stormen  raser, 
jo  vildere  Bølgen  skummer, 
jo  færre  er  der,  som  frygter, 
og  hver  en  Trætte  forstummer; 
da  trænger  sig  alle  sammen 
om  ham,  der  ved  Roret  staar, 

da  løfter  sig  stærke  Salmer, 
som  vidt  over  Havet  gaar. 

Men  glider  Snekken  i  Magsvejr* 
da  spredes  Folket  paa  Dækket, 
da  staar  ved  Rælingen  mange 
og  ser  sig  i  Dybet  forskrækket, 
da  kævles  Folket  for  ude 
om,  hvad  kun  Styrmanden  véd, 
da  ler  den  Havmand  i  Søen 
og  strækker  sin  Krop  saa  led. 

Himlen  begynder  at  lyne, 

Havet  begynder  at  brøle, 
men  Folk  endnu  som  i  Magsvejr 
for  ude  i  Skibet  nøle, 
et  Uhyre  har  sine  Arme 
strakt  over  Dækket  hen 
og  holder  alt  fast  omklamret 
saa  mange  af  Snekkens  Mænd. 

I  Dybet  af  Verdenshavet, 
i  Havmandens  skumle  Bolig, 
blev  Uhyret  født  og  fostret 
og  er  med  Mørket  fortrolig. 

„Se!“  hvisler  det,  „mine  Arme 
er  strakte  imod  Jer  ud, 
kom,  hvil  i  min  Favn,  I  kære, 
al  Kærlighed  er  fra  Gud. 

Tro  ikke,  jeg  vil  Jer  drage 
i  Havet,  ned  fra  Jer  Snekke, 
jeg  klamrer  mig  fast  til  dens  Sida, 
saa  kan  jeg  der  oppe  Jer  række! 
Men  sig  kun  ej  eders  Venner, 
hvad  I  har  set  i  min  Favn, 
og  lov  mig  ikke  at  nævne 
hos  mig  eders  Styrmands  Navn!“ 

Saa  rækkes  de  fristende  Arme, 
saa  drages  de  vaklende  Sjæle, 

Uhyret  kæler  og  klapper, 
tilsidst  vil  det  Ofrene  kvæle; 
Vennerne  raaber  paa  Snekken, 
og  højt  lyder  manende  Røst, 
men  Uhyret  Ofrene  drager 
kun  nærmere  ind  til  sit  Bryst. 

De  kan  ikke  Ørerne  lukke, 
men  Gift  de  hos  Uhyret  suger, 
og  Had  kun  i  Hjærterne  fødes, 
naar  Vennerne  beder  og  truer; 
da  lyder  paa  én  Gang  en  Stemme, 
den  kommer  fra  Styrmandens  Stavn: 
„Uhyre!  synk  nu  i  Dybet 
med  alt,  hvad  Du  har  i  din  Favn!“ 

O  Venner!  af  Uhyret  fangne, 
har  endnu  I  Foden  paa  Dækket, 
saa  hør  dog,  før  Dommen  Jer  rammer, 
og  Styrmandens  Vrede  er  vækket: 
endnu  er  der  Frelse  at  finde 
af  Uhyrets  rædsomme  Favn, 
den  aabne  sig  maa,  naar  I  beder 
og  nævner  Jer  Styrmands  Navn! 

KIRKENS  MURMELDYR. 

1885. 

PJER  er  saa  mangt  et  Murmeldyr 
indkrøbet  under  Kirkens  Tag 
for  trygt  at  kunne  sove 
den  lange  Vinterdag. 

„Opbyggelige  Skrifter"  er 
et  Leje  for  de  bløde  Skind, 
de  sluger  dem  i  Drømme, 
og  Taaren  staar  paa  Kind. 

Men  vækkes  de  af  Søvne  op, 
og  raabes  kun  lidt  højt  deived, 
de  vender  sig  og  hulker: 

O,  lad  os  dog  faa  Pred! 

Og  kaldes  der  til  Handling  frem, 
og  manes  der  til  mandig  Id, 
de  strækker  sig  paa  Lejet: 
vi  hader  Kamp  og  Strid! 

Ja,  kære,  gode  Murmeldyr: 
men  er  I  under  Kirkens  Tag, 

1  har  ej  Lov  at  sove 
den  lange  Vinterdag. 

Vi  mærket  blev  med  Korsets  Tegn 
til  Korstog  paa  den  faldne  Jord, 

mod  Vinteren  skal  vi  kæmpe, 
naar  vi  paa  Somren  tror. 

Det  var  paa  Kærlighedens  Sti, 
vor  Konge  drog  til  Kamp  forvist, 
han  kæmped  vel  for  Freden; 
men  Søvn  er  Galgenfrist. 

Det  er  paa  Kærlighedens  Sti, 
vi  kæmpe  skal,  som  bedst  vi  kan, 
for  Freden,  som  ej  findes 
i  Søvnens  Skyggedal. 

Ej  Kampen  føres  her  som  bedst, 
og  Brødre  saares  tit.  derved, 
men  hjærteligt  dog  favnes 
vi  skal,  før  Sol  gaar  ned. 

Saa  ti  med  Klage  og  med  Suk, 
staa  op  og  kæmp,  mens  det  er  Tid, 
der  soves  ej  til  Somren, 
den  vindes  kun  i  Strid. 

VENNEORD  TIL  MENIGHEDEN 
I  TYLER,  MINN. 

1886. 

P\ER  lyttes  omkring  i  det  store  Land, 

^  der  lyttes  af  Ven  og  af  Fjende, 

der  spørges  om  nyt  fra  Lake  Bentons  Strand, 

—  I  drages  det  kærligt  til  Minde! 

Der  lyttes  af  Ven!  ja,  vide  I  maa: 
med  Eder,  som  hist  vil  bygge, 
mangfoldige  danske  Hjærter  slaa 
i  Haabet  om  Fremtids  Lykke. 

Vi  drømte  en  Drøm!  sig  hæved  i  Vang 
et  aandeligt  Dannevirke, 
og  bygget  der  blev  med  Tale  og  Sang 
i  Ly  af  Fædrenes  Kirke. 

Der  lyttes  af  Fjender,  ja,  ti  for  én, 
som  gærne  vort  Haab  vil  ramme, 
som  glæder  sig  over  hver  Anstødssten 
og  puster  til  Tvedragts-Flamme. 

Med  Dannebrogs  Navn  de  smykker  det  Blad, 
som  spotter  det  danske  Hjærte, 
som  nævner  Korset  med  Haan  og  Had, 
og  ham,  der  led  Korsets  Smærte. 

Med  onde  Øjne,  det  er  ikke  sært, 
de  saa’  Eder  fylkes  og  flokkes, 

de  hader  jo  netop,  hvad  vi  har  kært, 
hvor  sødt  der  end  fløjtes  og  lokkes. 

Vil  dem  I  glæde?  Nej,  vend  Jer  bort 
fra  hvem  Jer  søger  at  friste! 

I  vil  dog  ej  ramme  Venner  saa  haardt, 
at  Haabet  for  os  skal  briste! 

Der  lyttes  omkring  i  det  store  Land, 

der  lyttes  af  Ven  og  af  Fjende, 

der  spørges  om  nyt  fra  Lake  Bentons  Strand, 

—  Gud  give,  hans  Sag  maa  vinde! 


\ 

KIRKEN  I  MANISTEE,  MICH. 

1888. 

CAA  mangen  Kirke  rager  op 
^  med  gyldent  Kors  paa  Spirets  Top, 
med  Mur  af  Marmelstene; 
men  er  den  tom  for  Lovsangsrøst, 
slaar  Hjærtet  vemodsfuldt  i  Bryst, 
og  føler  sig  saa  ene. 

Vi  bygge  her  kun  Hytter  smaa 
for  ham,  som  i  en  Krybbe  laa, 
og  er  de  smaa  til  Glæde, 
men  klinger  Lovsangsrøsten  klart, 
vor  Hvælving  højnes  underbart, 

Guds  Engle  med  os  kvæde. 

Og  som  den  Skare  vides  ud, 
der  samles  her  at  love  Gud 
om  Livets  klare  Kilde, 
saa  skaffe  vi  i  Hytten  Plads, 
vor  Drot  ej  vrager  det  Palads, 
som  Verden  haaner  ilde. 

Gud  give  nu  vor  Hytte  kær 
maa  samle  fler  og  fler,  som  her 
vil  knæle  for  Guds  Trone! 

Vor  Konge  ved  sin  Helligaand 
da  løse  hvert  et  Tungebaand, 
og  Værket  blandt  os  krone! 

TIL  KIRKEINDVIELSEN 
I  HAMPTON. 

1899. 

IZ'IRKER  her  i  Tusindtal, 

^  Taarnene  knejser  mod  Himlen, 
lavt  er  den  danske  Kirkes  Spir, 
taber  sig  næsten  i  Vrimlen. 

Fattige  er  vor  Kirkes  Kaar 
her  paa  Amerikas  Sletter, 
men  til  Vor  Herre,  som  er  rig, 
trøstig  dog  Haabet  vi  sætter. 

Er  end  vort  Spir  kun  lavt  endnu, 
maa  vi  i  Fattigdom  virke, 
bygge  dog  vil  med  Haab  og  Tro 
her  vi  paa  Fædrenes  Kirke. 

Der  saa’  vi  Lys  i  Herrens  Lys, 
favned  vor  Frelser  i  Ordet, 
lærte  at  høre  grandt  hans  Røst 
til  os  ved  Badet  og  Bordet. 

Der  fik  vi  Syn  for  Livets  Vej, 
banet  af  Herren  paa  Jorden, 
der  har  vi  lært  at  juble  højt: 

Jesus  er  Menneske  vorden! 

Lad  da  kun  trindt  i  Tusindtal 
Kirkene  stolte  sig  hæve! 
Fædrenes  Kirke,  den  er  vor, 

—  ej  vi  for  Fremtiden  bæve! 

Har  vi  kun  her  et  Krybberum, 
Frelseren  ej  vil  det  vrage, 
trygt  skal  det  staa  i  Jesu  Navn, 
møde  de  kommende  Dage! 

GUDS  FRED. 

1897. 


P)E  Juleklokker  ringe 

fra  Strand  til  Strand,  fra  By  til  Byf 
og  bange  Hjærter  bringe 
de  glade  Bud  paany. 
om  ham,  der  blev  i  Krybben  lagt 
og  slutted  med  de  smaa  en  Pagt 
om  Fred  og  Englevinge. 

Naar  Dagene  er  trange, 
naar  Tornene  vort  Hjærte  naa, 
naar  Taarerne  saa  mange 
med  Suk  vi  fælde  maa, 
da  trænger  vi  til  Julebud, 

4a  trænger  vi  til  Fred  fra  Gud 
og  glade  Englesange. 

Lad  Tornene  kun  stinge, 
lad  Taarerne  kun  vælde  frem, 
vi  jublende  os  svinge 
med  Engleskaren  hjem, 
og  tage  saa  til  Jorden  ned 
en  Flig  af  Klædet,  som  vi  véd 
kan  Trøst  og  Lise  bringe. 

Hvert  Tornestik  det  læger, 
hver  Taare  tørrer  det  paa  Kind, 
det  Hjærtet  mildt  bevæger, 

og  dulmer  syge  Sind, 
en  Draabe  Blod  af  ham,  der  led 
for  Dig  og  mig  af  Kærlighed, 
er  det ,  som  sødt  mig  kvæger. 

Du  dyrebare  Klæde, 

Du  Fred,  som  han,  min  Frelser,  vandt, 
Du  er  min  Trøst  og  Glæde, 

Guds  Naades  sikre  Pant, 

Du  skærmer  mig  mod  Vintrens  Is, 

Du  føder  paa  min  Tunge  Pris, 
om  Dig  jeg  højt  vil  kvæde! 

De  Juleklokker  svare 
hinanden  mildt  fra  By  til  By, 
og  Engletoner  klare 
nu  gæste  Jord  paany, 
lad  Verden  bruge  Vold  og  List, 
højlovet  være  Jesus  Krist, 
han  kan  os  vel  bevare! 

GLÆDELIGT  NYTAARI 

1896. 

1-1  AV  Tak  for  Juleønsker  fra  vort  Hjem. 

*  1  hvor  Julelysene  saa  herligt  funkle! 

Vi  bære  vore  Nytaarsønsker  frem, 
mens  end  sig  Aaret  skjuler  i  det  dunkle. 

Først  ønske  vi,  at  Fædres  Kirke  maa 

staa  fast  paa  Klippen,  paa  Guds  Ord,  det  rene, 

og  af  vor  Herre  Mod  og  Styrke  faa 

til  trofast  ham  med  Vidnesbyrd  at  tjene. 

Saa  ønske  vi,  at  Folket  væmmes  maa 
ved  Tidens  usle  Guder,  som  forgyldes, 
ved  Sangerne,  som  Kreds  omkring:  dem  slaa, 
og  af  en  gusten,  blodløs  Skare  hyldes. 

Vi  ønske,  at  igen  de  ædle  Maal, 
som  lyste  klart  for  vore  store  Fædre, 
maa  blive  Folkets,  trods  det  fade  Skraal 
om  nye  Maal,  der  passer  Tiden  bedre. 

Men  alle  Ønsker  let  vi  samle  kan 
i  Ønsket,  som  af  Hjærtet  frem  vi  bære 
med  tusind  Stemmer  fra  den  fjærne  Strand: 
velsigne  Gud  vort  Fædreland,  det  kære! 

INDSKRIFT  PAA  KIRKEKLOKKEN 
I  CLINTON,  IOWA. 


MÆLE  jeg  fik  paa  fremmed  Strand, 
***  at  kalde  til  Kirke  den  danske  Mand. 

INDSKRIFT  PAA  KIRKEKLOKKEN 
I  RACINE,  WIS. 


FJEN  danske  Kirkes  Venner  gav  mig  Mæle, 
^  at  jeg  skal  sjunge  for  de  syge  Sind, 
at  jeg  skal  kalde  paa  de  bange  Sjæle, 
at  jeg  skal  ringe  Herrens  Glæde  ind. 

SKOLEN  I  DES  MOINES. 

1 1899. 

CKOLE  med  det  store  Navn, 

^  som  er  Udtryk  for  vort  Savn, 

end  kun  lille, 

jævnt  og  stille 

vokse  Du  til  Folkegavn! 

Lægges  under  trange  Kaar 
Sten  paa  Sten  fra  Aar  til  Aar, 

Mure  højnes, 

Timen  øjnes, 

da  dit  stolte  Spir  Du  faar. 

Bag  de  røde  Mure  alt 
har  Du  mange  unge  talt, 

Sejre  vandtes, 

H jærter  fandtes, 

Skæl  fra  sløve  Øjne  faldt. 

Snart  Du  har  en  lille  Hær, 

Venner  baade  fjærn  og  nær, 
som  vil  kalde 
gærne  alle 

til  den  Skole,  de  fik  kær. 

Fast  Du  staar  paa  Landets  Grund, 
glemmer  aldrig  nogen  Stund 
her  vor  Ævne 
sættes  Stævne, 

her  er  Livets  Offerlund, 
derfor  Landets  Fællessprog, 
dyrker  Du  i  Mund  og  Bog; 
men  Du  viser, 
men  Du  priser, 

Arven  under  Danebrog. 

Skole,  trods  forsagtes  Raab, 
Navnet,  som  Du  fik  i  Daab, 
skal  med  Ære 
nok  Du  bære, 

Gud  velsigne  Dig,  vort  Haab! 
Lægges  under  trange  Kaar 
Sten  paa  Sten,  fra  Aar  til  Aar, 
Mure  højnes, 

Timen  øjnes, 

da  dit  stolte  Spir  Du  faar. 

FLODEN,  MÆRKET  OQ  STAVEN. 

1896. 

P)U  fandt  os,  Hyrde,  Jesus  Krist, 
alt  paa  de  vilde  Veje, 

Du  bar  os  selv  til  Floden  vist, 
som  Frelsen  har  i  Eje, 

Du  mærked  os  med  Hjordens  Tegn, 

Du  vogter  os  i  Jordans  Egn 
med  Naadens  Stav  hin  milde. 

Vi  véd  det  godt,  at  Livets  Flod 
Dig  voldte  Sjælekvide, 
thi  fra  din  egen  Hjærterod 
den  sprang  ved  Solbjærgstide; 
men  for  din  Daab,  i  Flodens  Favn, 
lovpriset  vorde  skal  dit  Navn 
af  Hjorden,  som  Du  købte. 

Vi  glade  bære  Hjordens  Tegn, 
det  dyre  Korsets  Mærke, 
som  under  hver  en  Himmelegn 
gør  smaa  og  svage  stærke, 
vi  elsker  det  af  Hjærtensgrund, 
det  minder  os  i  allen  Stund 
om  Sejren,  Du  har  vundet. 

Vi  dybt  os  bøje  for  din  Stav, 
der  end  kan  Blomster  skyde. 

vor  Fjende  ej,  trods  Død  og  Grav, 
detjKraftens  Spir  skal  bryde, 
det  rejser  os  af  Gravens  Skød 
til  Himlens  Fred  og  Hvile  sød, 
til  Evighedens  Glæde. 


JEG  LÆNGES. 

1895. 

P)U  Himlens  og  Jordens  Skaber  god, 
som  selv  har  mit  Hjærte  skabt, 
o,  rens  det  med  Strømmen  af  Vand  og  Blod, 
før  Timen  paa  Jord  gik  tabt! 

Mit  Hjærte  mig  er  som  et  dunkelt  Land 
med  Hytter  i  Skovens  Læ, 
omstyrt  hver  Hytte,  som  staar  paa  Sand, 
bortskyl  hvert  blomstrende  Træ! 

Lad  Hjærtet  blive  som  Sletten  bar, 
men  renset  ved  Livets  Flod, 
og  byg  saa  din  Bolig,  høj  og  klar, 
paa  Grundvolden  fast  og  god! 

Lad  være,  der  svinder  mangen  Drøm, 
hvis  Tab  vel  tykkes  mig  haardt, 
hvad  ej  kan  taale  den  Livets  Strøm, 
lad  fare  for  evig  bort! 

Jeg  længes,  jeg  længes,  min  Skabei  god, 
og  Sukket  hører  Du  grant, 
jeg  længes,  lad  Strømmen  af  Vand  og  Blod 
bortskylle  al  Verdens  Tant! 

HELTEN  FRA  GOLGATA. 

1895. 

ILENDER  Du  Helten  fra  Golgata, 
som  trodsede  Dødens  Brod? 
følte  Du  grant,  der  blev  kæmpet  da 
om  Dig  og  din  evige  Lod? 

Sig  ikke  Ja,  og  bedrag  Dig  selv; 
thi  det  er  en  afgjort  Sag, 
mødte  Du  ham  under  Himlens  Hvælv, 
da  var  det  paa  Kampens  Dag! 

Kender  Du  ham,  Du  kender  den  Strid, 
som  kæmpes  mod  Kød  og  Blod; 
fælded’  de  Taarer  i  trange  Tid, 
som  vælded’  fra  Hjærterod. 

Kender  Du  ham,  Du  kender  den  Bøn, 
som  klamred’  sig  til  ham  fast, 
raabte  om  Hjælp  i  Lys  og  Løn, 
om  saa  end  dit  Hjærte  brast. 

Kender  Du  Kamp,  og  kender  Du  Bøn, 
vel  mødte  Dig  Helten  da, 
hvisked’  om  Sejren,  stor  og  skøn, 
der  vandtes  paa  Golgata. 

Jeg  kender  den  Helt,  o,  Gud  ske  Lov! 
jeg  giver  mig  ham  i  Vold, 


omkring  mig  er  Fjendens  Lanseskov, 
men  han,  han  løfter  sit  Skjold! 

Saa  folder  jeg  Hænder  i  Heltens  Navn, 
saa  lukker  jeg  Øjet  til: 

Mig  aabnes  den  store  Faders  Favn, 
saa  lad  det  gaa,  som  han  vil! 

VIL  IKKE  VÆRE  MED. 

1892. 

I  EG  sætter  mig  stille  ved  Livets  Strøm, 
**  forbi  mig  dens  Bølger  rinde, 
drømt  er  Ungdommens  fagre  Drøm, 
drømt  og  svundet, 
og  hvad  er  vundet? 

Et  bittert  Minde! 

Jeg  sætter  mig  stille  ved  Livets  Strøm, 
jeg  vil  ikke  længer  stride: 

Lad  mig  i  Fred,  Du  brustne  Drøm! 

Lad  mig  sove 
i  Glemsels  Skove, 
ved  Mindets  Side! 

Jeg  sætter  mig  stille  ved  Livets  Strøm: 
Lad  rulle  de  travle  Vover! 
hele  mit  Liv  var  i  min  Drøm; 

Dag  er  omme, 
lad  Natten  komme, 
thi  jeg  —  jeg  sover! 

HJÆRTESUK. 

1899. 

A/IG  fra  mig  Døden  Tanker 
*  i  Jesu  Kristi  Navn, 
kun  mørke  Skyer  sanker 
I  foran  Skibets  Stavn, 
med  Gøglespil  I  stræber 
at  fostre  Tvivl  og  Skræk, 
og  fra  de  blege  Læber 
at  kyse  Bønnen  væk. 

Bliv  hos  mig  Livets  Tanker 
i  Jesu  Kristi  Navn, 
saa  Hjærtet  roligt  banker, 
trods  Nederlag  og  Savn, 
saa  aldrig  mer  jeg  gruer 
for  Helvedhanen  gol, 
saa  bag  hver  Sky,  der  truer, 
jeg  ser  Guds  klare  Sol! 

MON  ALLE  FUGLE  ER  DØDE. 

1892. 

MON  alle  Fugle  er  døde? 

Græshopper  file  i  hver  en  Vraa, 
spille  til  Dans  for  Markmus  graa 
over  de  stubbede  Vange; 
men  jeg  har  lyttet  i  Skovens  Skjul, 
ikke  en  eneste  lille  Fugl 
synger  for  mig  sine  Sange, 

Mon  alle  Fugle  er  døde? 

Jeg  gik,  hvor  jeg  hørte  dem  mangen  Gang 
udsende  med  Fryd  en  jublende  Sang 
ved  Flodens  legende  Vover, 

Spor  af  Fugle  var  alt  jeg  fandt, 

Reder,  som  Ædderkoppen  spandt 
sit  skøre  Liglagen  over. 

Mon  alle  Fugle  er  døde? 

Løvet  hænger  endnu  paa  Trær, 
ikke  med  Vaarens  lyse  Skær, 
ormædt,  mørknet  og  støvet, 
dog  jeg  synes,  af  Fugle  smaa 
pleje  vi  end  en  Sang  at  faa, 

Farvel  til  Somren  og  Løvet! 

Mon  alle  Fugle  er  døde? 

Skal  nu  den  evige  Græshoppesang 
pine  og  plage  os  Dagen  lang, 

gøre  os  Timerne  trange? 

Roser  og  Liljer  er  lagt  paa  Baar, 
strunke  kun  Præstekraverne  staar 
end  paa  de  stubbede  Vange. 

Mon  alle  Fugle  er  døde? 

De  gjorde  mig  glad  saa  mangen  en  Gang, 
men  nu,  jeg  trænger  mest  til  en  Sang, 
nu  tier  Drossel  og  Svale, 
ja,  nu  er  der  Fred  i  Skovens  Skjul, 

—  der  er  ikke  en  eneste  lille  Fugl 
til  at  vække  min  Sjæl  af  Dvale. 

EN  ENESTE  TIDLIG  FROSTNAT. 

1898. 

Aftenen  gik  vi  derude 
"  blandt  Blomsternes  rige  Flor, 
det  var  kolde,  blaagraa  Skyer, 
der  truende  saa’  mod  Jord, 
dog  endnu  de  smaa  Kolibrier 
fra  Bæger  til  Bæger  fløj, 
og  Vejrmanden  spaaede  Varme, 
vi  mente,  han  aldrig  løj. 

Men  saa  kom  Natten,  den  sorte, 
og  hyllede  Blomsterne  ind, 
og  saa  kom  Frosten,  den  onde, 
og  kyssede  dem  paa  Kind, 
saa  stivnede  Livets  Safter 
baade  i  Stilk  og  Blad, 
saa  sænked  hver  Blomst  sit  Hoved, 
kun  Frosten  smilede  glad. 

Da  Solen  løfted  i  Øster, 
sit  straalende  Øjenbryn, 
saa’  den  i  Skov  og  Have 
et  ynkeligt  Dødens  Syn, 
den  sendte  de  varmeste  Straaler 
til  Jordens  Blomster  ned, 
den  vilde  aem  bringe  til  Live 
paany  ved  sin  Kærlighed. 

Men  alt,  som  den  steg  paa  Himlen, 
og  saa’  til  Blomsternes  Flor, 
da  mørknedes  Løv  og  Stilke 
og  blev  som  den  sorte  Jord. 

Naar  Vinden  strøg  gennem  Haven, 
det  rasled  som  visne  Siv.  — 

En  eneste  tidlig  Frostnat 
udslukte  Blomsternes  Liv. 

Ak,  er  der  blandt  Menneskevrimlen 
ej  mange,  i  Somrens  Flor, 
som  dog  i  en  Nat  kan  miste 
al  Glæde  og  Fred  paa  Jord! 

Og  siden  kan  ingen  Varme 
bringe  et  Skaberbliv.  — 

En  eneste  tidlig  Fi  ostnat 
kan  øde  et  haabefuldt  Liv. 

BLADENE  FALDER. 

1899. 

P)ER  kom  tidlig  Frostnat, 
de  grønne  Blade  frøs, 
saa  krymped  de  sig  sammen, 
og  saa  blev  Stilken  løs, 
saa  hængte  de  og  dinglede, 
stive  og  graa, 
saa  skjalv  de,  og  ringlede 
i  Dødsangstens  Traa. 

Der  kom  en  Blæst  fra  Norden, 
den  buldred  og  hvén, 
den  rev  de  tørre  Blade 
fra  Kvist  og  fra  Gren, 
og  inden  ret  de  sansede, 
at  Livet  bortfo’r, 
i  Luften  højt  de  dansede 
og  faldt  saa  til  Jord. 

Jeg  hader  Frostens  Kulde, 
der  kryster  til  Død, 
jeg  hader  ikke  Blæsten, 
der  ender  Bladets  Nød, 
har  noget  Frostens  Mærke,  da 
hjælper  ej  Tø, 
kan  noget  ikke  leve,  ja! 
saa  lad  det  dog  dø ! 

DE  FALDNE  BLADE. 

1899. 

AF  Jord  er  vi  kommet,  til  Jord  skal  vi  blive! 

saa  lyder  den  strænge  Tilværelsens  Lov, 
og  derfor  vort  Liv  er  med  Somren  henvejret, 
og  derfor  det  sukker  i  bladløse  Skov. 

Der  ktidrer  en  Spurv  om  en  Vaar,  der  skal  komme, 
om  Spirer,  der  gemmes  for  Vinterens  Kuld, 
men  vi  skal  ej  leve,  naar  Dagen  oprinder, 
da  hævdedes  Loven,  da  blev  vi  til  Muld. 

O,  dejligt  det  var,  den  Gang  selv  vi  var  Spirer, 
vi  længtes,  vi  drømte  den  Vinter  saa  lang, 
og  dejligt  det  var,  den  Gang  Hylsteret  bristed, 
og  Skællene  faldt  for  den  svulmende  Trang. 

Da  nød  vi  vort  Liv  i  de  vaarfriske  Dage, 
vi  lytted  med  Glæde  til  Fuglenes  Lyd, 
og  Regnen  os  baded,  og  Vinden  os  tørred, 
og  Solen  os  kyssed,  ja  —  da  var  der  Fryd. 

Men  snart  var  de  omme,  de  herlige  Dage, 
Smaafugle  forstummed,  vi  ældedes  alt, 
saa  kom  der  en  Frostnat  og  knuste  vort  Hjærte, 
og  borte  var  Livet,  til  Jorden  vi  faldt. 

Og  nu,  hvilken  Trøst,  at  for  andre  en  Sommer 
en  Gang  skal  oprinde  med  Solskin  og  Sang! 

Vi  leved,  vi  visned,  ej  mere  vi  grønnes, 
og  —  alle  de  andre  skal  visne  en  Gang. 

DER  LIGGER  SAA  MEGET  I 
DØDSKAMP. 

1899. 

P\ER  ligger  saa  meget  i  Dødskamp, 
jeg  staar  og  ser  derpaa, 
jeg  knuger  de  foldede  Hænder 
og  hører  mit  Hjærte  slaa, 
det  døende  til  mig  blinker: 

„Du  beder  jo  ikke,  bed!*‘ 

Jeg  kan,  jeg  kan  ikke  bede, 
men  kun  svede  Angstens  Sved. 

I  Sjælen  Bølgerne  bruse, 
som  paa  den  stormslagne  Sø, 
det  lyder  som  Skrig  af  Maager: 

„Det  maa,  det  maa  ikke  dø!“ 

Men  rolig  kan  ved  min  Side 
en  Ven  paa  Dødskampen  se: 

„Vi  kender  ej  Herrens  Tanker, 
lad  kun  hans  Vilje  ske!“ 

Vi  kender  ej  Herrens  Tanker, 

Nej,  det  jeg  saa  tit  erfor, 
at  god  er  ene  hans  Vilje, 
jeg  ogsaa  for  Alvor  tror; 
men  hvis  det  nu  var  hans  Vilje, 
at  vi,  at  netop  vi 
en  Livets  Urt  skulde  søge 
før  alt,  før  alt  er  forbi? 


r* 

Ja,  hvis  det  nu  var  hans  Vilje, 
og  vi  uvirksomme  staar, 
vi  svigter,  naar  sidste  Time, 
til  Handling  for  os  slaar, 
og  hvis  saa  det,  som  vi  elsker, 
synker  i  Dødens  Elv, 
saa  skyldes  det  ej  Guds  Vilje, 
saa  skyldes  det  kun  os  selv. 

Vel  sandt,  vi  pønsed  og  grunded, 
fulde  af  Haab  eller  Frygt, 
vi  gjorde  vel  ogsaa  noget 
for  hvad  der  var  svagt  og  sygt, 
min  Ven,  der  nu  staar  saa  rolig, 
gjorde  af  alle  mest, 
men  gjorde  vi  alt ,  hvad  vi  kunde, 
og  svigted  vi  ej  tilsidst? 

O,  gærne  vilde  jeg  søge, 
om  jeg  havde  hørt  og  spurgt, 
at  for,  hvad  mit  Hjærte  elsker, 
der  findes  en  Livets  Urt, 
ja,  skulde  til  Verdens  Ende 
jeg  træt  og  mødig  gaa, 
jeg  gav  mine  sidste  Kræfter, 
om  jeg  kunde  Urten  faa. 

Jeg  maa  ikke  staa  saa  raadløs 
til  det,  jeg  elsker,  dør, 
jeg  kan  ikke  være  rolig, 
som  Vennen,  jeg  nævnte  før: 

O,  Herre,  for  det,  jeg  elsker, 
jeg  selv  mig  ofrer  glad, 
kan  noget  dets  Liv  end  redde, 
o,  Herre,  saa  sig  mig  hvad! 

BIOMSTRE  SOM  EN  ROSENGAARD, 

1899. 

D LOMSTRE  som  en  Rosengaard 
skal  de  øde  Vange, 
da,  naar  Herrens  Time  slaar, 
efter  Tider  trange; 
uden  Herrens  Sol  og  Regn 
aldrig  Hjærtets  øde  Egn 
komme  kan  i  Grøde. 

Naar  vil  Herrens  Time  slaa? 

Naar  jeg  selv  er  rede! 

Hjærtets  øde  Vange  maa 
lære  ret  at  bede, 
bede,  saa  at  Bønnens  Ord 
gennembæver  Hjærtets  Jord, 
der  mod  Blomstring  higer. 

Først  naar  Røg  af  Bønnen  staar 

over  øde  Vange, 

tør  jeg  vente  Timen  slaar 

efter  Tider  trange, 

da  for  Sæd  i  frosne  Muld, 

dvalelagt  ved  Hjærtekuld, 

Blomstringstiden  kommer. 

Kræfter  er  der,  som  i  Løn 
efter  Blomstring  higer. 

Herre,  hør  mit  Hjærtes  Bøn,. 

der  mod  Himlen  stiger, 
nu,  før  Aftenklokken  slaar, 
blomstre  som  en  Rosengaard 
lad  de  øde  Vange! 

Kom  med  Sol  og  kom  med  Regn, 
som  gør  Underværker, 
saa  i  Hjærtets  øde  Egn 
Livet  ret  jeg  mærker, 
saa,  hvor  før  kun  Muld  jeg  saa\ 
Knopper  svulme,  Blomster  slaa 
Øjne  op  mod  Himlen! 

Af  og  til  en  Blomst  sprang  ud, 
naar  i  Bøn  jeg  bæved, 
straks  kom  Sol  og  Regn  fra  Gud, 
alt,  hvad  Blomsten  kræved, 
snart  igen  dog  Hjærtets  Jord 
slap  i  Sløvhed  Bønnens  Ord, 
derfor  blev  den  øde. 

Ak,  det  meste,  der  oprandt, 
Skræpper  var  og  Nælder. 

Herre,  ja,  jeg  ser  det  grandt, 
nu,  da  Dagen  hælder; 
men  før  Aftenklokken  slaar, 
blomstre  som  en  Rosengaard 
Jad  de  øde  Vange! 

LYSETS  SEJR. 

/VI ØRKET  gaar  over  Jorden  frem, 
Lys  dog  tændes  i  hvert  et  Hjem, 
Mørket  brydende, 

Straaler  skydende 

titter  de  stille  bag  Ruden  frem. 

Mørket  aldrig  paa  Jord  kan  faa 
Magt,  at  slukke  hvert  Lys  i  Vraa, 
Ulve  gysende, 

Ugler  fnysende 

hyled  forgæves,  hvor  Lys  de  saa\ 

Og  vandt  Mørket  ej  Sejr  paa  Jord, 
aldrig  naar  det  did  Engle  bor. 

Se  de  vrimlende 
Lys  fra  Himlene 

venligt  de  blinke  til  Lys  paa  Jord! 

Fader!  snart  er  vort  Øje  lukt, 
dog  vi  tror  ej,  dit  Lys  er  slukt, 
én  Gang  flammende, 
sikkert  rammende 

faar  det  for  evig  med  Mørket  Bugt, 

Giv  os  Straaler  af  Lysets  Væld, 
saa  vi  frygter  ej  Livets  Kvæld, 
saa  vi  tiende, 
roligt  biende 

venter  din  Morgen  i  Gravens  Tjæld. 

FOLK 


DANSK  FOLKESAMFUND. 

\  MERIKA!  din  Fremtids  Gaade 
vel  ingen  af  os  raade  kan; 
vi  ser  de  vilde  Bølger  fraade, 
men  vi  vil  stole  paa  Guds  Naade, 
som  strækker  sig  fra  Strand  til  Strand, 
og  vi  vil  tro,  at  han  der  ledte 
fra  Øst  og  Vest  til  Dig  de  mange  Fjeld, 
at  han  en  mægtig  Gerning  her  beredte, 
en  Gerning,  som  hans  Engle  frydes  ved! 

Her  mødes  Folk  med  Folk  i  sælsomt  Stævne, 
her  skal  det  prøves,  hvad  i  Kamp  de  evne, 
i  Kamp,  ej  for,  hvad  Vindpust  kan  henvejre, 
men  for,  at  Liv  og  Lys  paa  Jord  maa  sejre. 

Vi  tro,  Guds  Tanke  er,  udfoldes  skal 
hver  Spire,  som  i  Slægten  ned  er  lagt, 
saa  hvert  et  Folk  af  ham  fik  eget  Kald, 
og  egen  Engel,  som  for  det  staar  Vagt. 

Men,  hvad  hvert  Folk  har  ved  sit  Liv  indvundet, 
til  hele  Slægtens  Gavn  skal  frem  for  Dagen, 
derfor  maaske  har  over  Hav  vi  stundet, 
skønt  for  vort  Blik  fordulgt  var  Hovedsagen. 
Vel  mødt  til  Stævnet!  op  hver  Kraft  fra  Bunden 
af  Folkehjærtet!  Kraftens  Ord  i  Munden! 
Hvordan  saa  Folkestævnet  falder  ud, 
det  véd  kun  Gud!  —  men  han  er  Naadens  Gud, 
Vi  kom  fra  Danmark,  som,  trods  Tider  haarde, 
fik  Lys  og  Liv  ved  Herrens  stærke  Aand ; 
hvad  skal  vi  gøre  vel,  om  vi  skal  vorde, 

saa  vi  kan  bruges  i  den  Stores  Haand? 

Mon  vi  som  Folk  opgive  skal  os  selv, 
og  skifte  Hjærtesprog,  som  mange  mene, 
kan  saa  kun  i  den  store  Folkeelv 
vi  blive  Bølger,  som  kan  vælte  Stene? 

Hvordan  vi  svare  skal  til  Aandens  Krav 
vi  ane  dunkelt  kun,  dog  vist  vi  vide, 
ej  ved  at  slippe,  hvad  os  Herren  gav, 
vi  bedst  beredes  kan  til  her  at  stride. 

Og  var  det  Herren  ej,  der  gav  os  Sproget 
med  Aandens  Rigdom,  som  ej  Guld  opvejer?' 
Er  det  maaske  saa  ganske  hen  i  Taaget, 
naar  ham  vi  takke  for  det  Sprog,  vi  ejer? 

Lad  Verden  kun  for  Volapyk  opglødes, 
og  haanligt  Folkesprogene  forsmaa, 
en  Skæbne  døv  og  blind  ej  lod  os  fødes 
som  danske  Folk  —  det  kan  vi  lide  paa! 

Og  naar  vi  slippe  da  det  Sprog,  han  talte 
til  os,  den  Gang  vi  døbtes  med  hans  Daab, 
det  Sprog,  der  Barnehjærtet  sødt  husvalte, 
det  Sprog,  der  Vinger  gav  vort  Ungdomshaab, 
da  synde  vi  mod  ham,  den  store  Mester, 
da  ej  vort  Folk  han  bruge  kan  som  Ler, 
det  synker  som  ubrugelige  Rester 
i  Folkeelvens  Dyb,  for  ej  at  dages  mer. 

Thi  Folket  uden  Sprog  er  som  en  Harpe 
hvis  Strenge  brast,  og  prøver  Aand  en  Gang 
endnu  at  spille,  skrattende  og  skarpe 
de  Toner  lyde,  borte  er  den  Klang, 
som  snart  bevæged  Hjærterne  til  Taarer, 
og  snart  fik  Blodet  til  i  Folkets  Aarer 
at  bruse  som  et  vældigt  Fossefald, 
og  mane  det  til  Kamp  for  høje  Kald, 

O,  hvilken  Folkesynd,  sit  Sprog  at  vrage! 
Derved  sig  Folket  tager  selv  af  Dage. 

Saa  vaagner  da,  I  danske  Mænd  og  Kvinder! 
Ja,  vaagner,  vaagner,  før  vort  Folk  forsvinder t 
Vi  synder  dobbelt,  om  vi  det  forsmaa, 

thi  Herren  gav  det  Lys  og  Liv  som  faa, 
at  vorde  Bølger,  som  kan  vælte  Stene 
i  Folkeelven,  staar  vor  Længsel  til, 
men  skal  det  lykkes,  ske  det  kan  alene, 
naar  Folket  lever  —  og  Gud  Herren  vil, 
han  bane  Vejene,  han  Øjet  klare, 
han  give  Folket  Mænd  med  Aandens  Daab! 
Men  denne  Slægt  skal  trofast  det  bevare 
os  Aanden  gav,  vort  Sprog,  vort  Folkehaab! 
Og  ej  bevare  blot,  men  overgive 
til  Børnene,  som  Arv  fra  Fædres  Hjem, 
at  holdes  maa  vort  danske  Folk  i  Live, 
til  det  kan  føre  Herrens  Tanker  frem. 

O,  hører  os,  I  danske  Mænd  og  Kvinder! 
Vort  Folkesamfund  har  vi  stiftet  kun, 
at  hjælpe  til,  saa  ej  vort  Folk  forsvinder, 
men  venter  med  sin  Arv  paa  Herrens  Stund. 
I  maa  ej  give  os  det  døve  Øre! 

Har  end  I  Kærlighed  til  Folkets  Eje, 
saa  kan  vort  Kald  I  vel  trods  Larmen  høre; 
o,  kom,  og  følg  os  paa  de  trange  Veje! 
Bevare  og  forplante!  er  vort  Løsen, 
vi  vække  vil  vort  danske  Folk  af  Døsen, 
enhver,  som  Hjærte  har,  skal  vorde  vaagen: 
Se,  Folkets  St jærne  glimter  end  i  Taagen ! 

VORT  SAMFUND. 


MED  Haan  og  Had  vort  Samfund  hilset  blev 
***  fra  Dagen,  da  det  Lyset  blandt  os  skued; 
man  haabed,  naar  man  tigged,  naar  man  trued, 
at  Baandet  mellem  os  man  sønder  rev. 

Men  stille  gik  vi  trøstig  sammen  frem, 
lod  Haan  og  Had  kun  øve  deres  Pile, 
vi  har  et  Skjold,  bag  hvilket  vi  kan  smile, 
det  Skjold  blev  rakt  os  fra  vort  gamle  Hjem. 

Og  Kærligheden  til  vort  Folk  og  Sprog 
os  stadig  mere  inderlig  forbinder, 
og  i  det  smaa  vi  mange  Sejre  vinder, 
mens  frem  vi  stiler  under  Danebrog. 

Vi  Nederlagets  Smærte  kender  godt, 
tidt  tabtes  Led  af  Kæden,  vi  fik  knyttet, 

—  til  Folkehjærtets  dybe  Suk  vi  lytted, 
og  da  blev  Kinden  bleg  og  Øjet  vaadt. 

Men  Aanden  tørred  atter  Taaren  af, 
og  Sangens  Magt  de  blege  Kinder  farved: 

Til  Kamp,  til  Kamp  for  hvad  som  Folk  vi  arved, 
til  Kamp  for  Hjærtets  Haab  og  Aandens  Krav. 

Hver  ædel  Stræben  hilse  vi  med  Fryd, 
vi  intet  Anstød  lægge  vil  for  andre; 

vi  kræve  Frihed  kun  til  selv  at  vandre, 
som  Aanden  bød  os  under  Sangens  Lyd. 

Vel  Haan  og  Had  end  plejer  mod  os  Raad, 
dog  vi  gaar  frem  med  fri  og  aaben  Pande; 
vil  Gud!  en  Gang  skal  over  Vester  lande 
det  sés,  vort  Samfund  øved  ædel  Daad! 

TIL  DEN  FØRSTE  KREDS  ÅF 
„DANSK  FOLKESAMFUND“ 

I  DANMARK,  STIFTET  AF 
KVINDER  I  KØBENHAVN. 


VI  vented  paa  Bud  saa  længe 
*  fra  Frænder  i  Fædres  Hjem, 
vi  til  deres  Hjærter  trænge, 
skal  Folkets  Sag  bæres  frem. 


Ja,  føler  vi  ej:  I  det  fjærne 
vel  tusinde  Hjærter  slaa 
med  os,  for  hvad  vi  vil  værne, 
er  end  vi  kun  faa  og  smaa,  — 


Da  tænker  jeg,  Haabet  blegner 
om  Fremtid  i  Folke  van  g, 
da  frygter  jeg  for,  vi  segner 
i  Kampen  saa  haard  og  lang. 


Men  Bud  der  kom  over  Bølge 
fra  Kvinder  ved  Øresund: 

Vi  vil  eders  Gerning  følge 
og  haabe  paa  Sejrens  Stund! 


Tak  have  I,  danske  Kvinder, 
en  Glæde  stor  I  os  gav, 
en  Glæde,  der  Genklang  finder 
her  ovre  fra  Hav  til  Hav! 

O,  maatte  dog  ret  det  klares 
i  Danmark,  mens  det  er  Tid, 
at  her,  om  vort  Folk  bevares, 
kan  øves  det  største  Id. 

KOM  NORDENS  AAND! 

jy'OM  Nordens  gamle  Kæmpeaand, 
flyv  over  Hav  til  f  jaerne  Kyst, 
end  samle  kan  din  Kongevaand 
en  Flok  af  Mænd  med  Glød  i  Bryst, 
som  tænde  kan  din  Røst. 

Men  kom  med  Kraft,  Du  véd  jo  selv 
paa  fremmed  Kyst  er  Dansken  svag, 
Du  sendte  ud  saa  mangen  Elv, 
der  tabte  sig  som  Bæk  saa  spag 
i  fremmed  Mosedrag. 

Du  er  saa  stolt,  jeg  vel  det  véd, 
blev  Hjærtet  koldt  i  Sønners  Barm, 
din  Pande  høj  Du  rynked  vred, 
men  strakte  aldrig  ud  din  Arm, 

Du  gemte  tavs  din  Harm. 

Men  her  er  endnu  Kærlighed 
til  Moders  Maal  og  Harpeslet, 
og  komme  skal  Du  til  os  ned 
med  Ild  og  Kraft  til  stor  Idræt, 
det  kræver  Hjærtets  Ret. 

Vi  vente  vil  med  trofast  Sind, 

Du  er  ej  død,  vi  véd  det,  nej! 

Gør  Dværge  Dig  til  Vejr  og  Vind, 
det  er,  fordi  paa  Kongevej 
til  dem  Du  talte  ej. 

Vi  saa’  ej  blot  dit  Billed  tidt, 
men  vi  har  ogsaa  hørt  din  Røst, 

Du  kom  til  os,  naar  Hjærtet  frit 
i  Kærlighed  slog  højt  i  Bryst, 
vor  Pande  har  Du  kyst. 

Dit  Kys  vi  elsker,  lokkes  ej 
af  Vestens  klamme  Bankeaand, 
hvor  fjærnt  fra  Nord  end  gaar  vor  Vej, 
vi  følge  vil  din  Kongevaand, 
saa  kom  da,  Nordens  Aand! 

HILSEN  TIL  ASHLAND  HØJSKOLE. 

MER  mødes  alle  Folkeslag 
*  *  med  Spaden  og  med  Hakken, 
og  ingen  slider  Nat  og  Dag 
med  Trælleaag  paa  Nakken. 

Her  finder  fattig  Mand  det  Hjem, 
som  før  han  sukked  efter, 
og  her  kan  alle  komme  frem, 
som  kun  har  Mod  og  Kræfter. 

Her  høres  knap  et  Suk  for  Brød, 

Ler  mættes  alle  Munde, 

<og  dog  er  her  vel  større  Nød 
enå  ved  de  danske  Sunde. 

Det  er  saa  tomt  i  mangt  et  Hjem, 
men  nok  af  Guld  det  blanke, 
og  dybe  Sukke  stige  frem, 
hvor  endnu  Hjærter  banke. 

Skal  daadrigt  Liv  opvokse  her, 
som  Liv  er  værd  at  kalde, 
maa  Aandens  rige,  varme  Skær 
paa  Hjemmets  Ruder  falde. 

Velsignet  vær  da  Skole  god 

for  Aanden  over  Mulde, 

hvor  Haabløshedens  Stubbe  stod, 

Du  just  Dig  hæve  skulde. 

At  Hjemmets  Fugl  tog  her  sin  Bo^ 
og  slog  for  Dig  sin  Trille, 
det  viser,  at  den  venter  fro, 

Du  Hjærtets  Savn  kan  stille. 

Saa  føre,  Gud,  din  Gerning  frem 
paa  Moders  Sprog  det  kære, 
da  lyde  skal  fra  tusind  Hjem: 

Nu  er  her  godt  at  være! 


UT 


VORT  FOLK. 

CJOLKET  er  gammelt, 
*  Folket  jeg  elsker, 
dog  er  ej  sløvet 
Syn  eller  Sands! 

Ej  kan  det  ældes, 
medens  det  ævner 
flette  et  Blad  i 
Aandernes  Krans. 

Folket  er  gammelt, 
Folket  jeg  elsker, 
dog  med  sit  unge 
Haab  det  skal  gro! 

Saa  er  dets  Skæbne: 
dø  ka:i  det  ikke, 
naar  kun  sig  sejv  det 
vil  blive  tro. 

Folket  er  gammelt, 
Folket  jeg  elsker, 

Skud  skal  det  skyde 
her  dog  bag  Sø, 
naar  kun  ej  Sønner 
svige  og  svigte.  — 

Leve  vort  Folk  til 
JStjærnerne  dø! 

HVAD  VI  VIL. 


\ll  vil  elske  den  Jord, 
y  hvor  vi  bygger  og  bor, 
vi  vil  agte  det  Sprog,  som  er  Folkenes  Tolk, 
vi  vil  kæmpe  en  Dag 
under  Stjærnernes  Flag, 
men  vi  vil  være  Danske,  og  leve  som  Folk. 


Raaber  Narre  i  Kor 
paa  Amerikas  Jord, 

at  ej  være  vi  maa,  hvad  ved  Fødslen  vi  blev, 
lad  dem  raabe!  vi  véd 
sikkert  bedre  Besked, 

den  almægtige  Gud  i  vort  Hjærte  den  skrev. 


Medens  Stemmen  har  Klang, 
vil  i  Tale  og  Sang 

vi  bevare  vort  Sprog  som  den  dyreste  Skat, 
det  skal  fylde  vort  Hjem, 
det  skal  bære  os  frem 

i  vor  Skole  og  Kirke,  did  Maalet  er  sat. 

Hør  os,  Danske,  som  bor 
paa  Amerikas  Jord: 

giv  ej  op  Eder  selv!  er  end  Kræfterne  smaa, 
vi  af  Styrke  har  nok 
midt  i  Folkenes  F'lok, 

naar  i  Kærlighed  sammen  kun  Hjærterne  slaa. 

TIL  DE  UNGE! 

pJÆRNT  bag  Havet  i  Øst 

1  ligger  elskede  Kyst, 

hvor  vort  Folk  havde  Hjem  over  tusinde  Aar, 

hvor  dets  Harpe  blev  rørt, 

hvor  sit  Liv  det  har  ført, 

hvor  det  samled  sig  Rigdom  trods  Fattigmands  Kaar. 

Vel  som  Vejr  og  som  Vind 
er  utalliges  Sind, 

som  et  Spejl,  der  sit  Præg  tager  altid  paa  Borg, 

visket  ud  eller  tabt, 

bliver  Præget,  som  skabt 

var  at  følge  sin  Mand  gennem  Glæde  og  Sorg. 

Vel  vi  véd  det  saa  godt, 

mangen  Dansk  er  saa  flot, 

paa  en  Dag  eller  to  kan  han  øde  sin  Arv, 

som  en  Tigger  han  staar, 

skønt  i  tusinde  Aar 

vore  Fædre  har  samlet  til  Børnenes  Tarv. 

Men  vi  haaber  og  tror, 
paa  Amerikas  Jord 

der  skal  samles  en  Flok,  som  sig  selv  være  vil, 

og  som  ej  kaster  Vrag 

paa  den  Arv,  som  i  Dag, 

som  ad  Aare  vel  ogsaa  for  Livet  slaar  til. 

Men  en  daadskraftig  Flok, 

som  ej  tror,  det  er  nok, 

om  den  lever  paa  Arv  fra  den  fædrene  Stavn, 

som  kan  bryde  sig  frem, 

saa  det  spørges  derhjem, 

saa  de  Danske  i  Vesten  maa  vinde  et  Navn. 

Holger  Danske,  I  véd 

vel  om  ham  end  Besked,  — 

hør  han  kalder  i  Vaar,  I  kan  ej  blive  fri, 

hør  dog  manende  Kald, 

førend  Bladenes  Fald 

taler  højt  om,  at  Sommerens  Tid  er  forbi! 

Det  er  kvalmende  tungt, 

men  naar  Hjærtet  er  ungt, 

kan  det  dog  nok  faa  Mod  til  en  jublende  Sang, 

til  en  Leg  over  Vold 

trods  den  rynkede  Trold !  — 

den  fortryllende  Skov  maa  vel  vaagne  en  Gang! 

Skriger  Ravn  paa  jer  Vej, 
det  bekymre  Jer  ej! 

ryster  mangen  Paryk,  det  er  ej  noget  nyt! 
se,  vort  Folk  er  i  Nød, 
det  er  Liv  eller  Død. 

vi  maa  bane  os  Vej  nu,  thi  Kaldet  har  lydt! 


m 


HVIS  DU  VIL! 

P)E  drivende  Skyer  i  Vest  græd  Blod, 
for  Solen  sank, 

og  mistet  nu  havde  den  dybe  Flod 
sin  Kaabe  blank. 

Kun  et  Par  Svaler  var  end  oven  Senge, 
Lystærner  *)  tændte  Smaafakler  i  Enge, 
det  sukked  vemodigt  i  Skoven. 

Da  svæved  en  Fugl  over  Floden,  —  tyst 
var  Vingespil, 

da  toned  i  Kvælden  med  sælsom  Røst 
Et:  Hvis  Du  vil?  **) 

Atter  og  atter  det  klang  over  Bølge, 
manende  lød  det  med  Genklang  i  Følge; 
det  sukked  vemodigt  i  Skoven. 

Mit  Folk,  hvor  Du  færdes  i  Vesterland, 
o,  mærk  det  Raab! 
og  hør  kun  deri  over  mørke  Vand 
en  Længsels  Haab. 

Vel,  hvis  Du  vil,  kan  Du  Haabet  beskæmme, 
men,  hvis  Du  vil,  skal  en  Gang  Du  fornemme, 
det  sukker  ej  mere  i  Skoven. 

Jeg  véd  det,  at  sporløst  Du  synke  kan 
_  i  mørke  Flod; 

*)  De  saakaldte  Ildfluer,  som  dog  ikke  er  Fluer,  men  Biller. 
**)  Amerikanernes  Whippoorwill. 

men  bære  Dig  mægter  i  Vester  land 
din  Snekke  god. 

Aand  er  ej  bundet  til  Steder  paa  Jorden, 
leve  i  Vesten  kan  Aanden  fra  Norden, 
og  bruse  med  Sang  gennem  Skoven. 

Saa  lyt  nu  til  Røst  under  Stjærnehvælv! 
Ja,  hvis  Du  vil , 

Du  Kaldet  kan  følge,  som  Gud  Dig  selv 
har  kaaret  til: 

Lyset  at  sprede,  som  Fædrene  priste, 
Lyset,  som  Aand  over  Aander  Dig  viste; 
da  sukker  ej  mer  det  i  Skoven. 

Vaagn  op,  Du,  som  sover!  er  end  det  Nat, 
vi  samles  maa, 

og  frydeligt  varsler  i  Eng  og  Krat 
de  Fakler  smaa: 

Folket  skal  leve  og  lysende  virke, 
tømre  i  Natten  paa  Skole  og  Kirke, 
da  jubler  det  højt  gennem  Skoven. 

BØN  OG  LOVSANG  I  DEN 
DANSKE  BYGD. 


hør  os!  vore  Fædres  Gud, 
som  fulgte  os  i  Verden  ud 
med  kærligt  Faderøje, 
bered  os  her  paa  denne  Plet 
et  lille,  yndigt  Nasareth 
for  Væksten  mod  det  høje! 

Fra  Samfund  i  vort  Fædreland 
vi  spredte  drog  til  fremmed  Strandr 
og  tænkte  paa  det  næste; 
men  Ven  har  lært  at  savne  Ven, 
nu  vil  vi  samle  os  igen, 
og  samles  om  det  bedste. 

Saa  lad  Du  den,  som  ene  sad, 
som  ene  sukked.  ene  bad, 
og  glemte  Lovsangsrøsten, 
erfare  her,  hvor  det  er  sødt 
med  Ven  i  Jesu-Navnet  mødt, 
at  smelte  hen  i  Trøsten. 

Ja,  skab  Du  ved  din  Hellingaand 
et  Samfund  her,  med  Ordets  Baand 
for  Evigheden  bundet, 
og  lær  os  ved  dit  Naadebord, 

at  kun  i  Samfund  her  paa  Jord 
er  Livets  Lykke  fundet. 

Og  hav  saa  Tak!  i  fremmed  Land 
paa  Moders  Maal  vi  mødes  kan 
med  Hjemmets  Toner  bløde, 
og  er  det  til  dit  Velbehag, 
da  lad  det  lyde  som  i  Dag, 
saa  længe  Tunger  gløde. 

SPREDES  OQ  SAMLES. 


OORT  vi  stævned  fra  Fædres  Landr 
og  spredtes  for  alle  Vinde, 
danske  Hjærter  endnu  dog  kan 
en  Vej  til  hverandre  finde, 
sødt  i  Vest  med  Aand  og  Ord 
klinger,  som  i  Højenord, 
Modersmaalets  Toner. 

Lad  da  Øjet  kun  dugges  tit 
ved  Mindet  om  Danmarks  Strande, 
Hoved  løfter  vi  kækt  og  frit 
som  Danske  i  Vesterlande, 
Hjærtebaand  af  Aand  og  Ord 
rækker  hid  fra  Højenord 
sødt  i  Modersmaalet. 

Glædes  vil  vi  ved  dette  Baand, 
og  samle  os  tæt  i  Klynge, 
da  besøger  os  Nordens  Aand, 
og  frydes,  naar  højt  vi  synge: 
Hjærtebaand  af  Aand  og  Ord 
bringe  kan  os  Rigdom  stor, 
størst  i  Modersmaalet. 

Brustet  ofte  er  dette  Baand 
til  dem,  der  alene  vandre, 
derfor  samles  vi  Haand  i  Haand, 

og  vogte  det  for  hverandre, 
over  Søens  Vove  her 
klinge  skal  fra  f jærn  og  nær 
Modermaalets  Toner. 

Vær  da  hilset,  Du  grønne  Vang, 
hvor  Aanden  fra  Nord  skal  bygge, 
Skolen  vokse  med  Folkesang, 
og  trives  i  Kirkens  Skygge, 
sødt  for  store,  sødt  for  smaa 
klinge  her,  mens  Tider  gaa, 
Modersmaalets  Toner. 

VED  ST.  HANS=BLUSSET. 


VI  tænde  Blus  i  Sommeraftenstunden, 

*  nu  Mark  og  Skov  i  Kroningsdragten  staar, 
saa  tændtes  Blus  der  før  i  Bøgelunden, 
saa  langt  tilbage  Folkets  Saga  gaar. 

Vi  elsker  Dig,  vort  Folk!  og  medens  Vinden  vifter, 
ved  Flammen  tegner  sig  din  Aands  Bedrifter. 

Vi  elsker  Dig!  Leve  vort  danske  Folk! 


Vi  tænde  Blus  for  Mindets  Fugl,  den  gamle, 
at  over  os  den  maa  sin  Vinge  slaa, 
og  midt  i  Døgnets  Travlhed  Hjærter  samle, 
til  Folkets  Runer  ret  at  grunde  paa. 

Vi  elsker  Dig,  vort  Folk!  og  end  ved  Aften  tide 
vi  se  forbi  os  dine  Kæmper  skride. 

Vi  elsker  Dig!  Leve  vort  danske  Folk! 


Vi  tænde  Blus  for  Haabets  Fugl,  den  unge, 
at  den  maa  kalde  os  med  frejdig  Røst, 
ja,  kalde  03  med  vore  Fædres  Tunge 
til  vaagen  Idræt  fjærnt  fra  Danmarks  Kyst. 

Vi  elsker  Dig,  vort  Folk!  i  Vesten  somi  Norden, 
og  fast  vi  tror,  Du  har  et  Kald  paa  Jorden. 

Vi  elsker  Dig!  Leve  vort  danske  Folk! 

Vi  tænde  Blus  i  Sommeraftenstunden, 
og  Flammen  stiger  op  mod  Stjærners  Bro, 
vi  under  den,  med  Hjærtet  og  med  Munden 

vil  love  højt,  vort  Folk  at  vorde  tro. 

Vi  elsker  Dig,  vort  Folk,  dit  Haab  og  dine  Minder! 
til  Livets  sidste  Gnist  i  Natten  svinder. 

Vi  elsker  Dig,  Leve  vort  danske  Folk! 

V AAREN  ER  KOMMET! 


y/'AAREN  er  kommet,  Kræfterne  løses, 
*  grønnes  det  skal  paa  Slette  og  Fjæld, 
Isen  er  smeltet,  flittig  der  øses 
kvægende  Drik  af  Mindernes  Væld. 
Vindene  suse, 

Bækkene  bruse, 

Fuglene  synge, 

Blomsterne  gynge, 

Aanden  til  Hjærtet  baner  sig  Vej! 

Glæd  Dig,  mit  Folk,  nu  i  Vesterlande, 
nu  er  det  Maj! 

Hurra,  Hurra! 

Vaaren  er  kommet,  Kræfterne  løses, 
grønnes  det  skal  paa  Slette  og  Fjæld, 

Isen  er  smeltet,  flittig  der  øses 
kvægende  Drik  af  Mindernes  Væld. 


Vaaren  er  kommet,  Kakkelovnskrogen 
er  nu  ej  Sted  at  stænge  sig  ind, 
flygted  fra  Engen  helt  end  ej  Taagen, 
herlig  dog  lufter  vaarfriske  Vind. 
Vindene  suse, 

Bækkene  bruse, 

Aanderne  trænges, 

Hjærterne  længes; 

Aanden  fra  Nord  vi  svigte  vel  ej! 


130 


Hør,  hvor  han  kalder:  Kom  ud  af  Graven,, 
nu  er  det  Maj! 

Hurra,  Hurra! 

Vaaren  er  kommet,  Kræfterne  løses, 
grønnes  det  skal  paa  Slette  og  Fjæld, 

Isen  er  smeltet,  flittig  der  øses 
kvægende  Drik  af  Mindernes  Væld. 

Vaaren  er  kommet,  unge  og  gamle, 
alle,  som  elske  Fædrenes  Spor, 
nu  eller  aldrig  maa  vi  os  samle, 
samle  til  Daad  i  Aanden  fra  Nord! 
Vindene  suse, 

Bækkene  bruse, 

Aanderne  stride, 

Hjærterne  lide; 

fremad  til  Daad  paa  Fædrenes  Vej! 

Bøgen  skal  skygge  i  Vesterlande, 
nu  er  det  Maj! 

Hurra,  Hurra! 

Vaaren  er  kommet.  Kræfterne  løses, 
grønnes  det  skal  paa  Slette  og  Fjæld, 

Isen  er  smeltet,  flittig  der  øses 
kvægende  Drik  af  Mindernés  Væld. 

MØRKE  VARSLER  OG  LYSE  HAAB. 

I  INDERLIGT  varsler  kvalmende  Røster, 

^  vi  vil  dog  tro  paa  de  Fugle,  der  sang 
højt  om  den  Sol,  som  lyser  i  Øster, 
spreder  sin  Glans  over  Fædrenes  Vang! 

Vi  vil  dog  tro:  Og  her  den  skal  lyse! 

Maa  end  i  Morgenkulden  vi  gyse, 

Skolen  vi  bygge, 
tror  paa  vor  Lykke, 

tror  paa  det  Liv,  som  skal  blomstre  en  Gang. 

Vi  skal  mærke, 
at  den  stærke, 

at  den  fædrene  Aand  finder  hid,  hvor  vi  bor: 

Byg  din  Rede 
—  vil  vi  bede  — 

da  blandt  os  som  er  Sønner  af  Kæmper  i  Nord!, 

Er  vi  end  faa  og  smaa, 

dog  vore  Længsler  staa 

til  en  Gerning  paa  Jord, 

som  kan  sætte  sig  Spor, 

saa  det  skønnes, 

at  det  grønnes, 

at  mod  Himlen  omkring  os  Smaakvistene  gror. 

Lad  os  i  Taagen  ej 

daane  paa  Helhjems  Vej, 

lad  dit  livsfriske  Pust  fri  det  ængstede  Bryst, 

saa  det  glimter, 

saa  vi  skimter, 

at  vor  Sol  er  i  Færd  med  at  dages  i  øst! 

Underligt  varsler  kvalmende  Røster, 

Død  over  Folket  mumles  der  om, 
vi,  som  i  Haab  om  Livet  os  trøster, 
vil  dog  ej  glemme:  Fra  Norden  vi  kom! 

Før  vi  paa  Folkekværnen  skal  males, 
højt  skal  der  synges,  højt  skal  der  tales, 

Side  om  Side 
tro  vil  vi  stride, 

søge  at  undfly  Udslettelsens  Dom. 

Har  i  Sinde 
man  at  binde 

for  vor  Mund,  naar  den  taler,  som  H jærtet  det  slaar, 
skal  man  vide 
da  i  Tide, 

at  vi  aldrig  vil  nøjes  med  Trællenes  Kaar; 
skal  vi  til  Sejer  naa, 

Frihed  vi  værge  maa, 

ellers  vender  sig  fra  os  den  fædrene  Aand, 
ingen  Pave 
vil  vi  have, 

og  vi  ler  kun  af  alle  de  skimlede  Baand. 

Kom  da  nu,  Nordens  Aand, 

styrk  Du  vor  Mund  og  Haand 

og  vor  Skole  for  Lyset  og  Livet  i  Nød! 

Lad  det  glimte, 
saa  vi  skimte, 

der  er  Fremtid  for  Folket  trods  Mørke  og  Død, 


133 


VORT  EGET. 

pOR  Narreplads  i  Yankee-Lag 

*  saa  mangen  Dansk  sig  sælger  fro, 

naar  han  har  sét  et  Stjærneflag, 

og  lært  et  Yes  og  No; 

men  lad  fare  hver  en  Abekat, 

som  sit  eget  siger  straks  Godnat, 

dog  i  Lyst,  som  i  Nød 

i  vort  Bryst,  til  vor  Død, 

skal  vort  Hjærte  slaa  for  vort  Folk! 

Ja,  er  vi  kun  en  lille  Flok, 

som  her  vort  eget  elske  vil, 

som  ej  i  Yes  og  No  har  nok 

ved  Hjemmets  Arneild, 

vi  vil  række  fro  hverandre  Haand, 

vi  vil  glæde  os  ved  Fædres  Aand, 

og  i  Lyst,  som  i  Nød, 

i  vort  Bryst,  til  vor  Død, 

skal  vort  Hjærte  slaa  for  vort  Folk! 

EN  YANKEE. 

A/l  ODER  siger,  jeg  fødtes 

et  Sted,  som  de  Danmark  nævne, 
men  da  jeg  var  femten  Aar, 
jeg  monne  herover  stævne. 

Jeg  har  glemt,  hvad  som  Barn  jeg  saa\ 
Danske  kan  jeg  nu  knap  forstaa, 
Engelsk  er  min  Tankes  Strøm, 

Engelsk  er  jo  nu  selv  min  Drøm! 

Halo,  halo! 

Jeg  er  en  Yankee,  det  kan  I  tro!“ 

„Kære,  dét  maa  Du  være, 
naar  her  Du  i  nogle  Dage 
glemte  alt  fra  femten  Aar, 
og  kan  ikke  se  tilbage! 

Dansk,  det  er  da  Du  kun  af  Navn: 
Danske  glemmer  ej  Fødestavn, 
Modersmaalet  har  de  kær, 

Trofasthed  giver  Livet  Værd. 

Halo,  halo! 

Du  er  en  Yankee,  det  maa  jeg  tro!“ 

TRØST  I  TRÆNGSEL. 

PJEN  barske  Vind  over  Prærien  gaar, 
og  de  kolde  Hagl  os  i  Ansigtet  s  laar. 

O,  var  der  bedre  dog  ej  derhjemme? 
var  der  saa  meget,  der  Livet  vil  hæmme? 

Aa,  nej  maaske!  —  bedst  det  er  dog  nok  at 
holde  trofast  ud,  hvor  os  Herren  har  sat. 

Lad  Blæst  og  Hagl  kun  fremtvinge  Taaren, 
Herren  bevarer  nok  Livet  til  Vaaren! 

Den  barske  Vind  skal  kun  styrke  vort  Haab, 
og  de  kolde  Hagl  give  Livet  sin  Daab, 
saa  det  maa  røre  sig  stærkt  i  Barmen, 
til  den  udfoldes  ved  Kærlighedsvarmen. 

Saa  blæs  kun  Vind !  Du  skal  ej  faa  os  bort, 
og,  I  kolde  Hagl,  slaa  kun  aldrig  saa  haardt! 
Vi  tjene  ham,  der  for  alt  har  Øje, 
naadigt  han  smiler  til  os  fra  det  høje. 

SPURVEN  I  AMERIKA. 

\  A,  hør  Du  Spurvelille,  Du  er  en  fremmed  Gæst, 
Du  skulde  blevet  hjemme,  det  vilde  tjent  os  bedst 

—  hvor  Bøgen,  den  løves! 

„Jeg  skulde  blevet  hjemme!  —  de  drog  mig  over  her, 
men  da  jeg  vilde  leve,  saa  blev  jeg  til  Besvær, 
dog  fattig  Fugl  sig  fryder  ved  Guds  Naade!‘‘ 

Ja,  ser  Du  Spurveiille,  Du  lever  alt  for  godt, 
og  Landets  egne  Fugle  Du  skulde  made  biet, 

—  hvor  Lønnen,  den  løves! 

„Jeg  gØr  mit  Arbejd  trolig,  jeg  renser  Mark  og  Vang, 
og  saa  vil  ej  man  unde  lidt  Føde  mig  en  Gang! 
dog  fattig  Fugl  sig  fryder  ved  Guds  Naade“. 

Men  ser  Du  Spurvelille,  din  Sang  er  intet  værd, 

Du  skulde  blevet  hjemme,  den  var  vel  god  nok  dér, 

—  hvor  Bøgen,  den  løves! 

„Jeg  kvidrer,  som  min  Skaber  det  vilde,  kan  jeg  tro, 
naar  hver  en  Sangfugl  tier,  da  kvidrer  end  jeg  tro, 
og  fattig  Fugl  sig  fryder  ved  Guds  Naade“. 

Men  hør  Du  Spurvelille,  for  simpel  er  din  Dragt, 
og  Vestens  Fugle  straaler  i  herlig  Fjederpragt, 

—  hvor  Lønnen,  den  løves! 

„Ja,  lad  dem  bare  straale!  mig  selv  jeg  være  maa, 
og  til  min  Kvidder  passer  nok  bedst  min  Kaabe  graa, 
men  fattig  Fugl  sig  fryder  ved  Guds  Naade“, 

Ja,  kære  Spurvelille,  saa  vil  vi  hjælpes  ad, 

Du  minder  mig  om  Landet,  hvor  jeg  var  ung  og  glad, 
hvor  Bøgen,  den  løves! 

„Ja,  lad  saa  hver  en  Yankee  kun  skule  til  os  vredt, 
vi  vil  dog  sammen  kvidre,  om  det  er  nok  saa  hedt, 
thi  fattig  Fugl  sig  fryder  ved  Guds  Naade!“ 

EN  DANSKAMERIKANERS  SANG. 

1900. 

A  MERIKA!  Du  er  det  Land  paa  Jorden, 

.  hvor  jeg  blev  født,  og  hvor  min  Vugge  stod, 
Dig  elsker  jeg  fra  Syden  indtil  Norden, 
for  Dig  jeg  gærne  ofre  Liv  og  Blod, 

Du  store,  frie  Land 

med  stole  Fortidsminder, 

med  Fremtids  Solglans  over  høje  Tinder, 

Dig  elsker  jeg!  herligt  er  Du,  mit  Land! 

Men  Danmark!  Du,  om  hvem  de  gamle  talte, 
og  som  i  Øjet  lokked  Taaren  frem, 
dit  Billed  og  i  Sjælens  Dyb  sig  malte, 

Dig  elsker  jeg  som  mine  Fædres  Hjem. 

Du  lille,  skønne  Land, 

som  fostred  Kæmper  stærke, 

til  Manddomsgerning  under  Korsets  Mærke, 

Dig  elsker  jeg!  Du  er  mit  Fædreland. 

Du  danske  Sprog!  Du  blev  mit  Hjærtes  Stemme, 
da  blødt  Du  lød  i  Moders  Bøn  og  Sang, 
for  intet  andet  Sprog  jeg  Dig  kan  glemme, 
og  dybest  gaar  hos  mig  din  milde  Klang. 

Du  Hjemmets  kære  Sprog, 
som  helligt  jeg  Dig  værner, 

Du  bærer  højt  mig  over  Himlens  Stjærner, 

Dig  elsker  jeg!  Du  er  mit  første  Sprog. 

Men  Engelsk,  ogsaa  Dig  jeg  kærligt  favner, 
indvævet  i  min  Barndoms  Leg  og  Lyst 
ved  Dig  blev  tændt  saa  mangt  et  Venskabs  Bavner, 
hvor  Dansk  afmægtigt  var,  I)u  gav  mig  Røst. 

Du  Landets  Fællessprog, 

som  snart  Alverden  fatter, 

som  uundværligt  Dig  mit  Hjærte  skatter, 

Dig  elsker  jeg!  Du  er  mit  andet  Sprog. 

Amerika  er  Landet  fremfor  alle; 

men  Danmark  og  mit  Hjærte  til  sig  drog, 

I  Traad  kan  Dansk  og  Engelsk  herligt  falde, 
ja,  enes  kan  de  godt  som  mine  Sprog. 

Saa  frem  til  mandig  Id, 
hvor  Livet  sætter  Stævne! 

At  prøve  der  i  Strømmens  Brus  hver  Evne 
det  elsker  jeg!  fremad  mens  det  er  Tid! 

DANEVANG,  TEXAS. 

1894. 

/'AG  Da,  de  fromme  Fædres  Gud, 

^  som  og  er  vor,  den  Dag  i  Dag, 
velsign  i  Naade  for  os  nu, 
hvad  selv  vi  tror  er  Folkets  Sag, 
og  lad  mod  Syd,  nær  Havets  Bred, 
vort  Folk  fra  Nord  et  Hjemsted  finde, 
hvor  ædle  Skud  i  Ly  og  Fred 
maa  sætte  Frugt,  mens  Tider  rinde! 

GAA  PAA! 

1899. 

1-1  ER  sidder  jeg  i  Skoven 

1  1  ved  Mississippis  dunkle  Flod, 

det  er  saa  mørkt  foroven, 

jeg  er  i  Hu  saa  mod, 

men  se,  et  Egern  smutter  frem, 

de  lange  Øren  strutter  frem 

og  Halen  slaar  og  svajer, 

saa  det  har  Fynd  og  Klem. 

Knap  Øjet  kan  det  følge, 
fra  Træ  til  Træ,  fra  Rod  til  Top, 
hvor  Nødderne  sig  dølge 
det  nok  skal  snuse  op, 
med  mange  Kruseduller,  ja, 
det  gemmer  dem  i  Huller,  ja, 
det  véd,  at  Vinteren  kommer, 
og  vil  ej  sulte  da. 

Men  pludselig  det  standser 
og  sætter  ned  sig  for  mig  her, 
de  store  øjne  sandser, 
et  Menneske  er  nær. 

Den  lille  Fyr  som  galen  da 
slaar  Slag  paa  Slag  med  Halen,  ja, 
og  hviner,  saa  det  klinger: 

„Gaa  paa!  kom  si,  kom  sa!“ 

„Aa  hør,  Du  lille  Svinke, 
om  Du  et  Øjeblik  har  Tid“, 

—  jeg  prøved  mildt  at  blinke, 
og  gøre  Stemmen  blid  — 

„Du  slider  og  Du  slæber  jo, 
at  samle  ind  Du  stræber  jo, 
hvor  mange  Nødder  vil  Du 
vel  samle  ind  monstro?" 

Jeg  saa’  den  lille  hælde 
sit  Hoved,  som  den  lytted  spændt: 
„Du  Menneske!  at  tælle, 
det  har  jeg  aldrig  kendt; 
men  grumme  let  er  Sagen,  ja, 
jeg  samler  hele  Dagen,  ja, 
mens  det  er  mildt  i  Vejret, 
nok  faar  jeg  altid  da". 

Det  var  en  Jomfrutale, 
den  lille  slog  med  Tungen  Smæk, 
et  Kniks  med  busket  Hale, 
og  saa  var  Fyren  væk; 
men  længe  end  jeg  lured,  ja, 
og  hørte,  hvor  den  tured,  ja, 
til  Solen  sank  det  klingred: 

„Gaa  paa!  kom  si,  kom  sa!" 

Hvor  var  jeg  dum  at  drive 
bekymret  hen  den  lange  Dag, 
de  tusind  Tal  at  skrive, 
og  gøre  Overslag. 

Nej,  bedre  bruge  Tiden,  ja, 
det  milde  Vejr,  til  Sliden,  ja! 
Frisk  Mod!  vi  skal  ej  trænge: 
„Gaa  paa!  kom  si,  kom  sa!“ 

FORSAGTH EDENS  TIDER. 

1891. 

TAER  kan  komme  Forsagthedens  Tider,  — 
Himlen  ser  ud  som  Ørkenens  Sand, 
det  synes  som  Livet  var  sat  i  Brand, 
og  ej  et  Pust  over  Floden  glider. 

Luften  er  kvalm,  ja,  kvælende  tung, 

Fuglen  gisper  og  gaber, 

—  hvad  hjælper  det  saa,  om  Sjælen  er  ung, 
sit  Mod,  sit  Mæle  den  taber. 

Men  Livet  kræver  sin  dyre  Ret 

—  skønt  Døden  med  Gifttungen  spiller  — 
til  Luft  at  faa  i  et  Aandedræt 

fra  friske,  sprudlende  Kilder. 

Tilsidst  en  Higen  fra  Blomst  og  Blad, 
fra  Fuglens  bævende  Hjærte, 
fra  Menneskevrimlen  paa  Mark,  i  Stad, 
med  Frygtens  jagende  Smærte 
slaar  op  i  Bøn  mod  Himlens  Hvælv, 
i  Bøn  om  Forløsning,  om  Luft  til  at  aande: 
lad  Uvejret  komme,  vi  ønsker  det  selv, 
saa  faar  vi  dog  Bod  for  Vaande! 

Og  Himlens  Sluser  slaas  op  med  Brag, 
Haglene  vælter  ud, 
de  klumper  sig  sammen  i  tunge  Lag, 

de  bryder  og  brækker, 
de  knuser  og  knækker 
Sæden  saa  rank  og  Blomsten  prud. 

Døden  spiller  paa  Fløjte, 
den  jubler  og  bugter  sin  slimede  Svands: 
Livet,  den  fjasende  Tøjte 
har  danset  sin  sidste  Dans! 

Men  se!  nu  kommer  Oasen  frem 
i  Himmelens  Ørk. 

Skysandet  splittes,  en  blaalig  Bræm 
drager  sig  hen  over  Hvælvingen  mørk. 

Og  der  har  vi  Solen!  —  den  glitrer  og  glimter, 
som  Døden  var  slet  ikke  til, 

Haglene  tø’r,  og  Livet  fremskimter, 
og  Døden  ender  sit  Spil. 

Det  er  sandt  —  der  gik  meget  til  Grunde! 

—  Taarer  i  Øjet  staa  — 
men  højt  juble  Fugle  i  Lunde: 

Luften  er  frisk  og  Himlen  er  blaa! 

—  det  lyder  fra  tusinde  Munde. 

Sig  Livsmodet  hæver  som  aldrig  før 
over  de  Grave  kolde: 

Lad  Livet  segne,  det  aldrig  dør, 
tilsidst  skal  det  Sejr  beholde! 


Der  kan  komme  Forsagthedens  Tider  — 
for  nylig  var  der  en  saadan  Tid, 
jeg  syntes,  jeg  turde  ej  mer  slaa  Lid 
til  Livets  Sejr. 

—  Over  Folkets  Lejr 
den  kvalmende  Luft  henglider! 

Hjærtet  sig  vaander, 
og  tungt  det  aander, 

det  higer,  det  kalder 
paa  Luft,  paa  Lys! 

—  Haglene  falder, 
og  Dødens  Gys 
lammer  Hjærternes  Slag: 

Livet  har  tabt  sin  Sag. 

—  Nej!  atter  det  hæver  sig  frigjort  mod  Sky, 
hvad  Under!  det  er,  som  Verden  var  ny, 
hvor  kommer  den  Jubel  fra? 

Inderst  inde  fra  Hjærtets  Dyb, 

det  samled  Kræfter,  mens  Dødens  Kryb 

tro’de  dets  Kraft  var  brudt. 

Saa  hæv  Dig  Sang  over  Grave  kolde! 
Forsagtheden  svandt  som  den  mørke  Sky: 
Livet  skal  Sejren  beholde. 

Ja,  kom  lad  os  fylkes  med  Fryd  paany, 
gamle  og  unge,  store  og  smaa! 

Som  en  mægtig  Bølge  skal  Sangen  gaa 
sejrende  frem,  og  Skyggerne  graa 
skal  gyse  og  svinde  i  Vraa! 

Vi  samle  vort  Tog  under  Korsets  Flag, 
saa  sadle  vi  op,  mens  det  er  Dag, 
saa  ride  vi  Sommer  i  By. 


Hø 


ØRKENØERNE. 

1899. 


I  EG  spejded  ud  over  blanke  Har, 

**  hvor  døsige  Maager  laa, 
i  Kimingen  var  der  som  mørke  Skyer; 
men  ellers  var  Himlen  blaa. 

En  Sømand  fulgte  mit  Øjes  Flugt: 

„Det  skrider !“  —  han  tog  en  Skraa  — 
„til  Ørkenøerne  snart  vi  kommer!" 

Det  var  de  Skyer,  jeg  saa\ 

Jeg  glemmer  aldrig  den  Aftenstund, 
da  vi  gennem  Sundet  gled, 

Lærken  sang  over  høje  Knolde, 
mens  Sol  var  ved  at  gaa  ned. 

Det  var  jo  den  gamle  Lærkesang, 
skønt  fjærnt  fra  Danmarks  Kyst, 
den  sang,  som  aldrig  jeg  kunde  glemme, 
som  toner  end  i  mit  Bryst. 

Damperen  gennem  Sundet  gled, 
op  dukked  0  efter  0, 

Folk  var  endnu  i  Færd  med  at  høste, 
det  dufted  af  nyslaget  Hø. 

Men  hvorfor  blev  vel  mit  Øje  vaadt 
hin  skønne  Aftenstund? 


10*^ 

Aa,  der  steg  mange  vemodige  Tanker 
op  fra  Sjælens  Grund. 

De  Folk,  der  bygger  paa  Øer  smaa, 
af  nordisk  Rod  oprandt, 
en  Gang  de  var  under  Danmarks  Krone, 
men  England  fik  dem  i  Pant. 

Snart  lød  i  Kirken  kun  engelsk  Sprog, 
det  gamle  fik  trange  Kaar, 
i  Hjemmene  dog  endnu  det  leved 
i  henved  tre  hundred  Aar. 

Men  saa  tog  den  engelske  Skole  fat, 
og  aabned  den  engelske  Bog, 
da  døde  i  Hjemmene  med  de  gamle 
tilsidst  det  gamle  Sprog. 

Endnu  en  Stund  det  leved  paa  Hav 
og  sang  sin  Svanesang, 
naar  Fiskerne  pløjed  de  høje  Bølger, 
saa  var  det  det  Sprog,  der  klang. 

.Men  nu  har  det  ikke  mere  lydt 
i  henved  hundred  Aar, 
man  siger  at  paa  det  aller  sidste 
det  lød  kun  i  Fadervor. 

Snart  hylled  sig  ind  i  Taageslør 
for  Øjet  den  sidste  0.  — 

O,  er  der  ej  andre  Steder  paa  Jorden, 
hvor  nordisk  Sprog  skal  dø? 

BLANDEDE  DIGTE. 


TIL  MIN  SØSTER  ASTA  PAA 
HENDES  AARSDAG. 

1874. 

ARNE  HJÆRTET  er  Livets  Skat, 
det  er  Guds  Have  hernede, 
deri  har  han  Paradisroser  sat. 

Og  alle  hans  Engle  smaa  om  Roserne  frede. 

Mange  vil  træde  Hjærtet  ned 

og  røve  dets  Roser  røde, 

selv  Vinterstormen  hyler  saa  vred. 

naar  den  under  Frost  og  Sne  ser  Roserne  gløde. 

Solen  skinner  ej  Dag  og  Nat, 

tit  skjuler  en  Sky  dens  Øje, 

men  derfor  er  Hjærtet  dog  ej  forladt, 

thi  gemme  det  kan  en  Straale  lys  fra  det  høje. 

Har  Du  lukket  dit  Hjærte  til, 
og  har  Du  Solen  derinde, 
saa  lad  det  ude  gaa  som  det  vil, 

Du  véd  at  din  Fred  vil  ej  med  Vaaren  forsvinde. 

Visne  ej  skal  det  Rosenflor, 

som  alle  Guds  Engle  frede, 

og  hvor  Du  end  færdes  maa  paa  Jord 

sin  Evighedsduft  det  over  Livet  vil  sprede. 

ET  ORD  TIL  BJØRNSTJERNE 
BJØRNSON*). 

1875. 

I  EG  kender  Grænsen  for  min  Sang, 
**  den  følger  Hjærtets  Veje, 
og  derfor  andre  maa  en  Gang 
din  Spindelvæv  nedfeje; 
men  ét  fra  mig  Du  høre  skal, 
selv  om  min  Tales  Tonefald 
maa  skurre  i  dit  Øre. 


Jeg  kendte  godt  den  Dværgeflok, 
der  rundt  om  Kæmpen  sværmed, 
og  Loke  selv,  der  snedig  nok 
med  bløde  Ord  sig  nærmed, 
der  løj  for  ham  og  løj  for  dem, 
der  vented  fra  den  gamles  Hjem 
et  lille  Ord  at  høre. 


Men  Kæmpens  Liv,  fra  først  til  sidst 
mod  Lokes  Løgne  taler, 
saa  her  kun  lidt  forslaar  den  List, 
hvormed  han  alt  udmaler; 

*)  „Det  er  ikke  vakkert,  hverken  mod  ham  eller  Fader ens^nær- 
meste  Venner,  (og  de  første  af  di9se  to  Ord  understreget),  at 
overse  de  Vidnesbyrd  om  Samstemmighed  mellem  Grundtvig 
og  det  enede  Venstre,  |som  saa  ofte  af  hine  nærmeste  Venner 
blev  baaret  ud  fra  Grundtvigs  Studerestue**. 

(Bjørnstjerne  Bjørnson  i  „Dansk  Folketidende“,Nr.  4.)  , 

maaske  for  Folk  og  Fædreland 
i  Kæmpens  Gerning  spilde  kan, 
men  ham  vil  Saga  værne. 

Fortæl  Du  kun,  at  han  var  med, 
sit  eget  Værk  at  øde. 
og  at  med  Døgnets  Flok  afsted 
han  drog  til  Vennemøde, 

Ja,  at  selv  dem  han  favned,  som 
kun  spotted  Hjærtets  Helligdom 
og  Aandens  Kongekilde. 

Fortæl  Du  kun,  at  han  til  sidst 
for  Tallet  sank  i  Støvet, 
saa  efter  Strømmen  her  og  hist 
han  retted  Levnedsløbet, 
og  efter  Mængdens  Priskurant 
slog  af  paa  stort  og  godt  og  sandt, 
for  Overtal  at  vinde. 

Fortæl  Du  kun,  at  Korsets  Tegn 
var  ham  et  Søndagsstykke, 
og  at  man  godt  i  Støvets  Egn 
til  Hverdagsbrug  kan  bygge 
med  Korsets  Fjender  uden  Tal 
paa  Babels  Taarn,  der  tjene  skal 
til  selv  sig  at  ophøje. 

Fortæl  Du  kun  alt,  hvad  Du  vil, 
hans  Navn  Du  ej  skal  plette; 
men  husk,  at  Saga  lytter  til 
og  vil  din  Gravskrift  sætte; 
hvis  Danmark,  blodigrød  af  Saar, 
i  Kamp  paa  Døgnets  Val  forgaar, 
da  vogt  Dig  selv  for  Dommen. 

TIL  GRUNDTVIGS  VENNER. 

RIMBREV.  1875. 

A  FSTED  de  korte  Øjeblikke  fare, 

**  og  der  er  stadig  Travlhed  rundt  omkring, 
mod  Livets  Tomhed  vil  man  sig  forsvare 
med  tomme  Glæder  over  ingen  Ting. 

Skønt  nødig  jeg  den  store  Hob  vil  more, 
som  jager  efter  hvert  enfoldigt  Ord, 
en  indre  Trang  mig  søger  frem  at  spore, 
og  derfor  skyr  jeg  ej  dens  Latterkor. 

Jeg  mangler  Nattergalens  bløde  Stemme, 
jeg  kan  ej  trylle  Hjærterne  med  Sang; 
jeg  skuer  ej  den  lyse  Dag  her  hjemme, 
om  end  jeg  tror,  den  kommer  nok  en  Gang. 

Jeg  ser  kun  Skyerne  paa  Himlens  Bue, 
men  ej  bag  dem  mit  svage  Øje  naar, 
og  derfor  tier  jeg  om  Solens  Lue 
og  Nordens  mageløse  Gyldenaar. 

Lad  andre  synge  om  de  store  Minder 
og  skabe  Syner  om  en  Fremtidsglans, 
i  deres  Rækker  ej  min  Plads  jeg  finder 
og  bejler  ej  til  Mængdens  Lavbærkrans. 

Naar  Stormen  nærmer  sig  paa  rappe  Vinger, 
da  skriger  højt  en  lille  Terne  graa, 

Skraal-Terne  kaldes  den  — ,  ej  smukt  det  klinger, 
men  Kælenavn  ej  den  Slags  Fugle  faa. 

Kald  mig  kun  det,  ja  kald  mig,  hvad  I  lyster! 
men  lad  mit  Skrig  ej  fare  Jer  forbi! 
og  drøm  ej  blot  om  Dans  paa  Aandens  Kyster 
til  Folkehjærtets  muntre  Melodi! 

O,  syng  ej  længe:  „Vi  har  ingen  Pligter, 
kvivit,  kvivit,  vi  føler  os  saa  fri; 
i  Jordens  Dale  ej  vort  Kald  vi  svigter, 
thi  Sangen  Bane  er  vor  Himmelsti“. 

Lad  Skriget  kalde  Jer  fra  Drømmens  Lande, 
hvis  der  I  søgte  Livets  bedste  Skat! 
den  vindes  kun  i  Kampen  for  det  sande, 
og  tabes  let  i  skønne  Drømmes  Nat. - 

Saa  mange  vort  Aarhundreds  Gry  fremstilled, 
og  maled  det  med  Morgenrødens  Kridt; 
jeg  vil  ej  dvæle  ved  det  lyse  Billed, 
forfængelig  man  tog  det  alt  for  tit. 

Man  slog  det  fast,  det  var  en  Morgenrøde, 
og  snart  man  holdt  det  for  en  afgjort  Sag, 
at  Solen  maatte  ogsaa  give  Møde 
og  skabe  Nordens  lange  Sommerdag. 

Jeg  tror  det  og,  det  var  en  Morgenrøde, 
da  Øhlenschlæger  Brages  Harpe  fandt; 
men  skal  en  Gang  vi  skue  Solen  gløde, 
vi  maa  ej  tabe  os  i,  hvad  der  svandt. 

Naturen  følger  sine  store  Love, 
om  Dagen  spaar  det  klare  Morgenskær, 
og  synker  Solen  i  den  blanke  Vove, 
vi  véd  for  vist,  den  vil  ej  blive  der. 

Men  skal  der  for  vort  Folk  en  Dag  oprinde, 
det  er  ej  nok,  at  vi  har  set  den  gry, 

shi  selv  maa  Folket  Lys  og  Klarhed  vinde, 
og  kalde  Solen  frem  bag  mørke  Sky. 

Hvis  ej  det  ser,  at  Hvilens  Tid  er  omme, 
naar  Hanen  galer:  „Dagen  gryr  i  Øst“, 
men  mumier:  „Det  er  godt,  lad  Dagen  komme!' 
til  at  staa  op  endnu  jeg  ej  har  Lyst. 

„Det  er  saa  koldt,  og  det  er  bedst  Du  tier, 
nu  véd  jeg  jo,  at  Natten  er  forbi; 
jeg  vil  indlulle  mig  i  Drømmerier, 
om  Dagen,  som  jeg  snart  skal  straale  i“. 

Da  aldrig  Dagen  komme  vil  til  Skue, 

at  skabe  den  ej  Hanerne  formaar, 

men  Mørket  skjuler  atter  Himlens  Bue, 

og  som  et  Nordlys  Dagens  Gry  forgaar. - 

Jeg  dvæle  vil  ved  én  af  Aandens  Helte, 
der  rejste  sig,  da  Morgenhanen  gol, 
og  som  ej  spændte  blot  sit  Sværd  ved  Bælte, 
men  kæmped  tro,  som  Folkets  Aand  befol.  — 

Det  er  til  dem,  der  fulgte  ham  i  Striden, 
at  Skriget  lyder  gennem  Tidens  Nat; 
se  ej  paa  Fuglen,  den  er  svag  og  liden, 
men  hør  dens  Skrig,  om  end  det  lyder  mat!  — 

Man  tro’ de  kun,  han  vilde  Ufred  volde, 
man  ej  forstod,  hvi  Kæmpen  var  saa  varm, 
og  derfor  man  ham  klemte  mellem  Skjolde, 
men  lammede  dog  ej  hans  stærke  Arm. 

Det  sælsomt  var  at  se  ham,  graa  af  Ælde, 
men  ung  endnu,  i  Aandens  Rustning  staa, 
som  trofast  Vidne  om  Gudsordets  Vælde, 
og  om  det  Lys,  som  han  i  Mørket  saa’. 

Før  vort  Aarhundreds  Morgen  stod  hans  Vugge, 
blandt  lyse  Bøge  i  den  grønne  Vang, 

han  hørte  tidlig  Nattergalen  klukke, 
men  lytted  helst  til  Kirkeklokkens  Klang. 

Han  voksed  op,  da  Verdens  Bølger  bruste, 
og  Mængdens  Hav  opslugte  stort  og  smaat, 
da  vilde  Aander  gennem  Luften  suste 
og  vakte  Gnisten,  hvor  den  ulmed  blot. 

Han  hørte  ofte  Kampens  Lure  tone, 
men  kæmped  ej  om  Døgnets  Sejerskrans, 
han  kæmped  for  at  vinde  Livets  Krone, 
og  fandt  vor  Frelser  selv  i  al  sin  Glans. 

Da  slog  han  Davidsharpens  gyldne  Strænge, 
og  sang  sin  store  Juleglæde  ud; 
for  H verdagsøren  toned  Salmen  længe, 
før  sig  en  Flok  iklædte  Søndagsskrud. 

Men  da  genlød  den  og  paa  Mark  og  Hede, 
ja,  steg  mod  Skyerne  til  Herrens  Pris, 
og  lærte  fattig  Fugl  i  snævre  Rede 
at  høre  Toner  selv  fra  Paradis.  — 

I  Nordens  Oltid  havde  Kæmpen  vanket, 
og  store  Syner  Skjaldens  Øje  saa’, 
han3  Stemme  bæved,  og  hans  Hjærte  banked, 
men  Livets  Kamp  han  kunde  ej  forstaa. 

Først  da  Guds  Fred  han  vandt  ved  Herrens  Naade, 
og  fik  sin  Lampe  tændt  ved  Himlens  Ild, 
opløste  sig  for  ham  den  store  Gaade, 
saa  Vej  han  fandt  i  Verdens  Ørken  vild. 

Han  saa’,  at  hvor  man  Folkelivet  savned, 
og  lytted  ej  til  Folkeaandens  Røst, 
der  kun  som  Skygger  bar  man  Kristennavnet 
og  gik  til  Graven,  for  at  finde  Trøst. 

Men  hvor  man  ej  for  Herren  dybt  sig  bøjed, 
og  hvor  hans  Kirke  tom  og  øde  stod, 

der  f o’r  kun  Folket  vild  og  fæsted  Øjet 
paa  Blændværk,  der  sin  Tomhed  efterlod.  — 

Saa  løfted  Kæmpen  frejdig  Danebroge 
og  søgte  Skatten,  gemt  i  Fædres  Høj, 
men  naar  han  trykket  blev  af  Døgnets  Taage,. 
med  Barnetro  hans  Sjæl  mod  Himlen  fløj. 

Der  lærte  den  at  synge  i  det  lave, 
om,  hvad  den  over  Stjærnehimlen  saa’; 
og  vandred  Kæmpen  end  imellem  Grave, 
han  havde  lært:  selv  døde  kan  opstaa. 

Det  var  hans  Tro,  at  Nordens  Folkestammer 
primsignede  i  Kampen  skulde  gaa, 
og  naa  en  Gang  ved  Aandens  Nordlysflammer 
et  Maal  saa  stort  og  herligt,  som  kun  faa.  — 

Med  Smærte  saa’  han,  at  den  store  Skare 
i  Døgnets  Glæder  glemte  Livets  Krav; 
han  raabte  højt,  at  Danmark  var  i  Fare, 
men  Latter  kun  hos  Mængden  Genlyd  gav. 

Da  Frihedsraabet  rejste  sig  her  hjemme, 
med  Tanken  om  at  dele  Kongens  Magt, 
han  blanded  ej  deri  sin  dybe  Stemme, 
men  gik  som  før  mod  Strømmen  uforsagt. 

Han  havde  set,  at  Frihed  kunde  dræbe 
det  Folk,  der  ej  sit  høje  Kald  forstod, 
det  Folk,  der  glemte  rent  mod  Sky  at  stræbe 
og  ofred  kun  for  Støvet  Liv  og  Blod. 

Men  Kongen  selv  sin  Eneret  lod  fare 
og  delte  Magten  med  en  lille  Flok, 
som  skulde  vælges  af  den  store  Skare, 
der  mangled  hver  forstandig  Maalestok. 

Nu  gjaldt  det  om  at  lære  Folkestrømmen, 
at  sætte  Sluser  for  sig  selv  med  Flid, 

at  ej  den  skulde  frækt  i  Frihedsdrømmen 
bortskylle  Borgen,  bygt  ved  Fædres  Id. 

Da  traadte  Kæmpen  frem  i  første  Række, 
og  Folkeskoler  ved  hans  Ord  fik  Liv; 
de  skulde  søge  Folkets  Trang  at  vække 
til  mandig  Gerning,  ej  til  Tidsfordriv. 

De  skulde  frede  Kærlighed  til  Livet, 
med  Kærlighed  til  Sprog  og  Fædreland, 
og  paa  det  Kald,  som  Gud  hvert  Folk  har  givet, 
de  skulde  give  Folket  selv  Forstand. 

Men  hævde  skulde  de,  at  Sang  og  Tale, 
der  trindt  omkring  til  Folkets  Ungdom  lød, 
vel  kunde  vække  Folket  af  sin  Dvale, 
men  aldrig  frelse  det  fra  Folkedød. 

Vi  maa  ej  føre  Livet  som  i  Drømme, 
og  synge  os  fra  hver  en  Kæmpestrid; 
kun  den,  der  Livets  bitre  Kalk  vil  tømme, 
skal  smage  Glædens  Vin  til  evig  Tid.  — 

Nu  hviler  Kæmpen  efter  Kampens  Møje,x 
hans  Navn  af  Døgnets  Skare  bruges  frit; 
men  det  forvilder  dog  ej  Sagas  Øje, 
hun  ser  paa  Maalet  for  hans  Kæmpeskridt. 

Hun  Kæmpens  Liv  for  Efterslægten  maler, 
og  lægger  paa  hans  Grav  en  Palmegren, 
hun  rister  Runen,  der  om  Kampen  taler 
til  den,  der  søger  Kæmpens  Bavtasten. 

For  mange  er  hans  Liv  en  dunkel  Gaade, 
og  af  hans  Venner  faa  ham  kun  forstod, 
den  store  Flok  har  ej  i  mindste  Maade 
tilegnet  sig  den  Arv,  han  efterlod. 

Nej,  frem  den  farer  over  Mark  og  Hede, 
og  træder  ned  hver  Spire  paa  sin  Vej; 

om  Hjemmet  selv  den  tænker  ej  at  frede, 
det  har  den  glemt  i  Fartens  Hurlumhej. 

Den  grumme  Tiger,  der  kun  længes  efter 
at  suge  Danmarks  Hjærteblod  en  Gang, 
den  ser  man  vel,  men  sparer  Folkets  Kræfter 
og  hylder  Ugleskrig  som  Skjaldesang.  — 

Men  I,  der  vakte  Flokken  af  sin  Dvale, 
hvad  har  I  lært  den,  for  den  fo’r  afsted? 

Hvad  godt  har  I  vel  gjort  med  Sang  og  Tale, 
naar  ej  den  fik  en  bedre  Lærdom  med! 

Det  nytter  ej,  vi  Synderne  fortier: 
vor  Bondestand  I  dyrked  som  en  Gud, 
skønt  Aanden  sjælden  blandt  dens  Arbejdsbier 
har  kaaret  én  til  Kubens  Dronning  ud. 

Den  gamle  Dannelse  I  rask  fordømte, 
den  sorte  Skole  eders  Kæphest  var; 
men  ak,  I  red  paa  den,  saa  I  forsømte 
at  fylde  Kundskab  i  det  tomme  Kar. 

En  ægte  Dannelse  paa  Folkesproget 
I  vilde  sætte  i  den  gamles  Sted; 
men  tit  I  snakked  om  den  ny  saa  taaget, 
at  Mængden  tro’de,  den  var  født  dermed. 

Kun  Digtning  I  som  Aan  lens  Værk  betragted, 
hver  anden  Kunst  var  Jer  en  Luksus  blot, 
og  skønt  I  Øhlenschlæger  ej  foragted, 

I  lod  dog  haant  om  Melpomenes  Slot. 

Vel  Videnskaben  kunde  Jer  fornøje, 
men  var  for  Jer  dog  Legetøj  paa  Jord, 
og  aldrig  stod  det  klart  for  eders  Øje, 
at  den  er  Folkelivets  Blomsterflor. 

Naar  Folkets  Levnedsløb  en  Gang  faar  Ende, 
er  Eftermælet:  Kunst  og  Videnskab, 

Som  f  jærne  Slægter  give  skal  til  Kende, 
at  ej  dets  Kræfter  sank  i  Døgnets  Gab.  — 

I  gaar  omkring  i  lyse  Folkedrømme, 
maaske  har  derved  eders  Tid  I  tabt;  — 
jeg  eders  Gerning  vover  ej  at  dømme 
af  vilde  Frugter,  som  den  alt  har  skabt. 

Men  naar  en  Bonde  uden  Kundskabspletter, 
for  Dannelse  i  hver  en  Retning  fri, 
med  Selvtilfredshed  sig  paa  Tinge  sætter, 
da  maa  I  sige:  „Vi  har  Skyld  deri“. 

Naar  „Fy)las“  faste  Stok,  og  mange  andre, 
i  Prosa  kvæler  Kæmpens  Poesi 
og  trøstig  frem  med  tomme  Fraser  vandre, 
da  maa  I  sige:  „Vi  har  Skyld  deri“. 

Naar  den,  der  søger  med  et  vaagent  Øje 
om  Smykker  kun  til  Folkets  Kroningsdragt, 
og  bringer  Guldet  for  en  Dag  med  Møje, 
af  Mængden  bliver  lønnet  med  Foragt; 

Ja,  naar  Vandalerne  med  Træskohæle, 
der  for  Kulturen  ej  har  Sympati, 
vil  søge  Kunst  og  Videnskab  at  kvæle, 
da  maa  I  sige:  „Vi  har  Skyld  deri“. 

Jeg  véd  det,  I  har  villet  Folkets  bedste, 
men  mindre  er  jert  Ansvar  derfor  ej, 
og  lige  tungt  det  er,  sit  Blik  at  fæste 
paa  eders  krogede  Oplysningsvej.  — 

Kun  Kristendommen  kunde  Haabet  nære 
om  Folkelivets  sunde  Vækst  i  Nord; 
vi  véd,  at  den  formaar  et  Folk  at  lære 
at  vandre  fremad  i  det  rette  Spor. 

Men  ak,  hvor  er  nu  Korsets  Mærke  henne? 
mon  ej  man  ofrer  uden  Sky  til  Ba’l, 
og  gaar,  som  Flertalsmajestætens  Svende, 
i  Kamp  om  Gøglespil  paa  Døgnets  Val? 

Jo,  eders  Flok  for  Mængdensank  i  Støvet, 
og  jubled:  „Overtal  er  Overmagt4*; 
en  Kristen  maa  vel  se  derpaa  bedrøvet, 
en  ædel  Hedning  vise  sin  Foragt. 

Hvor  vandt  sit  Adelsbrev  den  store  Mængde, 
undtagen  i  de  ædles  Hjærteblod?  — 

Hvor  saa’  man  vel,  i  hele  Tidens  Længde, 
at  Hoben  fast  paa  Sandheds  Side  stod? 

Var  det  ej  den,  der  Frelseren  korsfæsted, 
der  smykked  Kongen  med  en  Tornekrans, 
og  havde,  da  Jerusalem  han  gæsted, 
dog  dybt  sig  bøjet  for  Messias  Glans? 

Er  Hellig-Olavs  Blod  et  Hædersminde, 
der  sletter  Mængdens  andre  Synder  ud? 

Vil  ej  man  som  en  Plet  hos  Saga  finde 
den  vilde  Skares  Mord  paa  Hellig-Knud?  — 

O,  Hjærtet  bløder  ved  at  se  de  mange, 
der  vaktes  til  at  fylke  Aandens  Hær, 
for  Øjeblikkets  Overmagt  at  fange, 
afsværge  Tro  paa  Aandens  Kæmpesværd. 

O,  hvem  kan  fatte,  det  er  dog  de  samme, 
der  stadig  lyttede  til  Kæmpens  Ord, 
og  hørte  Dommen,  der  dem  selv  maa  ramme, 
da  nu  med  Strømmen  rask  af  Sted  de  fo’r! 

Han  raabte:  „I  vil  aldrig  naa  til  Maalet, 
om  I  slaar  Følge  med  den  vantro  Flok; 


162 


kun  hvis  mod  den  I  frejdig  løfter  Staalet, 
med  Hjælp  fra  Himlens  Gud,  I  naar  det  nok“. 

Hvor  man  sig  selv  med  Krybets  Yngel  blander, 
og  hvor  man  gaar  med  Verden  paa  Akkord, 
der  følger  ej  man  Korsets  store  Banner, 
og  Herren  vender  sig  fra  Folket  bort.  — 

Men  I,  der  høre  vil  til  Korsets  Skare, 
og  gaa  for  Sandheds  Skyld  i  Herrefærd, 
o,  søg  ej,  hvad  I  ser,  at  bortforklare, 
og  lad  ej  Venskab  døve  eders  Sværd! 

Jeg  tro’r,  at  I  har  store  Kræfter  inde, 
saa  brug  dem  dog,  mens  der  er  Tid  dertil! 

Da  vil  ej  Mørkets  Magter  Sejer  vinde, 
med  Herrens  Hjælp  de  taber  deres  Spil.  — 

Se  ej  paa  Fuglen,  som  I  hører  skrige, 
men  lad  ej  Skriget  fare  Jer  forbi! 

Thi  lyder  det  kun  mat  i  Aandens  Rige, 

I  véd  dog,  der  er  meget  sandt  deri.  — 

I  kan  ej  rolig  lade  Tiden  svinde, 
om  Dagen  over  Folket  lyse  skal, 
og  det  maa  altid  falde  tungt  paa  Sinde: 

„  Guds  eget  Folk  ej  fulgte  Herrens  Kald". 

PASTOR  P.  RØRDAM. 

1877. 


WAAREN  er  kommet,  den  liflige  Maj 
*  kalder  paa  Livet  i  Skoven, 

Bøgen  har  sovet,  den  hørte  det  ej, 
nu  er  der  Travlhed  foroven; 
snart  har  den  kastet  sin  Kyse, 

Bladene  længes  i  Solen  ud, 

snart  staar  den  grøn  i  sit  unge  Skrud, 

favnet  af  Drømmene  lyse. 


•Droslen  har  sunget:  „Nu  kommer  vor  Drot, 
kommer  med  Svaler  i  Følge, 
bygger  i  Skoven  sit  herlige  Slot, 
sejler  med  Svanen  paa  Bølge! 

Alle  smaa  Fugle,  som  kvæde: 
hilser  hans  Komme  med  liflig  Røst! 
Jublende  Toner  fra  Fuglens  Bryst, 
fylder  hans  Hjærte  med  Glæde“. 


Yaaren  er  kommet,  dog  dvæler  den  ej, 
Somren  forspilder  dens  Sejre, 

Løvet,  der  kaldtes  til  Live  i  Maj, 
Efteraarsstorme  henvejre! 

Alt  udi  Knoppernes  Gemme 
lurende  skjule  sig  Sorg  og  Død, 
folde  sig  ud  med  hver  Rose  rød, 
bringe  snart  Vaaren  i  Glemme. 

Vaaren  dog  kommer  for  evig  en  Gang, 
kalder  paa  Livet  i  Graven; 
da  for  vort  Blik  under  Fuglenes  Sang 
aabner  sig  Paradishaven! 

Her  selv  i  Tiderne  tunge 
maa  vi  ej  glemme  vor  Fremtids  Dag, 
Vintren  for  evig  har  tabt  sin  Sag, 
frit  tør  om  Vaaren  vi  sjunge. 

Højt  Du  forkyndte:  „Nu  kommer  vor  Drot, 
kommer  med  Engle  i  Følge! 

Hist  over  Stjærnerne  knejser  hans  Slot, 
spejlet  i  Evigheds  Bølge! 

Alle  smaa  Børn  skal  nu  kvæde, 
hilse  hans  Komme  med  liflig  Røst; 
jublende  Toner  fra  Barnets  Bryst 
Fylder  hans  Hjærte  med  Glæde". 

Varslet  Du  har  om  den  evige  Vaar, 
mange  fik  Mod  til  at  synge, 
derfor  som  faa  nu  velsignet  Du  staar, 
graanet  i  Vennernes  Klynge, 
og  naar  som  Droslen  i  Høsten 
bort  Du  skal  flyve  fra  hjemlig  Strand, 
hisset  hos  Kongen  i  Vaarens  Land, 
finder  Du  Hvilen  og  Trøsten. 

CARL  PLOUQ. 

1880. 

FJER  flyver  en  Blæst  over  Land,  over  So, 
den  kommer  fra  Sydens  kvalme  Strande, 
og  mange  Smaablomster  maa  visne  og  dø, 
og  mange  Fugle  tie  trindt  om  Lande. 

Han  staar  som  en  Eg  i  det  bævende  Krat, 
og  modig  mod  Blæsten  har  han  kæmpet, 
den  hyled  saa  vildt  gennem  Midvintrens  Nat, 
men  endnu  den  dog  ej  hans  Rost  fik  dæmpet. 

Saa  hil  ham,  den  gamle,  og  Gud  giv  ham  Kraft 
til  Kampen,  som  blev  hans  Manddoms-Ørke; 
vi  ogsaa  vil  kæmpe  —  Fædrejordens  Saft 
vel  fylde  kan  de  unge  Skud  med  Styrke. 

Lad  Stormene  hyle,  de  er  i  Guds  Haand, 
snart  høre  maaske  vi  Fugle  sjunge; 
og  han,  som  har  kæmpet  i  Fædrenes  Aand, 
skal  aldrig  dø,  men  leve  hos  de  unge. 

GEORG  ROSENMULLER. 

1880. 

IZIRKEKLOKKE!  Du  kan  Hjærter  samle, 
thi  din  Klang  er  Kærlighedens  Røst; 
intet  binder  unge  saa  til  gamle, 
som  en  fælles  Trang  til  Herrens  Trøst. 

Sødt  at  vandre  sammen,  naar  Du  kalder, 
taler  højt  til  os  om  Herrens  Fred; 
sødt  at  samles  i  fredlyste  Haller, 
hvor  Guds  Naade  daler  til  os  ned. 

Kirkeklokke!  Du,  som  klang  saa  længe 
mat  og  svagt,  som  i  den  dybe  Sø,  ^ 
nu  vi  se  Dig  højt  i  Taarnet  hænge, 
mægtig  lyder  Klangen  under  0. 

Du  til  Danmark  knyttet  har  den  kære, 
som  vi  fejre  i  vort  Vennelag; 
thi  han  fandt,  at  der  var  godt  at  være 
under  Vartovkirkens  Hyttetag. 

Naar  til  sig  saa  fast  han  os  har  bundet, 
er  det  og  fordi  saa  mangen  Gang, 
i  hans  Hjærtes  Stemme  vi  har  fundet 
ej  saa  lidt  af  Kirkeklokkens  Klang. 

Kirkeklokke !  Du  kan  Hjærter  samle, 
thi  din  Klang  er  Kærlighedens  Røst; 
ton  i  Aftensvalen  til  den  gamle, 
da  faar  Øjet  Glans  og  Sjælen  Trøst. 

N.  F.  LARSEN. 
1881. 


\l ANDRE  maa  de  fromme  gamle, 

*  —  ak,  vort  Hus  er  snart  saa  øde, 
men  vor  Frelser  vil  dem  samle 
til  et  herligt  Vennemøde, 
deres  Hjærters  Barnetro 
over  Dybet  slaar  en  Bro 
did,  hvor  de  skal  vente  fro 
Paaskemorgenrøde. 


Dog  med  Savn  Guds  Kirkeskare 
skue  maa  dit  tomme  Sæde, 
dine  Øjne  milde,  klare, 
talte  om  den  store  Glæde, 

Troen  lyste  af  dit  Blik, 
var  dit  Hjærtes  Læskedrik, 
og  med  den  Du  opad  gik 
til  Guds  Helgenkæde. 


Aabent  stod  dit  Hus  og  Hjærte 
for  de  mange  kristne  Venner, 
tit  Du  dulmed  Nød  og  Smærte, 
gav  saa  rund  med  begge  Hænder, 
thi  din  Tro  var  ikke  gold, 
nej,  den  bar  saa  mange  Fold, 
derfor,  nu  din  Haand  er  kold, 
manges  Taare  brænder. 

Ikke  drog  Du  Hverdagskofte 
over  Korsets  røde  Klæde, 
nej,  Du  sukked,  naar  Du  ofte 
saa’  de  Kristne  saa  fremtræde, 
og  Du  tied  ej  dertil, 
men  din  Tale  var  saa  mild, 
thi  den  laante  kun  sin  Ild 
fra  den  store  Glæde. 

I  et  sødt,  velsignet  Minde 
Menigheden  Dig  skal  bære, 
Helgenglansen  sér  vi  skinne 
paa  dit  Liv  til  Herrens  Ære; 
nu  dit  Hjærtes  Barnetro 
sikkert  slog  for  Dig  en  Bro, 
saa  Du  hisset  jubler  fro: 

Her  er  godt  at  være! 

HILSEN  TIL  SVERIG. 

1882. 

I  EG  elsker  gamle  Danmark,  min  Moder  gæv  og  prud, 
**  og  hendes  Ager  vil  jeg  gærne  pløje; 
men,  Sverig!  Dig  jeg  elsker,  som  Ungersvend  sin  Brud, 
Du  i  det  fjærne  staar  mig  klart  for  Øje: 
jeg  elsker  dit  Sprog  med  den  underlige  Klang, 
jeg  elsker  dine  Minder,  din  vemodsfulde  Sang, 
der  sælsomt  med  Naturen  smelter  sammen. 

I  Danmark  vil  jeg  leve  og  øve  Manddomsdaad, 
om  Lykken  mig  saa  skøn  en  Lod  forunder; 
men  altid  over  Sundet  vil  fare  Hjærtets  Baad 
til  Dig,  jeg  drømmer  om,  saa  tidt  jeg  blunder; 
paa  Sletten  tumler  Vinden,  den  kolde  Nutidsvind, 
o,  maatte  den  ej  trænge  blandt  Bjærg^ne  sig  ind, 
hvor  endnu  Poesiens  Lilje  dufter! 

Jeg  sender  Dig  en  Hilsen  fra  fjærne  Land  bag  Hav, 

o,  Sverig,  se  kun  mildt  paa  disse  Blade! 

de  kommer  fra  en  Elsker,  som  Dig  sit  Hjærte  gav 

i  Vaar,  mens  alle  Drosler  jubled  glade; 

han  trofast  vil  Dig  elske  indtil  den  sene  Høst, 

saa  længe  Sjælen  drømmer,  og  Hjærtet  slaar  i  Bryst, 

til  Vintrens  Ravn  Dødsrunerne  ham  bringer. 

TIL  DANSKE  KRISTNE. 

RIMBREV  1882. 


^YVER  Sø  og  salten  Vove 
^  bort  mig  Sjælens  Uro  drev, 
i  Wisconsins  mørke  Skove 
skriver  jeg  til  Jer  mit  Brev; 
sig  dog  ej,  at  jeg  er  fremmed! 
dansk  jeg  er  fra  Top  til  Taa, 
og  mit  Hjærte  er  i  Hjemmet, 
hvor  min  Fod  end  færdes  maa. 


Vi  kan  tale  med  hverandre, 
thi  vi  har  den  samme  Tro, 
det  er  Hjærtets  Trang  at  vandre 
over  Daabens  Himmelbro 
og  paa  Ordets  Vinger  bæres 
til  den  store  Faderfavn, 
hvor  for  evig  os  beskæres 
Fred  og  Fryd  i  Jesu  Navn. 

Hvor  jeg  hviler  nu  min  Vinge, 
er  Naturen  skøn  og  stor, 
men  ej  Kirkeklokker  klinge, 

Spot  kun  møder  Herrens  Ord.  — 
O,  I  har  det  godt  der  hjemme 
under  Folkekirkens  Tag, 
aldrig  skulde  I  forglemme 
Hjærtets  Tak  hver  Herrens  Dag. 


Frihed!  —  Raabet,  som  med  Vælde 
drev  saa  mange  Bølger  frem, 
som  berused  Syndens  Trælle, 
saa  de  ofred  Hus  og  Hjem, 
nu  fra  Herrens  Folk  det  lyder 
trindt  omkring  i  Danevang;  — 
hvad  mon  Raabet  vel  betyder? 

Er  Guds  Menighed  i  Trang? 

Jeg  har  lyttet,  jeg  maa  tale, 
og  i  Ydmyghed  jeg  vil; 

Venner  i  de  dybe  Dale, 
lægger  ogsaa  Øre  til! 

I  har  hørt  maaske  det  samme, 
men  saa  hør  det  nok  en  Gang, 
før  i  Tvedragts  mørke  Flamme 
Kirken  staar  i  Danevang! 


Amerika!  det  Navn  jeg  véd 
saa  sødt  i  manges  Øren  klinger, 
de  drømmer  om  en  Herlighed, 
som  aldrig  Verdens  Frihed  bringer; 
men  snart  den  Lærdom  her  de  faar: 
en  Drøm  var  deres  Rosengaard. 

Vel  Kristi  Kirke  skulde  her 
i  Frihed  herlig  Spiret  højne; 
og  dog  som  Undergangen  nær 
den  staar  for  alle  Kristnes  Øjne; 

Guds  Fjende  vundet  har  med  List 
som  ingensteds  i  Verden  vist. 

Jeg  regner  ej,  at  her  vi  ser 
saa  mangt  et  Helved  for  vort  Øje, 
hvor  kun  ad  Kristendom  man  ler, 
hvor  ingen  Knæ  for  Herren  bøje, 
hvor  Dans  og  Svir  er  Kirkegang, 
og  Verdens  Lyst  kun  Hjærtets  Trang. 

Men  selv  hvor  der  er  Kirker  nok, 
er  Kristi  Kirke  svær  at  finde: 
de  Kristne  af  den  lille  Flok 
som  spredte  er  for  alle  Vinde; 

Guds  Fjende,  skjult  i  Friheds  Pjalt, 
har  sat  sin  Tvedragt  overalt. 

Hver  Sværmer  har  sit  frie  Spil, 
og  ingen  Støtte  faar  de  svage; 
mens  Overtroen  vokser  til, 
gaar  Troen  Dag  for  Dag  tilbage; 
thi  Herrens  Ord  er  sat  i  Krog, 
man  ynder  mest  sit  eget  Sprog. 

Den  danske  Menighed,  som  vil 
de  gode  gamle  Stier  følge, 
ja,  Gud  ske  Lov,  den  vokser  til, 
men  trues  haardt  af  Tvedragts  Bølge, 
og  kun  med  Suk  den  tænke  kan 
paa  Kirken  i  vort  Fædreland. 

Saa  gaar  det  her,  hvor  Frihed  bor, 
hvor  intet  Baand  kan  Livet  hindre: 
kun  Klinten  rigtig  staar  i  Flor, 
og  Hveden  bliver  daglig  mindre; 
det  viser  sig  i  Friheds  Land, 
at  Frihed  Liv  ej  vække  kan. 

Nej,  Livet  vækkes  kun  af  Aand, 
som  har  den  Gnist,  der  Hjærtet  tænder, 
det  vokser,  om  Alverdens  Baand 
det  end  i  snæver  Trøje  spænder, 
og  har  det  Kraft ,  det  altid  vil 
den  Frihed  faa,  det  trænger  til. 

Men  har  det  ingen  Kraft  og  Liv, 
ej  Frihed  bringer  den  til  Veje; 
det  gavner  ej  det  visne  Siv, 

at  det  faar  Frihed  til  at  svaje, 
og  Raab  paa  Frihed  ofte  kun 
er  Varsel  om  den  sidste  Stund. 

Hvad  Fremtid  dølger,  véd  vi  ej, 
maaske  en  Gang  vil  Kristi  Kirke 
sig  pryde  her  med  friske  Maj 
og  vinde  Kraft  til  stort  at  virke; 
men  ej  har  Frihed  gjort  den  stærk, 
det  er  da  alt  kun  Aandens  Værk. 


O,  danske  Kristne,  se  Jer  om! 

syng  højt  i  Sky  om  Herrens  store  Naadel 

med  Aand  og  Liv  han  til  os  kom, 

det  er  en  liflig  Gaade; 

som  Livet  voksed.  Lænker  faldt, 

og  sent  men  sødt  sig  føjed  alt 

for  os  paa  bedste  Maade. 

Nu  svandt  de  tykke  Skyer  graa 
af  Mandevid,  som  vilde  os  forblinde, 
nu  Lys  i  Herrens  Lys  vi  saa’ 
ved  Daab  og  Nadver  skinne, 
og  Sukket:  Herre,  hvor  er  Du? 
blev  Fryderaab:  vi  ser  Dig  nu 
lyslevende  her  inde! 

Og  Toner  brød  med  Vælde  frem, 
de  steg  mod  Sky  til  Jesu  Kristi  Ære, 
ej  Raab  paa  „Frihed“  lød  i  dem, 
men:  her  er  godt  at  være! 

Hav  Tak,  hav  Tak,  vor  Frelser  kær! 
se,  Spurv  og  Svale  mødes  hev, 
for  Lovsang  frem  at  bære! 

O,  lad  os  mindes  mangen  Gang, 
naar  Hjærtet  sukker  under  snævre  Bue: 

Her  tændtes  Lys,  her  fødtes  Sang 
paa  Folkekirkens  Tue; 
og  lyder  Herrens  Ord  kun  frit, 
vi  tør  ej  gaa  her  fra  et  Skridt, 
thi  han  kan  Kirken  bruge. 

Vi  tør  ej  heller  rense  ud: 

vi  véd,  at  Herren  selv  er  Hjærtets  Dommer, 

han  ser  kun,  om  i  Højtidsskrud 

vi  til  hans  Bryllup  kommer; 

og  Svalen  ved  hans  Kirke  maa 

ej  ilde  se  til  Spurven  graa, 

som  og  har  Trang  til  Sommer. 

I  Ydmyghed  vi  vente  maa, 

ej  knurre,  om  vi  sættes  skal  paa  Prøve, 

da  vil  vi  nok  den  Fiihed  faa, 

som  Livet  kan  behøve; 

om  vi  vil  gaa  vor  egen  Vej, 

og  alle  Kristne  følge  ej, 

vil  Aanden  vi  bedrøve. 

Vor  Kirke  er  ej  Herrens  Værk, 

og  ingen  Kirke  kan  paa  Jord  det  være; 

men  Åanden  selv  har  gjort  den  stærk 

til  Tiders  Tryk  at  bære; 

og  vil  vi  rive  Kirken  ned, 

vi  mindes  skal  i  Ydmyghed: 

den  stod  til  Herrens  Ære. 

I  Folkekirkens  Ly  vi  kan 

til  Folket  tale,  det  var  Danmarks  Lykke; 

det  gavner  ej  vort  Fædreland, 

om  eget  Hus  vi  bygge; 

lad  falde,  hvad  ej  mer  kan  staa! 

men  rive  ned  vi  aldrig  maa 

kun  efter  eget  Tykke. 

Og  er  der  Kraft  i  denne  Stund 
hos  os  til  Liv  for  alle  Verdens  Vinde? 
vil  Frihed  ej  i  Fjendens  Mund 
saa  mangen  Sjæl  forblinde, 
saa  egne  tomme  Hjærnespind 
i  Herrens  Kirke  listerind, 
hvor  nu  hans  Straaler  skinne? 

O,  hvorfor  fremad  storme  vildt 
mod  vore  Fædres  Kirke  i  det  lave? 
kan  ej  vi  sammen  tale  mildt 
i  Danmarks  Kirkehave? 
naar  Kristne  kævles,  Fjenden  ler, 
og  Tvedragts  Orm  med  Glæde  ser 
paa  sine  aabne  Grave. 

I  Jesu  Navn  læg  Sværdet  ned! 

lad  os  til  Herrens  Pris  vor  Tunge  røre! 

hvad  Gud  os  gav  i  Kærlighed, 

det  klinger  for  vort  Øre! 

o,  lad  os  takke  med  vor  Mund! 

saa  faar  vi  nok  i  Herrens  Stund 

til  Livet  frit  at  føre. 

Hvad  har  vel  vakt  det  stærke  Raab 
paa  Frihed,  som  saa  mange  higer  efter? 
ak,  i  dens  Bad  —  er  eders  Haab  — 
faar  Livet  Kæmpekræfter; 
men,  var  af  Frihed  Verden  fuld, 
aftvættet  blev  ej  Syndens  Muld, 
som  ved  vort  Hjærte  hæfter. 

Og  Synden  har  den  hele  Skyld, 

om  det  er  sandt,  at  Livets  Kræfter  svinde, 

vi  nødig  se  vor  Edderbyld; 

men,  gaa  vi  frem  i  Blinde, 

vi  aldrig  Tidens  Kaar  forstaa 

og  til  den  rette  Kilde  gaa, 

for  Kræfter  ny  at  vinde. 

O,  gamle  Kæmpeskare  from! 

snart  er  af  Dig  kun  Rester  faa  tilbage;  . 

hvor  mange  unge  Kæmper  kom, 

som  kan  din  Arv  modtage? 

af  vilde  Fugle  ser  jeg  nok; 

men  aldrig  kan  den  lette  Flok 

i  Kamp  med  Korset  drage. 

Ak,  Lyset  skinner  jo  saa  klart 
alt  under  vore  Fædres  Kirkebue; 
men  dog  er  nu  det  aabenbart, 
at  Verdens  Bølger  true; 
det  er,  som  Ungdomskraften  selv 
sig  kasted  ud  i  Vantros  Elv, 
saa  Kristne  vel  maa  grue. 

Men  Frihed  er  ej  Livets  Trang, 

naar  det  ser  ud  som  Kraftens  Væld  var  lukket; 

thi  ej  paa  Jord  til  Kæmpegang 

af  Frihed  Kraft  er  drukket; 

nej,  lad  os  da  med  Ymyghed 

for  Gud  i  Støvet  knæle  ned, 

før  han  har  Lyset  slukket! 

Og  lad  os  sige:  Fader  kær! 

dit  Folk  har  syndet,  ak,  vi  grandt  det  mærke, 

vi  kæmped  tit  i  Verdens  Hær 

og  glemte  Korsets  Mærke; 

men  skrev  vort  Navn  Du  i  din  Haand, 

tag  ej  fra  os  din  Helligaand, 

men  væk  os  Kæmper  stærke! 

Du  har  besøgt  dit  Folk  i  Nord 

og  i  vor  Kirke  tændt  din  Himmelkærte, 

Du  saa’,  at  Folkets  Fryd  var  stor; 
men  lutre  nu  vort  Hjærte! 
ja,  helliggør  os,  Fader  god! 
saa  vokser  Kraft,  saa  vaagner  Mod 
til  Korset  ret  at  bære. 

Ej  mere  Frihed  udadtil 

vi  raabe  paa,  naar  saa  i  Støv  vi  knæle, 

da  er  vort  Suk,  at  Herren  vil 

frigøre  vore  Sjæle, 

saa  falde  maa  til  Jord  den  Synd, 

der  klæber  ved  dem  end  som  Dynd 

og  vil  Livsspiren  kvæle. 

Da  blusser  op  i  Jesu  Navn 

vor  Kærlighed,  som  nu  saa  dunkelt  brænder, 

hver  Kristen  aabner  vi  vor  Favn, 

som  med  os  Tro  bekender; 

har  end  vi  samme  Klarhed  ej, 

til  samme  Himmel  gaar  vor  Vej: 

o,  kom,  saa  er  vi  Venner! 

Kom,  Herrens  Kæmper,  flok  Jer  tæt! 

lad  Tvedragt  ej  vor  lille  Fylking  splitte! 

om  Armen  ofte  synker  træt, 

er  han  dog  i  vor  Midte, 

der  vundet  har  det  store  Slag 

og  vise  skal  igen  en  Dag, 

han  Fjendens  Hær  kan  splitte. 

Da  hæver  sig  —  vil  Gud  —  paa  ny 

i  Aandens  Kraft  med  Hjærtens  Fryd  og  Gammen. 

den  store  Lovsang  højt  i  Sky 

for  Herrens  Gaver  alle  sammen, 

og  Frihed  da  i  Kirken  gror 

med  Livet,  der  slaar  ud  i  Flor; 

det  ske  i  Frelsernavnet!  Amen! 


Saa  har  jeg  sluttet  da  mit  Brev; 
men  skal  jeg  sende,  hvad  jeg  skrev, 
til  Brødrene  der  hjemme? 

Jeg  kender  selv  min  Usselhed, 

og  ak,  kun  alt  for  godt  jeg  véd, 

at  over  den  man  vil  dets  Sandhed  glemme. 

Det  samme,  jeg  paa  Hjærtet  bar, 
alt  fandt  en  Talsmand  mere  klar, 
en  prøvet  Herrens  Kæmpe: 

Gud  tage  ham  i  Varetægt 

og  give  ret  hans  Tale  Vægt, 

saa  den  de  vilde  Tvedragtsraab  maa  dæmpe/ 

Dog,  jeg  maa  sende  hjem  mit  Brev; 
thi  af  mig  selv  jeg  ej  det  skrev, 
kan  ej  det  undertrykke. 

I  har  det  godt  i  Danevang; 

o,  løft  Dig,  glade  Takkesang, 

og  pris  vor  Fader  god  for  Liv  og  Lykke! 


180 


TIL  MIN  GAMLE  MORBRODER 
PAA  FØDSELSDAGEN  1883. 


/'TAMLE  Frænde  i  det  fjærne, 
^  hilset  vær  i  Aftensvale! 
atter  lytte d  jeg  saa  gærne 
til  din  tankerige  Tale, 
hørte  Alvorsordet  frit, 
uden  Sminke  eller  Dække, 
som  for  Brystet  faldt  mig  tit, 
fandt  dog  Vej  til  Hjærte  mit, 
blev  og  Ballast  for  min  Snække. 


Men  som  Traad  for  mig  er  tvundet, 
i  det  fjærne  maa  jeg  vanke; 

Gud  ske  Lov,  jeg  der  har  fundet 
Maal  for  Gerning  og  for  Tanke; 
med  en  Tak  af  Hjærtens  Grund, 
hvad  Du  gav  mig,  vil  jeg  gemme, 
bede,  i  en  salig  Stund 
vi  maa  atter  med  vor  Mund 
tales  ved,  naar  vi  er  hjemme. 


Gamle  Frænde  i  det  fjærne, 
hilset  vær  i  Aftensvale! 
for  Dig  lyse  Ordets  Stjærne, 
synge  Himlens  Nattergale! 
Rosenduft  fra  Edens  Strand 

paa  din  Vandring  Dig  husvale! 
Over  Dig  i  Støvets  Land 
Fred  mod  Kvælden  lyse  han , 
som  kan  Almagtsordet  tale! 


182 


HAVEN  PAA  KØQE  AAS. 

HVOR  Køge  Aas  sig  hæver,  og  Skoven  tager  fat, 
der  er  en  lille  Ringmur  omkring  en  Have  sat, 
did  ofte  vil  min  Tanke  fra  Dagens  Travlhed  ile, 
en  liden  Stund  hver  Aften  den  plejer  der  at  hvile. 

Ved  Porten  lidt  jeg  standser  og  ser  paa  Sol  og  Sky 
og  lader  Øjet  glide  ned  over  Mark  og  By 
og  fryde  sig  ved  Stranden,  hvor  Solen  daglig  fødes, 
hvor  Jord  og  Himmel  altid  i  Kimingen  mødes. 

Saa  vender  jeg  mig  stille  mod  Porten  paany, 
hvor  høje  Popler  pege  saa  frejdigt  mod  Sky, 
hvor  Korsene  de  gyldne  paa  Ringmurens  Tinder 
om  Sejren  over  Døden  mit  bange  Hjærte  minder. 

Saa  gaar  jeg  gennem  Porten  i  Haven  sagte  ind, 
og  straks  Guldregnen  taler  saa  mildt  til  mit  Sind, 
den  hvisker  om  Guds  Naade,  der  altid  nedvælder, 
og  trøster  os  hernede,  —  og  mest,  naar  det  kvælder. 

Saa  ligger  den  foran  mig,  den  stille  Kirkegaard, 
hvor  dog  en  enlig  Drossel  sin  klingre  Trille  slaar, 
saa  staar  jeg  snart  ved  Højen,  som  Vedbenden  fjæler,  • 
og  ved  Forældres  Kister  med  Bøn  til  Gud  jeg  knæler. 

Jeg  taler  til  min  Moder,  som  her  jeg  mindes  ej, 
men  som  jeg  vist  skal  møde  en  Gang  paa  Himmelvej, 

jeg  taler  til  min  Fader  om  Livets  Fryd  og  Smærte, 
og  jeg  betror  ham  alt,  hvad  der  hviler  paa  mit  Hjærte. 

Saa  gaar  jeg  hen  til  Stedet,  hvor  Hængeasken  staar, 
som  græd  den  over  Jordlivets  sorgfulde  Kaar, 
saa  mindes  jeg  min  Frænde,  hvis  Støv  nu  Graven  gemmer, 
hans  Godhed  og  hans  Ord,  som  jeg  aldrig,  aldrig  glemmer. 

Hans  Liv  var  fuldt  af  Sorger,  dog  var  han  glad  og  fro, 
han  havde  tidlig  givet  til  Sejrens  Drot  sin  Tro. 
og  fra  den  Sten,  der  viser  det  Sted,  hvor  Støvet  hviler, 
det  bedste  Ord,  jeg  kender,  saa  stille  til  mig  smiler. 

Ja,  Gud,  han  elsker  Verden,  hvor  dybt  den  ogsaa  faldt, 
han  hengav  selv  sin  Søn  som  et  Offer,  da  det  gjaldt, 
og  hver,  som  tror  paa  ham,  skal  ej  ned  i  Mørket  stige, 
men  arve  evigt  Liv  hos  ham  selv  i  Himmerige. 

Saa  beder  jeg  en  Bøn  for  hver  Sjæl,  som  jeg  har  kær, 
saa  gaar  jeg  glad  fra  Haven  igen  til  Dagens  Færd, 
det  jubler  i  mit  Hjærte:  O,  Gud  ske  Tak  og  Ære, 
som  Sejr  os  selv  vil  give  ved  Frelseren  den  kære! 

FRIMENIGHEDEN  PAA  MORS. 

1883. 

Kirke  i  mit  Fædreland! 

^  *  Du  er  mit  H jærte  nær, 

Du  under  Gang  paa  f  jærne  Strand 
mig  blev  end  mere  kær; 
ja,  dine  Huse,  selv  af  Sten, 
som  gemmer  fromme  Fædres  Ben, 
jeg  elsker  som  et  Hjem  paa  Jord, 
der  taler  Mindets  dybe  Ord. 

Se,  derfor  Hjærtet  bløde  maa 
ved  Raabet  trindt  om  Land: 

Stat  op,  Guds  Folk!  og  lad  os  gaa, 
ej  her  vi  aande  kan! 

Hvor  vi  skal  vandre,  vel  vi  véd, 

Gud  trøster  vist  sin  Menighed, 
men  Hjærtesorg  det  blive  maa 
fra  Folkets  Kirke  ud  at  gaa. 

O,  I,  som  staar  for  Styret  der, 
se  fornemt  til  os  ej! 

Vi  har  vor  gamle  Kirke  kær, 

og  gamle  Kirkevej; 

men  naar  dens  Bisper,  én  for  én, 

mod  Hjærtekrav  er  Stok  og  Sten, 

jeg  frygter  snart,  hver  kristen  Mand 

maa  følge  dem  paa  Morsingland. 

Saa.  tungt  et  Kors,  den  Bisp  saa  kold 
har  lagt  paa  Kristne  smaa, 
gid  ej  hans  Kors  i  Verdens  Sold 
for  tungt  ham  vorde  maa! 

Det  Kors,  han  selv  maa  bære  paa; 
men  der  er  Hjælp  for  Kristne  smaa, 
thi  tusind  Bønner  stige  op 
til  Bispen  over  Stjærnetop. 

I  Aalborg  ej,  i  Himmelborg 
den  store  Biskop  bo’r, 
han  tager  let  ej  Hjærtesorg, 
men  taler  Trøstens  Ord, 
og  Bispers  Band  paa  denne  Jord 
har  ingen  Kraft  i  Englekor, 

Guds  Engle  end  vil  stige  ned 
til  den  forskudte  Menighed. 

Gud  Helligaand!  med  Troens  Ord 
Du  stifter,  danner  til 
et  Samfund,  ingen  Bisp  paa  Jord 
kan  sprænge,  om  han  vil; 
bevar  deri  de  Kristne  smaa, 
og  lær  dem  under  Kors  at  gaa! 

Vor  Bøn  med  deres  søger  op 
til  Bispen  over  Stjærnetop. 

SVEND  H.  GRUNDTVIG. 

Født  9.  Septbr.  1824,  død  14.  Juli  1883. 

CAA  kaldte  Fugl  paa  Lindekvist 
^  i  Morgengry 
Dig  til  din  Frelser,  Jesus  Krist, 
hos  hvem  en  Gang  vi  mødes  vist 
i  Himmelby! 

Saa  har  Du  stridt  den  sidste  Strid, 
saa  gav  Dig  Fred  vor  Frelser  blid, 
til  evig  Tid. 

„For  tidligt !“  —  saa  dit  Fædreland 
vel  klage  maa; 

Du  var  en  ægte  Idrætsmand, 
og  den,  dit  Værk  fuldføre  kan, 
knap  Lyset  saa’; 

med  Kraft  og  Troskab  underfuld, 

Du  bragte  frem  af  dybe  Muld 
vort  gamle  Guld. 

„Saa  tidligt !“  —  vi,  som  Du  forlod, 
vel  sukke  maa; 

Du  nærmest  ved  vort  Hjærte  stod, 
en  Ven  saa  tro,  en  Ven  saa  god 
vi  aldrig  faa; 

naar  haardt  Du  slog,  selv  mest  Du  led, 
thi  det  var  kun,  som  vist  vi  véd, 
af  Kærlighed. 

„I  Herrens  Time!“  —  nynner  blidt 
Guds  Engle  smaa; 
o!  hvisk  det  i  vort  Øre  tit, 
saa  vi  maa  Troens  Øje  frit 
mod  Himlen  slaa, 
og  se,  bag  Taareskyen  bred 
den  gyldne  Sol,  som  ej  gaar  ned, 
Guds  Kærlighed 

Vor  Fader  var  en  Kæmpe  bold 
i  Støvets  Egn; 

Du  aldrig  plettet  har  hans  Skjold, 
Du  vogted,  til  din  Haand  blev  koldr 
dets  dyre  Tegn! 

Gud  give  os,  der  Navnet  bær, 
som  Du  at  vorde  Navnet  værd, 
o,  Broder  kær! 

VED  INDVIELSEN  AF  DEN  DANSKE 
FORENINGS  BYGNING 

1  CLINTON,  IOWA.  1887. 

Alle. 

PJANMARK,  dejligst  Vang  og  Vænge, 
lukt  med  Bølgen  blaa, 

Dig  vi  mindes  tit  og  længe, 
hvor  vi  færdes  maa; 
men  i  Barmen  Haab  vi  bære 
om  med  Daad  dit  Navn  at  ære, 
her  i  Dag  vi  glade  fejre 
en  af  Danmarks  Sejre. 

Kor . 

Endnu  Mørket  ruger 
paa  vor  Moders  Strand, 
endnu  Ørnen  knuger 
Sønderjyders  Land, 

Tusind  Taarer  tunge 
væde  blodsprængt  Jord: 

Hvor  er  nu  de  Unge? 

Over  Hav  de  fo’r. 

Men  ej  de  glemte  Moders  Navn 
og  Moders  Nød, 
og  Fanen  end  i  fremmed  Stavn 
er  hvid  og  rød. 


En  Fredens  Kamp  at  kæmpe  her, 
os  Nornen  bød, 

det  spørges  skal:  vor  Moder  kær 
er  end  ej  død. 

Og  smile  vil  hun  i  sin  Sorg 
og  sine  Baand, 

naar  her  vi  bygger  op  en  Borg 
for  Nordens  Aand. 

Der  er  et  Haab  i  Daners  Hjærte, 
et  Haab  saa  lyst  og  klart, 
om  Folkeliv  med  Bod  for  Smærte, 
i  Verden  aabenbart, 
et  Liv  paa  begge  Sider 
af  dybe  Sø, 

som  trodser  Rum  og  Tider, 
og  skal  ej  dø. 

Saa  vig  da  mørke  Skygge 
fra  Danelag! 

Saa  stig  til  Folkelykke 
.  vor  lyse  Dag! 

Alle . 

Hvert  ædelt  Værk,  som  tyder 
paa  Daners  Enighed, 
i  trange  Kaar  vi  fryder 
os  altid  gærne  ved. 

Lad  Tvedragt  trindt  os  lure, 
er  kun  vor  Modstand  stærk! 

Staa  fast  i  røde  Mure! 

Hurra  for  Daners  Værk! 

PRÆSTEN  JØRGEN  HANSENS 
BEGRAVELSE. 

1888. 

CAA  ramte  Døden  ham  i  Manddoms  Aar, 

^  som  vi  saa  gærne  vilde  se  iblandt  os, 
som  med  sit  milde  Hjærtes  Lænker  bandt  os, 
saa  nu  med  Sorg  vi  samles  om  han3  Baar! 

Han  skulde  leve!  han  var  iblandt  de  faa, 

—  saa  syntes  vi  —  som  ej  vi  maatte  miste, 
til  hvem  vort  Haab,  i  Fare  for  at  briste, 
saa  ofte  hen  med  glad  Forventning  saa’. 

Men  Døden  kom  med  sine  visse  Bud, 
midt  i  hans  Gerning  tog  den  ham  til  Side, 
hvorfor?  —  det  faar  vi  aldrig  her  at  vide, 
og  ydmygt  vil  vi  bøje  os  for  Gud. 

Men  det  er  vist,  vort  Folk  paa  fremmed  Strand 
har  lidt  et  Tab,  som  let  det  ej  forvinder, 
og  derfor  alle  deres  Taarer  rinder, 
som  Folkets  Fremtid  ej  opgive  kan. 

Og  det  er  vist,  vor  Kirke  har  kun  faa, 
der  klart  som  han  i  Fortidsspejlet  skued, 
og  ej  af  Tidens  Snæversyn  blev  kuet, 
som  her  gør  Kirken  trang  og  Hjærter  smaa. 

Fred  med  hans  Støv!  den  gæve  Præstemand 
skal  leve  hos  os  i  velsignet  Minde, 
og  vi  vil  bede  Herren  om  at  finde 
os  mangen  Mand  saa  klar  og  mild  som  han. 

AFSKED  MED  TH.  HELVEG 
I  MARINETTE,  WIS. 

KALDET  TIL  W.  DENMARK. 

I  Templet  sad  Jesus,  der  var  hans  rette  Hjem, 
1  hans  Moder  dog  ej  ham  kunde  finde, 
hun  græd  og  hun  ledte,  men  i  Jerusalem 
han  fandtes  hverken  ude  eller  inde; 
da  gik  for  sin  Søn 
til  Gud  hun  med  Bøn, 
og  se,  i  hans  Tempel  var  Jesus! 

Man  raaber  herovre  fra  Morgen  til  Kvæld, 
at  her  og  der  er  Jesus  til  Huse, 
forgæves  dog  søger  ham  saa  mangen  en  Sjæl, 
og  gækkes  af  Røsterne,  der  bruse; 
men  stille  og  tyst, 
der  lyder  en  Røst, 
som  hvisker,  hvor  Frelseren  findes. 

Velsigne  Dig  Herren!  vor  kære,  milde  Præst, 
som  Tjener  iblandt  os  være  vilde, 
og  nemmed,  at  Talen,  som  Aanden  huer  bedst, 
er  Talen,  den  kærlige  og  stille, 
om  Bod  for  hvert  Savn, 
om  Faderens  Favn, 
om  Kirken,  hvor  Jesus  er  inde. 

Nu  skal  vi  jo  sige  hverandre  Farvel, 
paa  Jorden  vi  mødes,  og  vi  skilles, 

Guds  Fred  med  os  alle  i  Gry  og  i  Kvæld, 
ved  den  skal  nok  Savnets  Smærte  stilles, 
den  hvisker:  En  Gang 
med  Sejerens  Sang 
vi  samles,  hvor  Jesus  er  inde. 

KR.  THOMSEN. 

MAABET  om  Folk  o  g  om  Kirke, 
det  er  en  Del  af  os  selv, 
skal  vi  faa  Mod  til  at  leve  og  virke, 
det  maa  ej  drukne  i  Tidens  Elv. 

Ak!  men  de  brusende  Bølger 
rive  det  vil  fra  vort  Bryst: 

„Daare,  lad  fare  det  Haab,  som  Dig  følger, 
spild  ej  din  Styrke  i  haabløs  Dyst!“ 

„Herren  alvorlig  Dig  maner, 

kalder  Medstrideren  bort, 

slutter  i  Manddommens  Aar  deres  Baner, 

give  dem  Hjemlov  med  Varsel  kort!“ 

Ja,  det  er  sandt!  og  det  nager 
dybt  i  vor  Hjærterod, 

Haabet  fordunkles,  det  bæver  og  klager, 
sagte  udrinder  vort  Ungdomsmod. 

Atter  to  Hænder  sig  sænked, 

Vaabnene  faldt  til  Jord, 

atter  en  ædelig  Kæmpe  blev  bænked 

hisset  i  Fred  ved  sin  Herres  Bord. 

Dog  vil  vi  ikke  forsage, 

Herren  selv  Haabet  os  gav, 

med  det  i  Favn  vil  i  Kampen  vi  drage, 
skade  os  mægter  ej  Død  og  Grav. 

Hisset  sig  samler  en  Skare 
bænket  ved  Høvdingens  Bord, 
stander  vort  Folk  og  vor  Kirke  i  Fare, 
samles  de  med  os  i  Bønnens  Ord. 

Ej  kan  Dødsruner  vi  raade, 
dem,  som  han  risted,  vort  Drot; 
men  at  hans  Gerning  imod  os  er  Naade, 
Gud  være  lovet!  det  véd  vi  godt. 

Brus  da  kun  mægtige  Bølger, 

Haabet  vi  kryster  i  Favn! 

fremad  vort  Banner  i  Kampen  vi  følger, 

til  vi  faar  Hjemlov  i  Herrens  Navn! 

GULDBRYLLUPSDAGEN 
I  DANMARK. 

1892. 

P\E  ringe,  de  Klokker  i  Danevang, 
fra  tusinde  Kirketaarne, 
det  er  som  de  Toner  med  hjemlig  Klang 
blev  ud  over  Havet  baarne: 
de  tale  om  trofast  Kærlighed, 
om  Dagens  Møje  og  Aftenens  Fred, 
om  Ly  i  Guds  Vingers  Skygge. 

De  taler  til  Hjærtet  med  sælsom  Magt, 
hvor  Danske  har  Øre  for  Klangen, 
til  Naadens  Gud,  men  i  Taaredragt, 
højt  hæver  sig  Takkesangen, 
af  Ønske  og  Haab  saa  tæt  et  Spind, 
der  væves  i  Gyldenkransen  ind, 
som  Konge  og  Dronning  bærer. 

Ja,  maatte  de  se  den  glade  Stund, 
før  Solen  for  dem  nedrinder, 
da  Skyerne  over  Bælt  og  Sund 
som  Morgentaage  forsvinder, 
da  tusindstemmig  igen  en  Gang 
i  Sønderjylland  den  danske  Sang 
mod  Himlen  frit  sig, svinger. 

Du  danske  Klokke  paa  fremmed  Strand, 

kling  ogsaa  i  Aftensvale, 

mød  Tonerne  fra  vort  Fædreland, 

mens  Dugen  driver  i  Dale, 

saa  føles  det  maa,  at  trindt  paa  Jord, 

hvor  Danske  færdes,  hvor  Danske  bor, 

er  Hjærtebaandet  ej  bristet! 

H.  C.  ANDERSENS  MINDE. 

1892. 

I  Fattigdom  blev  født  den  Mand, 

1  hvis  Pris  nu  tusind  Stemmer  sjunger, 
og  minder  Folk  af  alle  Tunger 
om  Danmark,  om  vort  Fædreland; 
men  Rigdom  var  der  i  hans  Hjærte, 
med  Æventyrets  Tryllekærte 
han  lyste  op  i  mørkest  Vraa 
til  Fryd  for  store  som  for  smaa. 

Han  om  den  grimme  Ælling  har 
fortalt  —  og  tusind  Hjærter  truffet,  — 
selv  blev  som  den  han  pint  og  puffet, 
og  af  de  kloge  holdt  for  Nar; 
men  skøn  og  lys  dog  blev  hans  Bane, 
han  vokset  ud  en  Gang  til  Svane, 
selv  her  i  fjærne  Vestervang, 
skal  hædres  højt  hans  Svanesang. 

Vort  lille  Folk  saa  langt  af  Led, 
den  grimme  Ælling  end  mon  ligne, 
men  vil  kun  Gud  dets  Vækst  velsigne; 
hvad  det  kan  blive  ingen  véd, 
vi  ønsker  det  en  herlig  Bane, 
saa  det  forvandles  maa  til  Svane, 
med  Fjer,  der  lyse  over  Strand, 
med  Sang,  der  klinger  vidt  om  Land! 

ADAM  DAN. 

1893. 


L)AA  fremmed  Kyst,  hvor  Danske  bo, 
*  en  Sangfugl  har  sin  Rede. 

Den  svang  sig  tit  mod  Himlen  fro 
og  sang,  saa  bange  Hjærter  lo, 
saa  frem  vi  skred  med  frejdig  Tro, 
selv  hvor  sig  Skygger  brede. 

Gud  signe  Dig!  vor  Sangfugl  kær, 
den  bedste,  blandt  os  findes! 

Lad  aldrig  mørke  Skyggers  Hær, 
formaa  Dig  til  at  tie  kvær! 

Naar  glemt  er  Nattens  Ugle  hver, 
vor  Sangfugls  Navn  skal  mindes! 


200 


FREDERIKS  KIRKEN. 

1749—1894. 

/^UDS  Kirke  er  paa  Klippen  bygt, 

^  som  Tidens  Bølger  tvinge, 
i  Storm  og  Slud  den  stander  trygt, 

Guds  Engle  den  omringe. 

I  Tidens  mørke  Nat 
den  syntes  tit  forladt, 
og  højt  det  raabtes  ud: 

Den  faldt  i  Storm  og  Slud! 

—  Dog  faste  staar  dens  Mure. 

I  Danmark  stod  Guds  Kirke  i  mer  end  tusind  Aar, 
og  trindt  omkring  mod  Himlen  Taarne  stiled 
og  Klokkeklangens  Bølger  under  skiftende  Kaar 
med  samme  Budskab  over  Landet  iled. 

Kong  Frederik  den  Femte  med  Tak  til  Himlens  Gud 
i  Akselstad  en  Kirke  vilde  taarne, 
og  Marmelsten  blev  brudte  i  Nord  paa  Kongens  Bud, 
til  skønne  Kirkemure  blev  de  skaarne. 

Frem  monne  Kongen  skride 
i  Højtidsdragt. 

Ved  alle  Helgens  Tide 
blev  Grunden  lagt. 

Men  Stormen  fo’r  over  Lande! 

Stenen  under  Kongens  Haand 
lagdes  ned  til  Altergrund, 

Bispen  med  profetisk  Aand 

talte  trøstig  samme  Stund: 

Denne  Sten,  den  klippehaarde, 
et  Guds  Hus  en  Gang  skal  vorde! 
Gud  velsigne  dem,  som  her 
skal  paa  gamle  Grundvold  bygge! 
Kristus  Jesus,  Herre  kær, 

Du  vor  Grundvold  er,  den  trygge! 
Ved  alle  Helgens  Tide 
blev  Grunden  lagt; 
men  Dage  kom  saa  stride 
med  Mørkets  Magt, 
og  Stormen  fo’r  over  Lande! 

Lave  Kirkemure  stande 
uden  Tag  og  Bueloft, 
stadig  Regnens,  Himlens  Vande 
styrte  ned  paa  Kirketoft ! 
Marmelstene  skride,  smuldre, 

Gulvet  grønnes  som  en  Have, 
rundt  omkring  de  Hamre  buldre 
over  Sten  til  Kirkegrave. 

Kirkens  Fjender  frækt  sig  bryste, 
haanende  de  Hoved  ryste, 
leende  de  vel  med  Stav 
stikke  i  den  brede  Fure 
i  de  nye,  skøre  Mure, 
kalde  dem  en  Kirkegrav. 

Denne  Sten,  den  klippehaarde, 
dog  et  Herrens  Hus  skal  vorde! 

Saa  den  dybe  Varselsrøst 
lød  i  vort  Aarhundreds  Morgen, 
Kristne  under  Kirkesorgen 
fandt  i  Haabets  Toner  Trøst. 

Gamle  norske  Frederikssten, 
lad  kun  Timen  tykkes  sen, 

dog  den  kommer,  dog  det  lykkes, 
vist  paa  Dig  skal  højt  opbygges 
Alteret  for  Himlens  Gud! 

Men  det  klang  med  dybe  Toner: 

Et  Guds  Hus  ej  Stenen  vorder, 
før  i  danske  Hjærter  bygges 
herlig  op  Guds  Hus  paa  ny! 

Timen,  den  kom,  da  højt  Guds  Hus 
bygdes  i  Hjærternes  Vange, 
henover  Danmark  Aandens  Sus 
svang  sig  i  jublende  Sange. 

Herren,  han  har  besøgt  sit  Folk, 

Natten,  hun  blev  til  Morgen, 
Menneskens  Søn,  Guds  Faders  Tolk 
slukket  nu  har  al  Sorgen. 

Paa  gamle  Kirkemure 
igen  der  bygget  blev, 
da  lukked  sig  hver  Fure, 
som  Tidens  Finger  skrev. 

Da  hvælved  sig  den  Bue, 
de  dybe  Klokker  lød, 
og  Korsets  gyldne  Lue 
igennem  Mørket  brød. 

Marmelstenen,  Du  klipppehaarde, 
et  Guds  Hus  Du  nu  skal  vorde! 

Danmark,  Danmark,  som  Marie 
under  Korset  Du  Dig  stiller, 
og  som  Herrens  Tjenerinde 
om  Guds  Naade  højt  Du  synge: 

Lov  min  Sjæl,  højlov  nu  Herren! 
fryd  Dig  Aand  i  Gud,  min  Frelser! 

han  har  set  sin  Tjenerinde, 
han  har  skuet  hendes  Ringhed, 
hvad  har  ej  han  gjort  imod  mig? 
Store  Ting  hans  Aand  har  virket, 
hans  Barmhjærtighed  vil  favne 
alle  Slægter,  som  ham  frygte! 

Lovet  være  Herrens  hellige  Navn! 

THORVALD  HELVEG. 

1895. 

HARTAD  klangløs  er  min  Harpe, 
Støvet  den  i  Krogen  staar, 
Toner,  skrattende  og  skarpe, 
lyde  vil,  naar  jeg  den  slaar, 
dog  jeg  prøve  vil  at  fincle 
Strængene,  som  end  har  Klang, 
lad  dem  da,  som  Høstens  Vindeø 
tone  over  bladløs  Vang! 

Thorvald  Helveg,  grant  jeg  skuer 
Dig  en  Vintermorgen  klar, 
frem  Du  under  Kirkens  Buer 
Julens  Barneglæde  bar. 

Det  var  første  Gang  jeg  hørte 
hjemlig  Røst  paa  fremmed  Strand, 
hvad  sig  dybt  i  H jærtet  rørte, 
selv  ej  Harpen  tolke  kan. 

Barnefro  jeg  ser  Dig  stande, 
ung  og  frisk  som  Fugl  i  Vaar, 
ingen  Rynker  i  din  Pande, 
ingen  Rimfrost  i  dit  Haar! 

Mørke  Varsler  Sindet  gæsted, 
da  Du  drog  fra  Fædres  Land, 
de  var  glemte,  og  Du  fæsted 
frejdig  Bo  paa  fremmed  Strand. 

Begge  var  som  Børn  vi  glade, 
tænkte  ej  paa  Vintrens  Kuld, 
over  Isens  blanke  Flade 
tindred  Morgensolens  Guld. 

Thorvald  Helveg,  grant  jeg  skuer 
Dig  en  lummer  Sommerdag, 
grusomt  under  Kirkens  Buer 
slaaet  blev  dit  Mod  i  Kvag! 

Ak,  Du  var  jo  end  den  samme, 
som  en  Gang  var  barnetro, 
men  de  Høge,  griske,  gramme, 
havde  krystet  Dig  med  Klo. 

At  Du  tro’de  end  paa  Hjærte 
i  det  haarde  Høgebryst, 
derfor  bøded  Du  med  Smærte, 
saa  i  Graad  blev  kvalt  din  Røst. 

Hvad  der  brast  i  denne  Time, 
heles  aldrig  her  paa  Jord, 
der  var  Fryd  i  Høgestime, 
der  var  Sorg  i  Englekor. 

Thorvald  Helveg,  grant  jeg  skuer, 
Dig  en  stille  Sommerdag, 
nu  Du  under  Kirkens  Buer 
følte  varme  Hjærters  Slag. 

Endt  var  Striden  i  vor  Kirke, 
borte  var  den  Høgehær, 
frit  vi  bød  Dig  nu  at  virke 
i  den  Gerning,  Du  fik  kær. 

Ak,  hvi  stod  Du  kold  og  stille, 
uden  Taare,  uden  Smil? 

Svaret  kom:  Det  er  for  silde! 
Modet  brast  for  Hadets  Pil. 

Thorvald  Helveg,  nu  Du  vender 
Skude  din  mod  Hjemmets  Havn! 

Her  blandt  os  din  Saga  ender, 
brydes  af  i  Sorg  og  Savn. 
Tornestrøet  blev  din  Bane, 
højt  dog  tone  Harpens  Slag: 

Du  var  tro  mod  Korsets  Fane, 
og  Du  led  for  Folkets  Sag! 

Saa  velsigne  Dig  den  milde, 
som  kan  læge  alle  Saar, 
som  har  aabnet  Livets  Kilde, 
givet  Hjærtet  Børnekaar! 

Rynker  er  der  i  din  Pande, 
Rimfrost  er  der  i  dit  Haar; 
men  jeg  ser  en  Gang  Dig  stande 
barnefro  i  evig  Vaar! 

5T.  STEFANS  MENIGHED, 
Chicago  Sydside. 

IOde  Januar  1875— 10de  Januar  1900. 

P)A  I  samled  Jer  om  Korset 
^  og  et  Kendingsnavn  Jer  søgte, 
ydmygt  i  Guds  Helgenskare 
stod  St.  Stefan  for  jert  Øje. 

Han,  det  første  Jesu  Vidne, 
som  med  Blod  sit  Ord  besegled 
og  gik  hjem  med  Martyrkrone. 

Til  det  lille  Samfund  knytted 
I  det  store  Vidnes  Navn. 

O,  jeg  tænker,  at  I  følte, 

der  var  Trang  til  Kraft  og  Varme, 

om  i  dette  Vestens  Babel 

ret  I  skulde  Vidne  bære 

for  vort  Folk  om  Verdens  Frelser. 

I  St.  Stefans  Aand  I  vilde 
gærne  vældigt  Ordet  føre, 
at  de  døve  maatte  høre, 
at  de  blinde  maatte  se. 

Fem  og  tyve  Aar  er  rundne, 
ak,  jeg  tænker,  at  med  Vemod 
I  har  set  den  store  Skare 
gaa  Jer  følesløs  forbi. 

Selv  om  I  som  Stefan  kunde 

vidne,  I  saa’  Himlen  aaben, 

Jesus  hos  Guds  højre  Haand, 
dog  den  store  Skare  vilde 
hverken  standse  eller  lytte; 
om  den  gyldne  Kalv  den  danser, 
til  i  Dybet  den  forsvinder. 

Hvad  der  skal  dens  Sanser  pirre, 
maa  som  nyt  i  Øjne  falde; 

Korsets  Ord  er  alt  for  gammelt 
og  for  det  er  Øret  døvt. 

Ak,  mit  Folk  i  Vesterlande, 
fostret  under  Korsets  Mærke, 
naar  jeg  tænker  paa  din  Fremtid, 
slører  Taarerne  mit  Øje; 
men  jeg  ty’r  til  ham,  der  kender 
Vej,  hvor  vi  er  uden  Raad, 
og  jeg  lægger  paa  hans  Hjærte 
al  min  Kummer,  al  min  Graad 

Fem  og  tyve  Aar  er  rundne, 
mangt  et  frejdigt  Haab  er  knækket, 
mangt  et  Vingefang  blev  stækket, 
ej  I  fik  det  store  Følge, 
hvorom  sikkert  nok  I  drømte; 
men  naas  nu  I  ser  tilbage 
paa  de  mange  Aar  og  Dage, 
vist  jeg  tror,  at  eders  Hjærter 
svulmer  dog  af  Tak  og  Glæde. 

O,  hvor  herligt,  at  vi  kaldtes 
ud  fra  denne  Verdens  Tomhed 
til  den  Rigdom,  som  vi  finde 
kun  paa  Jord  i  Jesu  Navn. 

Gud  velsigne  saa  din  Fremtid, 

Du  St.  Stefans  lille  Flok! 

Han  Dig  give  Mod  at  vidne 
altid  om  den  samme  Frelser 

med  det  gamle  Korsets  Ord. 
Selv  om  faa  kun  laaner  Øre, 
han  Dig  give  Kraft  at  bære, 
hvad  der  vil  til  Jord  Dig  knuge, 
saa  Du  maa  med  Hoved  løftet 
lutret  gaa  fra  Kampen  hjem! 
Han  Dig  give  Ild  og  Varme, 
Kærlighedens  Hjærteslag, 
saa  er  ej  din  Kamp  forgæves, 
herligt  gry  skal  Sejrens  Dag, 
og  som  Stefan  Du  skal  stige 
let  fra  Jord  til  Himmerige. 

FORENINGEN  “FREMTIDEN”. 

1900. 

WELKOMMEN  skal  I  være  allesammen, 
y  som  her  i  Aften  er  de  unges  Gæster, 
men  først  og  fremmest  Fædre  dog  og  Mødre, 
der  vilde  komme,  da  de  unge  kaldte, 
og  dele  deres  Munterhed  og  Glæde. 

O,  sikkert  tror  jeg,  det  var  bedst  om  altid 
de  unge  og  de  gamle  kunde  følges! 

Ved  Arnen  tit  de  gamle  kryber  sammen, 
og  brummer,  naar  de  unge  ud  vil  flagre, 
men  dog  de  mægter  Flugten  ej  at  hindre, 
og  naar  de  unge  saa  alene  færdes 
i  Verden,  der  er  fuld  af  tusind  Farer, 
tit  bliver  deres  Flugt  kun  altfor  vild, 
saa  de  med  brændte  Vinger  snart  maa  dale, 
og  bittert  angre  deres  Flugt  fra  Hjemmet. 
Om  kun  de  gamle  ret  dem  kunde  følge, 
ej  søge  deres  Ungdomsmod  at  svække, 
ej  styrre  deres  Munterhed  og  Glæde, 
men  støtte  dem,  hvor  de  til  Støtte  trænger, 
og  drage  dem  med  blid  og  kærlig  Haand 
fra  Dybets  Afgrund,  der  saa  mange  sluger! 
Saa  vær  velkommen  alle  I,  som  mødte, 
da  vor  Forening  bad  Jer  med  os  samles, 
men  først  og  fremmest  Fædre  dog  og  Mødre, 
som  med  de  unge  vilde  Følge  slaa! 


211 


14* 


TIL  GAMMELKØQEGAARD. 

P)U  kære,  gamle,  røde  Gaard, 
ved  Aaens  Side  lagt, 
for  Dig  jeg  gærne  Harpen  slaar 
med  Nattergal  i  Takt. 

Du  gav  mig  venligt  Læ  og  Ly, 
alt  da  jeg  var  en  Pog, 
graahærdet  ser  jeg  Dig  paany, 
og  lytter  til  dit  Sprog. 

Du  taler  om  en  virksom  Slægt, 
som  har  Dig  selv  opbygt, 
men  ej  forglemt,  Guds  Varetægt 
kun  giver  Fristed  trygt. 

Du  taler  med  din  stille  Røst 
om  Fædres  Liv  og  Færd, 
om  Sorg  og  Glæde,  Tvivl  og  Trøst 
bag  dine  Mure  her. 

Du  har  det  underlige  Sprog 
med  Fortids  dybe  Klang, 
som  tidlig  bort  mit  Hjærte  drog 
fra  Døgnets  Tankegang. 

Du  fører  altid  Mindet  frem 
om  Frænder,  jeg  fik  kær, 

men  som  i  Jesu  Tro  gik  hjem 
fra  Verdens  travle  Færd. 

Om  hende,  som  for  Styret  staar, 
Du  talér  højt  i  Dag! 

Gud  give  hende  blide  Kaar 
til  sene  Solbjærgslag! 

For  andre  hun  paa  kærlig  Vis 
saa  mange  Torne  brød; 
thi  dufte  sødt  fra  Paradis 
for  hende  Rosen  rød! 

Og  hav  saa  Tak  for  svundne  Aar, 
for  alt,  Du  mig  har  bragt, 

Du  kære,  gamle,  røde  Gaard, 
ved  Aaens  Side  lagt! 

VED  C.  F.  TIETGENS  JORDEFÆRD. 

1901. 

VI  fødtes  til  at  virke 
*  til  Gavn  for  Folk  og  Land, 
og  derfor:  Ære  være 
hver  trofast  Arbejdsmand! 

Men  for  fra  Jord  mod  Himlen 
at  se  med  frejdigt  Mod 
vi  fødtes  til  at  hvile 
ved  Jesu  Kristi  Fod. 

Carl  Frederik  Tietgen  virked 
iblandt  os  som  kun  faa, 
og  derfor  altid  Danmark 
med  Tak  ham  mindes  maa. 

Men  uden  Trøst  i  Sorgen 
vi  ved  hans  Baare  stod, 
om  ej  han  havde  hvilet 
ved  Jesu  Kristi  Fod. 

O,  Gud  ske  Lov!  han  kendte 
vor  allerbedste  Ven, 
thi  Julest jærnen  førte 
ham  til  vor  Frelser  hen. 

Naar  Lyngby  Klokker  ringed 
vor  Herres  Højtid  ind, 
til  Kirke  med  sin  Hustru 
han  gik  med  barnligt  Sind. 


214 


Ja,  Søndag  efrer  Søndag 
han  med  sin  Hustru  god 
i  denne  Kirke  hviled 
ved  Jesu  Kristi  Fod 
og  lyttede  med  Glæde 
til  Herrens  eget  Ord 
om  Kærlighedens  Saga: 

Gud  Faders  Naade  stor. 

Nu  leger  Høstens  Vinde 
med  alt  det  faldne  Løv; 
men  Lyngby  Klokker  ringe 
saa  mildt  for  Tietgens  Støv  — 
det  toner  i  vort  Øre 
saa  sødt,  mens  Klokker  gaa: 
Carl  Frederik  Tietgen  døde, 
men  han  skal  vist  opstaa! 

Og  Du,  hans  kære  Hustru, 
som  er  i  Hu  saa  mod, 

Du  kender  jo  til  Hvilen 
ved  Jesu  Kristi  Fod. 

Lad  ham  dit  Hjærte  trøste 
med  Naadens  Englefryd  — 
lad  Lyngby  Klokker  ringe 
for  Dig  om  Himlens  Fryd! 

